text:
蒜蓉蒸蟶子皇 - 第一次食唔韌嘅蟶子 哈哈 真係覺得呀笠堅勁 呀喂就好啦 成日食好嘢
果皮蒸鮑魚 - 好香陳皮味呀 正 呢味餸 即刻令我諗起媽咪 ~
豉汁炒蟶子皇 - 我同里奧大人每人2隻 呀笠拎走隻碟果陣 我勁唔捨得 d 汁呀 突然間好想食撈汁食飯 哈哈~
一啖放哂入口 woooooooooo
炸魚皮 - 笠話呀喂特登買比我食架 佢上次都特登買包比我番屋企食呢
泰式鹽焗魚 - 呀笠叫呀喂入廚房拎嘢出黎夾魚 呀喂玩嘢拎兩支牙刷牙出黎 扮到好似拎緊筷子咁呀 笑死我地呀 其實佢都有拎對筷子嘅 但係都要整鬼呀笠啫 ~~~~~~
呢個汁又係正 睇見都流口水
雪菜秋葵煮花甲湯 - 呀喂同呀笠話唔夠鹹味 我覺得 ok 呀 我又係咁飲湯同食芹菜 因為我鍾意飲完之後個身暖暖地 好舒服呢 呵呵 ~
唔想再飲水 想飲有味嘢 之後呀笠問要酸梅定金桔 我話唔知咩分別啊 ?! 佢話酸莓係酸 d 金桔就無咁酸 我話要酸嘅 佢個樣好驚咁 哈哈 ~
泰式金不換焗魷魚 (粉絲底) - 其實都唔記得呀笠講咩餸喇 因為係咁食係咁食 都記唔到咁多 哈哈 呢個餸係 10 點半上枱 勁有食宵夜 feel 呀 哈哈 但我地食咗好小咋 因為真係好飽囉 唔係我實食架 笠仲話仲有個芥蘭炒豬肉 但真係好鬼飽 所以叫佢唔好煮喇 好在可以留番咋 唔係就唔好意思啦 ~
鮮淮山木瓜桃膠糖水 - 呀笠話今晚有糖水 我問佢係咪桃膠 佢好驚訝點解我會知 我話我講過想食囉 哈哈 好味呀 同埋今晚食辣嘢 食埋呢碗糖水 感覺滋潤番哂呀 love u ~~~~
( 6-AUG-2016 SAT )
今朝 7 點 40 分起身 有 d 餓 所以食奄列餐 但其實真係好想食麵 但上次食完之後勁飽 真係驚驚地 之後 8 卦黎咗 佢食麵餐 香到呢 真係聞完當自己食咗啦 哈哈 ~
菇場唔忙 但 12 點半先有嘢做 好在唔係急嘢 咁我可以星期一先做呢 因為一做起碼要 2 個鐘囉 ~
今日約咗呀 mi 同呀喂交收淘寶嘢 所以放工 join 埋里奧大人喺鑽石山地鐵站車廂等 一齊去荃灣呢 ~
佢地 2 點唔夠就到喇 一黎到就話同我地去睇背囊 其實上次講完比佢地聽之後 佢地就特登去睇去試幾次 真係唔好意思啦 阻到佢地 唔係咁好囉 所以我同里奧大人講話 佢地對你 好過我對你呀 哈哈 ~
之後再去買驅蟲機 初初覺得家姐會實用 d 估唔到要用喺自己屋企 嗚嗚 ~
呀笠講用咗佢之後就無哂 d 強 呢點最重要啦 之前見到粒強蛋 又唔知個竇喺邊 唯一方法只好用驅蟲機 同埋呀笠用緊 所以我信佢 呵呵 ~
好在呀笠講我地知買滿 $500 有 $30 cash coupon 咋 咁我地買多隻匙更啦 九蚊雞算最平架喇 之後諗住買 hand cream 最緊要實用嘛 但見到肌研水 $108 所以買佢喇 $88 都抵 因為萬寧都只係做緊 $108 呢 ~
買完就去意粉屋食 tea 仲以為同笠初相識果間添 原來唔係 ~
悠閒品味拼盤 (脆春卷 / 脆洋蔥圈及檸檬雞翼) - 我覺得呢個 set 要 $60 就唔係咁抵喇 一個人食真係唔飽架噃
珍寶雜錦板板薄餅 (意大利煙肉 / 加拿大煙肉 / 辣肉腸 / 沙樂美腸 / 蘑菇 / 洋蔥 / 青椒及菠菜) - 餅底又薄又脆 好味呀
加拿大藍青口海鮮蕃茄扁意大利麵 - 唔記得咩味道添
威尼斯貢多拉特色三文治 (嫩雞 / 火腿 / 依曼頓大孔芝士 / 雞蛋 / 羅沙菜及蕃茄) - 呢個又係好味呀 同埋每人一件啱啱好
一路食一路傾 又講番 GPS 單嘢 明明好凍要披肩 之後講講下都好慶 因為今次真係呀笠同呀喂提醒 里奧大人先知買乜買乜 唔係就煩啦 買錯又退唔到 最慘得物無所用嘛 ~
咁食完就去笠屋企喇 呀喂話打的 其實佢地話咩就咩 因為我唔識去嘛 哈哈 ~
我唔識買酒 又唔識買生果 但無理由兩手 fing fing 去人屋企 所以我只係買咗 d 零食比佢地咋 希望佢地唔好見怪 ~~~~
去到佢地屋企 完全似新居入伙啦 地板駛唔駛咁立立令呀 之後里奧大人話諗住着襪先會咁跣 點知原來除咗襪仲跣 笑死我 ~
所以我行路係跣住黎行架 好似踩冰咁 呵呵 其實真係好易撻死 無諗過地板可以咁滑 地磚咁滑就會有囉 真係要買定保險先去佢屋企 哈哈 最勁係無塵架喎 我忍唔住摸咗幾次地下 都係好爽架 又凍冰冰 所以坐地下係好舒服呢 ~
好喇 要試下張充氣墊 咁順便開埋帳篷扮去露營 之後再叫呀喂拎埋支自拍神棍影相 笑死 勁無聊 嘩哈哈哈 但原來兩樣都係易開難收囉 佢地都搞到身水身汗 ~
好玩呀 好期待下次一齊野餐呢
搞到 5 點幾 之後呀笠又整杯紅火龍果益力多比我地飲 好味呀 但好飽呀我 把口好似無停過咁 ~
我唔客氣喇 食咗山渣片 勁想食好耐架喇 但一買又要買好多 同埋最慘係擺得太耐會好快溶哂 但呢 d 又唔係成日想食喎 真係好間唔中先食一粒 今日食咗粒 了咗心事 呵呵
飲埋就參觀啦 之後呀喂同呀奧唔知整咩 我同呀笠喺書房又傾咗陣密計 呵呵 ~
參觀哂成間屋 真係頂唔順自己點解可以儲咁多嘢 所以我同奧話 聽晚唔煮飯 要執屋掉嘢 ~
好啦 男人就淘嘢 女人就去廚房預備嘢 雖然我幫唔到手 但真係唔慣坐喺度等食 ~
咁笠有笠切 我有我講啦 真係越傾呢 就覺得大家嘅嘢勁相似 呵 ~
見呀笠洗嘢切嘢好鬼快 話咁快仲放埋上碟 又預備另一個餸 睇佢煮嘢同整嘢過程 同我婆婆一樣 又係好快手 想幫佢整第一個餸嘅時候 但其實佢地已經開始煮第二個餸 所以我企喺度都可能阻住佢 哈哈 ~
話咁快又話食飯 睇呀笠預備 d 嘢 今晚都應該都會好飽呢 ~~~~
7 點開餐 雖則每樣每樣餸咁上枱 但全晚係咁密密食 把口唔係咬嘢就飲嘢 再唔係就講嘢 真係無停過 ~
咁我間唔中扮下嘢入廚房 睇下有咩幫手 咁笠問我 里奧大人係咪唔鍾意食 d 嘢 ?! 我話一定唔會 因為佢話里奧大人食嘢嘅時候好靜 之後我問番呀奧 佢話飲咗啤酒 所以有 d 眼瞓 哈 係喎 唔記得佢飲咗啤酒會咁添 之後笠話比茶佢飲 佢又話飲茶會眼光光 又要飲番啤酒先可以瞓 所以麻鬼煩啦 哈哈 ~
傾呀傾 呀笠同呀喂話我講嘢唔識收同放 之後里奧大人即話係啦 講極都唔改 但如此同時 真係覺得佢地好包容我 因為可以喺當時直接話我家嘛 佢地又無話我架喎 真係好對唔住佢地 要佢地受氣添 所以佢地話完我 我一定會再咁 唔想再傷到人都唔知呢 ~~~~
食飽哂喇 之後睇下相又傾一大餐 好多嘢實在太似喇 勾起哂好多回憶 之後笠話要甜甜地 又食朱古力傾下計 雖然我好飽 但一齊咁食又好想食喎 呀笠都好似開咗幾包糖同朱古力 哈哈 ~
12 點 40 分又食糖水喇 真係食足兩日 哈哈 ~
我去完洗手間 呀喂已經 call 咗的士 原來已經 1 點幾 我仲以為 11 點幾咋 無諗過咁夜呢 ~
咁呀喂笠送我地走 我話唔駛啦 之後呀笠即刻話: 妳知點走咩?!?! 嘩哈哈哈哈 我真係唔知點走喎 呀奧都話點解我會話自己走得喎 哈哈 ~
臨走裝下個廚房 睇下呀笠係咪未洗哂 d 碗 點知乜鬼都已經洗埋 個廚房好似無煮過嘢咁 真係好勁 點可以咁快手架 同埋之前陪佢切菜煮嘢 佢可以邊切邊傾 我唔得架 手腳會當堂慢哂架 ~
今晚我同里奧大人真係好唔好意思啦 呀喂同笠早一晚已預備飲品同食材 今朝又趕去買餸預備 頻頻樸樸 我覺得整 3 個買 3 個最好 唔駛笠咁辛苦 同埋我同呀奧真係唔識煮 又幫唔到手 咁外賣黎到 收下嘢都好啦 哈哈 ~
我同里奧大人講話呢餐飯係呀喂請架 呀笠話係你嘅生日飯 佢好驚訝呀 因為佢無諗過笠喂記得佢生日 所以我話佢囉 人地生日嘅時候 唔好成日話唔記得人地生日日子 有心嘅點都要記住囉 所以我叫佢下次識做啦 ~~~~~~~~
番到屋企 1 點 35 分 仲係興奮狀態 所以沖埋涼 line 多陣 2 點幾先瞓 ~


c: text/html

text:
2014年8月7日 星期四
Subway ( 外賣 ) @ 屋企 ( 7-AUG-2014 )
( 7-AUG-2014 THU )
今朝鬧鐘終於正常時間響啦 哈哈 最鬼驚急急趕趕 肥人嘛 要慢活 唔係命都短 d ~
早餐食奄列 食唔落奶油脆豬 拎走留番晏 d 食 ~
菇場唔忙 可以 hea 過 依家會好好珍惜 hea 過嘅日子 哈哈 ~
Lunch 出去行陣 再買車仔麵番菇場食 爽 ~
仍然 hea 過等放工 4 點送雪柜嘅運輸打黎 話依家喺屋企附近 問我可唔可以送貨 我話唔得 之後佢叫我可唔可以早 d 走 真係痴痴地線 一早講明話 6 點先有人家嘛 之後又問我屋企有無人 我話無呀 最快 6 點 ~
放工走啦 今日無車 所以真係差唔多 6 點先番到屋企 ~
打比個運輸 佢話要 6 點半先到 又叫我同大堂講聲 開一陣門比佢搬部雪柜入黎 等佢唔駛入停車場 又係痴鬼線 個個係咁仲得了咩 之後我話停車場果層可以按鐘 咁我咪可以開門比佢囉 但佢居然話叫我落去開會比佢 真係有 d 暈 ~
6 點 45 分搞掂 咁啱里奧大人都放工 諗住去元氣 不過我搞個 apps 搞咗好耐 終於差唔多7 點先到元氣 要等 30 張枱呀 所以一定唔等 ~
又唔知食咩好 里奧大人話買 Subway 番屋企食 咁都好喎 好想快 d 用哂 d coupon 呀 ~
食完抖陣就沖涼 之後寫下 blog 差唔多11 點就瞓覺 lu ~
2 則留言:

robotstxt: allowed

filter: keep


text:
( 23-may-2012 wed )
oh 今朝 8 點半先起身 豪 d 打的番菇場 因為實在好唔想行路呀 ~
其實仲係無咩胃口 但驚唔食一陣又餓喎 所以早餐食燒賣 + 菜蜜 飲杯熱嘢暖肚最好呢 ~
好景不常 個肚有 d 痛 但就唔係劇痛 都接受到 不過個人好攰 係咁中係咁中 中到 lunch 再瞓 ~
衰啦 忍唔住飲凍嘢 個肚又抽住痛添 ~
好在有熱水袋 敷住舒服好多 差唔多 4 點半先好 ok 咁開始要做嘢喇 做到放工 時間啱啱好 ~
超餓呀 所以去大快活食 tea 超勁呀 趕到食 tea 打比家姐同里奧大人話我食到 tea 佢地都話勉呀 咁快可以番到屋企 ~
番到屋企就開機洗衫 本來想拖地 但都係唔好喇 都係沖個熱水涼 抖多晚先 ~
里奧大人 8 點番到屋企 買咗五寶飯 個飯盒好盆滿砵滿好吸引呀 忍唔住又食咗幾啖 ~
( 21-may-2012 mon )
尋日忙足成日 攰到隻積咁 勁想唔番工呀 ~
早餐食飽 d 精神 d 飽 d 精神 d ~
好攰呀 lunch time 第一時間瞓覺 瞓到 1 點起身 食完拿破崙又再瞓 瞓到 1 點 40 分 個肚谷住谷住好辛苦 原來真係每月一到 唔怪得咁攰啦 ~
個肚有小小唔舒服 不過都應該有胃口食飯 最緊要係尋晚買咗 d 餸嘛 無理由唔煮咁浪費嘛 所以番到屋企即煮 食完就沖個超熱水涼 好舒服呀 ~
是日懶餐 - 蒜頭豆豉蒸排骨 + 菠菜
蒜頭豆豉蒸排骨 - 無難度嘅餸 個人唔多想煮同埋唔多舒服 最好就整呢個餸喇 ~
菠菜 - 之前諗住整金銀蛋菠菜架 依家唔駛諗啦 最緊要快呀 ~
里奧大人差唔多 8 點就番到屋企 佢好驚訝我煮到又食到呢 不過我好攰喇 9 點幾就入房瞓 lu ~
( 22-may-2012 S/L )
個肚都痛痛地 不過又無之前咁痛 但瞓得勁差啦 所以請假 ~
book 咗10 點 15 分睇醫生 但 10 點 45 分先有得睇 睇完又番屋企沖個熱水涼就瞓 lu ~
本來里奧大人今朝都想請假陪我 不過無帶電腦火牛 所以都要番工 之後 1 點幾打黎問我食咩 原來佢請假番黎陪我 買嘢比我食 不過我都無胃口食嘢啦 一路瞓到 4 點幾就醒 lu 好感恩個肚都 ok 啦 ~
今日好涼呀 唔駛開冷氣都好舒服 呢日天氣真係超級正呢 ~
我都係無胃口食嘢 所以里奧大人買車仔麵番屋企食 我又係瞓下睇下電視咁呢 ~
( 20-may-2012 sun )
嘩 今朝起身見到缸魚 d 水好濁 有條魚仔仲升咗仙添 好驚呀 所以決定食完早餐 番完主日學就即飛出旺角買過濾器喇 ~
我地格價先買嘛 間嘢 d 人又係無禮貌 問佢點用 佢好惡咁話 "咩呀 ?! 就係咁咁咁咁用囉" 之後我地放低即走 都痴鬼線 幾平都唔會幫襯佢呀 之後去到另一間 招呼幾好呀 主動問妳要 d 咩 又教我地用 所以喺佢度買咗過濾器 硝化細菌水同網 之後再周圍行下 又買咗 d 石春同水種植物就番屋企喇 ~
前晚發現不織布衣柜爛咗條通 所以又要去買個新嘅 里奧大人就番屋企先 我就去超市買餸 好鬼忙呀 ~
里奧大人番到屋企好細心整缸魚 之後再去買泵 我就整其他嘢啦 咁佢整完就要幫手整個衣柜 依家 d 嘢真係差哂 個柜整完入房 擺好番哂 d 衫 以為了咗一件心事 點知我坐喺床尾同家姐傾電話 聽到後面勒..勒..勒聲 一望 原來成個柜塌落黎呀 嚇到我叫啦 里奧大人反而唔驚我叫 話我日日亂叫喎 反而家姐就驚喇 因為唔知發生咩事嘛 ~
唔理喇 食完 tea 先 要比自己冷靜一下呀 食完就等家姐車我地拎冬天衫去舖頭 之後就各自番屋企喇 ~
oh 要收拾殘局喇 之後即打去退貨呀 好感恩有得退呢 順便睇埋衣柜 不過唔啱心水 ~
番到屋企望一望鐘 原來已經 6 點半啦 我話煮飯喇 但里奧大人想去 Ikea 睇柜 所以叫我唔好煮 快快食完去 Ikea 呢 ~
又去大快活食算喇 最緊要夠快 食完再搭小巴去 Mega Box ~
好感恩買到個掛衣架同埋一個柜 為咗缸魚而買一個柜 妹仔大過主人婆 ~
買哂要買嘅嘢 個人都安樂哂啦 里奧大人又去睇 backpack 又買到個合心水喎 我又買到泳衣 仲要原來今日係感謝日有 95 折 好開心呀 ~
今次又係坐小巴番屋企 番到屋企即執嘢啦 之後沖涼 食埋榴槤就熨衫 都 11 點幾 hea 多陣就瞓 lu ~
金魚街有一個特點 就係好多間都好無禮貌 超討厭 好感恩我地買魚果間嘅阿姐好好人 教埋我地點養 我買咗紅米奇 貪佢地夠細條嘛 初初養唔會買咁大嘅魚 依家算係試養性質架咋 ~
( 19-may-2012 sat )
woooo yoyoyo 超級開心呀 終於 off 我最鍾意就係同里奧大人一齊起身 一齊食早餐架喇 ~
9 點半起咗身 梳洗之後要同里奧大人去郵局寄嘢 之後食早餐 再去銀行整嘢 搞掂哂已經 12 點幾 lu 話咁快就無咗半日 ~
番到屋企沖涼就 hea 陣 里奧大人諗住同我行 Mega Box 之後再去尖沙咀 BLT 食漢堡包 不過我其實唔係話好鍾意食 BLT 所以我話唔去尖沙咀 之後我話有 d 魚係唔駛氧氣架 可以買黎養 所以就出閏角金魚街睇魚喇 ~
出到去到 2 點幾 去埋雲桂香食米線就再去金魚街 ~
買完金魚再去買椰撻同拿破崙 再拎埋龜苓膏就搭小巴番屋企 lu 時間過得好快 已經 5 點 問里奧大人食唔食壽司 估唔到佢話尋晚已經想食 咁好啦 順便叫埋家姐黎食 估唔到佢又買咗金枕頭比我呢 ~
唉 今朝洗手間抽氣扇燒咗 所以叫里奧大人快 d 搵師傅黎整抽氣扇 我唔陪佢啦 因為好鬼熱呀 又攰 ~
我就差唔多 6 點半就去板長 人齊再一齊點嘢食 終於儲齊積分可以做會員喇 家姐最開心 之後佢上黎睇下魚仔 坐多陣就揸車走 lu ~
( 18-may-2012 fri )
每逢第 3 個星期五就最超級振奮 因為聽日 off ~
好餓呀 又要食麵餐 ~
菇場靜到呢 食完藥又眼瞓添 ~
lunch 食谷麥片 + 維他奶 今次醒喇 咬一啖飲一啖 我真係好怕食浸到好林嘅嘢囉 ~
woo 眼 dup dup 呀 好想快 d 番屋企瞓呀 ~
放工去超市買 2 pack 菜 依家 $12 呀 之前仲係 $10 加咗 $2 我就未必會喺度買喇 之後再去太興買叉燒就番屋企 lu ~
是日懶餐 - 叉燒炒麵 + 炒菜心
叉燒炒麵 - 呢兩次打麵都加印尼甜豉油 應該 6 月底到期前會用得哂 咁樣炒麵都幾好味架 d 麵甜甜地 唔錯架 ~
炒菜心 - 炒開有條路 順便炒埋菜啦 最鍾意將 d 菜倒入鑊 bi bi ba ba 聲好似好有鑊氣咁 同埋覺得好似煮到好勁咁呀 ~
好開心里奧大人 9 點番到屋企 我同佢一齊食啦 反正聽日 off 夜 d 食無所謂 最多夜 d 瞓 ~
( 16-may-2012 wed )
喉嚨仲痛添 所以食熱嘢都好辛苦下 ~
好攰呀 無咩心機 好在無嘢做 ~
又有 lunch box 喇 依家盡量都帶番 lunch box 里奧大人唔比我再食叮叮嘢呀 我又唔想出街食 唯有帶 lunch box 最方便啦 ~
無啦啦又作發燒 諗住夜晚睇醫生 點知星期三下午休息 咁好啦 番屋企休息算喇 ~
煲滾紅豆沙就開機洗衫 今晚真係咩都唔做喇 好鬼攰 ~
里奧大人打黎話夜晚千其唔好煮飯同煮麵 因為晏晝盒星洲米食唔哂喎 又要我炒番熱 即係唔可以沖涼啦 佢 8 點半番到黎 好開心又可以一齊晚飯喇 ~
是日懶餐 - 蜜糖焗雞翼 + 蓮子陳皮紅豆沙
蜜糖焗雞翼 - 超勁方便又好味道 真係可以食唔停口架 ~
蓮子陳皮紅豆沙 - 又係好味道 間唔中食糖水真係唔錯 好似好潤咁 我自己覺得 ~


text:
( 14-AUG-2013 WED )
尋晚 2 點幾里奧大人去廁所 順便開電視睇下最新風向 原來已經 8 號 lu 今朝家姐 7 點打黎話我地知 8 號 叫我地繼續瞓 風球落咗再打比我地 之後再開電視睇 原來尋晚 1 點 40 分已經改發 8 號風球 估唔到真係打得成 呢個 "尤特" 都好勁下 ~
不過我地 9 點半已經醒咗 lu 咁梳洗之後就去食早餐喇 ~
番到屋企抖陣 沖完涼就睇下報紙 之後就見到新聞話 "2 點前後改發 3 號風球" 咁我希望 2 點後啦 咁就一定唔駛番嘛 不過里奧大人就要番囉 家姐最好啦 12 點仲係 8 號就唔駛番 ~
唉 1 點 40 分改發 3 號喇 遲多 20 分鐘咪好囉 真係丫 ~
咁同里奧大人出去食 lunch 喇 食完番屋企抖陣就番工 lu 其實我 3 點半出門口都未遲 不過見里奧大人 2 點 45 分出門口 我都番埋工喇 差唔多 3 點 10 分番到菇場 好在早出門口咋 因為開始落大雨喇 ~
估唔番到菇場會忙 望下鐘已經 4 點 之後上下網又 5 點 lu 所以好快就放工喇 ~
今晚唔去街市買菜喇 實貴嘅 所以去百佳買啦 不過已經比人掃哂喇 得番西芹同紅蘿蔔咋 咁一場黎到 買咗包急凍蝦同沙律醬就走喇~
番到屋企即預備晚餐 飲埋杯中藥就抖陣 里奧大人今晚 6 點 40 分就放工喇 如果晚晚係咁就好 lu ~
是日懶餐 - 咖哩牛仔骨 + 炒飯 + 粟米蛋花湯
咖哩牛仔骨 - 原來屋企無哂黑椒汁 所以就用咖哩汁喇 不過家姐同里奧大人都話唔似咖哩汁 哈 ~
炒飯 - 用炒飯醬料炒架 其實 11/8 到期 不過唔理喇 過咗幾日應該無咩問題呢 ~
粟米蛋花湯 - 無菜就飲呢個湯 好似好耐無飲 覺得好好味呀 ~
洗哂碗 沖埋涼 再食埋生果就熨 2 機衫 呢排都應該落雨 無得出去徑步 真係要搵 d 家務做下 當做下運動咁啦 ~


text:
維京人地處極北之地,只有遍地冰雪.誰知道,他們常不守遊戲規則,常攻人不備,並大肆掠奪.這次又不按牌理出牌,為了鑽研 iPhone 及編程,而買了人生中第一台 Mac 機.亦建立了這個 iPhone Blog.
2010年9月25日星期六
喺 iPhone 自制 Ringtone
喺度維京人就冇乜興趣教你用其他 PC / Mac 機嘅軟件整 m4r ,反而留意到喺 App Store 度有好多聲稱可以整 Ringtone 嘅 App.有朋友見到都好有興趣,但一般睇 App 嘅 comment 後都覺得好似好複雜咁,唔太敢恭維.維京人一於管住大航海嘅精神試下 download 嚟玩下.
喺排行榜較高位置嘅有 Ringtone Designer 同埋 RingtoneMaker,兩個都有 Free 版,不防 download 嚟玩下.Pro 版要收錢,但 Ringtone 長度較 Free 版嘅 20秒多咗 10秒.
呢兩個 App 用法好簡單,只要安裝後跟指示做.各位可以喺 iPod 度選擇心儀嘅歌即可.問題係好多朋友㩒完 "Save" 或 "Create" 後,都唔知隻 Ringtone 放咗喺邊度.
呢個時候,先將部 iPhone plug 落去電腦嘅 iTunes 度先 .冇錯,用 App 整 Ringtone 有個“缺陷”,就係都係要返去電腦先可以做.喺電腦嘅 iTunes 裡面,搵到自己部機,選擇頁面 "Apps",即係平時可以揀啲咩 App 裝喺自己部機嗰個頁面.拉低少少,會搵到 "File Sharing" 嗰部份.
然後你就會搵番 Ringtone App 嘅 Files.選擇有關嘅 file,save to 喺自己部電腦度先.咁樣你就已經完成整 m4r 嘅步驟.
最後埋門一腳,返番去你部電腦,點擊啱啱 save 完嘅 file,佢就會自動出現喺 iTunes 嘅 Ringtone Library,選擇 Sync 機即可將 m4r sync 去你部 iPhone 度吖.攪掂!
睇就好似好複雜.但整咗一次之後就會發覺其實呢個方法都唔係太難.有興趣嘅朋友可以試吓吖.


text:
之後我地去咗買好出名嘅玉珍香手工蛋捲,自上一次喺檳城買咗好多餅番黎,食到過期都未食晒之後,我地都唔係好敢買呢類型食物.尤其係積,一黎已經大大聲話佢唔要!哈哈!但反而我就有D興趣,積好穩陣地話買一包開黎試下好唔好食先.我地買咗包芝士味,噫?正wo!(之後我地發現原來佢有得試食....)
買完之後我地就行去海角七號嘅拍攝地點,阿嘉的家同阿嘉上班嘅地方喇!司機姐姐又攝影師上身,幫我地影咗好多張靚相!
影完之後,我地就去咗玩草地飛球喇!呢個之前喺關島同新加坡都有得玩,但因為太貴,一心都諗住黎到台灣先玩,所以一黎就好有決心要黎試下喇!
一黎就俾人綁咗入個波度
原來佢入面係有支咪,我地碌落去嘅時候,慘烈嘅大叫聲上面嘅人都會聽到晒!哈哈!
不過好似得我一個人叫,積個樣係呆咗,哈哈!不過真係撞到頭都暈,見到滿天星斗,哈哈!
之後就去咗隔離度睇梅花鹿喇.入到去個哥哥就同我地介紹佢D鹿,原來睇梅花鹿係有分季節架 > <
我地而家係冬天去,D鹿係無梅花圖案,又無角,望上去成隻狗咁 (哭) 同小鹿斑比完全無關係....不過我地都照有入去餵鹿
大叔與鹿在散步
呢度原來都睇咗好耐,之後到差唔多日落嘅時候,司機姐姐介紹我地可以去紅柴坑睇日落,佢話關山而家反而無咁好睇,仲話嗰度可以坐半潛艇.我本身就睇過後壁湖可以坐嘅,咁見佢話呢度都有就試下啦.
去到一個人都無,得一班大叔喺度,原來佢地係D船員等開工.可能佢見得我地兩個人,諗住等多D人先開船,點知等咗成十幾分鐘都冇人黎,咁就得我地兩個人包船.
落到去就知...中...伏...了..一開船已經覺得D水好似好濁咁,再開咗船都差唔多5分鐘,點解無野睇嘅...因為我地之前去過宿霧同沖繩玩過類似呢D,明明唔係咁架wo...再等,間中有少少魚,見到一隻海龜...但真係好濛law....
架船D冷氣好夠涼,加上又浮下浮下,坐到開始恰眼訓...咁就睇完喇...
哈哈,唔知係我地唔好彩定咩,但真係無野睇囉...
我地上番車,回程途中就見到好迷人嘅日落,
司機姐姐叫我地落車,幫我地影咗好多靚相呀!
最後一站,亦係最重要,就係去後壁湖食生魚片喇,YUMMY~~~
之前睇介紹都係介紹輝哥生魚片,但司機姐姐竟然話除咗輝哥之外,其他都可以揀!佢話因為輝哥出咗名之後,D質素就差咗好多,最後我地就揀咗佢介紹嘅邱家.
好好味呀!仲好抵食添呀!
超豐富嘅一日行程,番民宿lu~~回程嘅時候我問司機姐姐墾丁大街邊度有得買生日蛋糕,佢話恆春先有呀 > < 之後話starbucks可能會有,咁一於行過去睇下買唔買到生日蛋糕同積慶祝生日啦!
Starbucks喺墾丁大街嘅街尾,係最最最尾,我地尋日都無行到咁遠就折返喇,今日就梗係要行過去啦!
差唔多到嘅時候,我地經過福華渡假飯店同冒煙的喬旅店,見到入面有好多學生喺度開Party,應該係學校旅行,行入去八卦下,見到D學生玩得勁high,同我以前讀書嘅時候好唔同!
終於都到咗starbucks喇!Yeah~
Happy Birthday to you!件蛋糕仲好好味添!
個司機姐姐話小灣沙灘呢邊夜晚有D酒吧,又會有D人玩煙火,之後我地行咗落去睇下!酒吧係有嘅,但就真係唔見有人玩煙火,仲有告示話唔比玩...咁所以行一陣就走喇,呢度睇D星星特別多特別閃架!
之後我地行番轉頭,又未係好肚餓,見到呢個手工窯烤披薩好特別,真係全部都即場烤,香噴噴就梗係要試下啦!
真係熱辣辣好好味!
成條墾丁大街都好多學生,D攤位遊戲檔真係發達喇!而我地都俾個氣氛感染到,又一齊玩埋一份!
最後我地再食咗少少小食,又買D水果番民宿lu~~


text:
早同屋企人去荃灣季季紅飲茶, 飲完茶之後各有各節目呢!! 父母就返大陸搞賣屋; 姑姐要返公司工作, 而我就約左joejoe去灣仔睇時裝展
今次我哋坐近玻璃窗邊, 見到布置咁得意就出去影下
係玻璃窗外影相時, 姪仔咁岩又望過黎, 即刻影返張相先~
食物好快就到, 首先黎既係皮蛋瘦肉粥及家鄉粉米粉~
靚靚既蝦餃, 個樣不但靚, 而且仲好好味~
仲有千層馬拉榚, 鬆鬆軟軟, 毎次都一定會叫呢個點心~
仲有呢個蒸羅白榚, 雖然冇蝦米之類, 但好多羅白絲, 都只係兩個幾, 真係又平又好味!
不知不覺就叫到全枱都係點心, 但都比我哋五個好快食哂!!
飲完茶之後仲有時間, 於是同父母一齊等直通巴到黃崗. 待父母上車之後, 就早少少答地鐵去中環, 仲坐係附近既地方打機, 再同joejoe會合. 去到灣仔會展, 先知原來冇時裝展, 於是決定到中環行下. 未開始行中環時, 先到以前返工既地方附近食下飯先
中環真係唔同d, 連茶餐廳都靚過人, 連價錢也好貴呢!!
先毎人一杯飲品先, 又幾大杯咁, 但我杯choco唔係太sweet><
joejoe叫既什排飯, 個樣真係幾靚, 不過份量似乎少左d...
我叫既快餐, 包括沙dee牛肉麵, 火腿奄列及厚多士, 超好味!!
食飽飽之後同joejoe行電燈街, 多謝joejoe同我黎, 原來只有一條樓梯
多謝joejoe話我知有呢個以舊香港為主既一間starbucks, 好正啊!!
仲有呢個古舊既風扇, 同埋玻璃窗邊既鳥龍, 好古舊呢
仲有以前餐廳既卡位, 真係勁正, 同埋令人懷念呢
仲有另一邊既位子, 都係古舊既枱及椅子, 仲有貼上交叉既牛皮膠紙
仲有中文版既starbucks 餐牌, d名勁得意, 勁搞笑
我同joejoe坐既位子, 係店舖既角落, 都幾好坐架!!
仲有特別既直立風扇, 見都未見過呢~
最衰自己冇化妝, 唔係可以影下輯靚相, 呢張叫左好少少啦, 都係下次化妝之後先狂影
去完starbucks之後再同joejoe行下, 見到呢個最高法院, 同心目中既似乎有點不同
仲有呢個教堂, 超靚的說!! 而且仲可以任人影, 正!!
入面既教堂超靚!! 呢個就係主台, 好細緻既裝修及擺設
神職人員企既旁邊位置, 睇木上既雕刻好靚, 好仔細
主教坐既位置吧!? 同樣都係用手工細緻既木具
信徒門祈禱及崇拜既地方, 木椅子配上白柱, 感覺簡潔又高貴
教堂外既其他建築物, 比人清靜既感覺, 好舒服
仲有比人買聖經及用品既地方, 仲有人唱聖詩~
好在呢日唔係太熱, 也唔曬, 我同joejoe都行得好舒服, 又可周圍去, 簡直係最高享受, 如果毎日都可以周圍行就好^^


text:
早兩日車爸爸忽然有假放即刻諗起入大澳行過大運好起程先搭11號巴士
20 10月, 2011
大澳遊
早兩日車爸爸忽然有假放即刻諗起入大澳行過大運好起程先搭11號巴士
路經石壁壁水塘
嘩到啦大澳歡迎妳
一落車先醫肚先肥妹燒烤叫了兩隻生蠔一隻帶子味道一般下次可以唔使再嚟之後食冰室叫咗水餃米超好吃一點味精也沒有老公叫咗义燒蛋麵一樣好啦冰室D枱凳十分懷舊不過佢個名就大吉利是咗D叫永生冰室哈哈百無禁忌
之後繼續食沙翁,燒瀨尿虾干,魚子即燒即食好正仲有認住呢個呀姐佢燒得好有心機唔係求期l燒兩吓就交货想食好嘢等吓啦最後還有羌汁撞好及超滑豆腐花冇得頂呀為我哋愉快嘅旅程畫上美妙嘅句號好嘞打道四府
當然唔少得大澳風景啦
18 10月, 2011
退休啦
我梗係唔係話車爸爸退休啦(佢就想)係服務咗我哋羅家6年嘅電腦椅佢有我唔少嘅足跡錯係尿跡先真再見啦不過車媽媽覺得還是你最好"坐"最後嗰張18+唔怕醜先好睇呀
16 10月, 2011
繼續惡搞
就嚟萬聖節車爸媽繼續將我惡搞一番呢次要扮魔鬼天使淑女混合體靚嗎
13 10月, 2011
惡搞
大家都知我屋企有個大唔透嘅車爸爸佢又有傑作啦大家欣賞吓啦
訂閱: 文章 (Atom)


text:
2015年11月27日 星期五
肉醬意粉 + 粟米蛋花湯 ( 27-NOV-2015 )
( 27-NOV-2015 FRI )
今朝里奧大人出咗門口 我都瞓得唔係咁林 之後懶下床又好似瞓着咗咁 但 9 點 15 分都醒咗 lu 即刷牙落樓食早餐喇 ~
番到屋企就執好食飯枱 之後就大清潔個廁所 搞掂哂就沖涼 原來都 11 點喇 要去美心皇宮攞位呢 ~
估唔到要等位 好在等 15 分鐘有位咋 媽咪同工人 11 點半都到喇 ~
美心皇宮雖然有點心車 但來來去去都係果 d 同埋點心車又唔多 有時一黎黎幾車 之後想搵架都無囉 ~
沙律明蝦角 - 又係唔熱 個皮又唔脆 唔掂啦 @@
瑤柱蒸蘿蔔糕 - 我同媽咪食架 幾好味 有蘿蔔絲 最驚係一 pat 嘢呢
干蒸牛肉賣 - 好味呀 我食得一粒咋 比 2 粒工人食啦 等佢有 d 營養
北菇滑雞扎 - 媽咪同工人 share 食 估唔到都好多魚肚
雞包仔 - 叫比工人食
仙翁合桃露 - 媽咪同工人 share
飲到 2 點都走喇 媽咪話喺手袋拎嘢 我問係咪佢請飲茶 工人一聽到我話媽咪請 佢即拎張點心卡擺喺媽咪面前 笑死我 之後我話我請啦 叫佢請家姐就得架喇 家姐成日同佢飲茶嘛 ~
坐咗兩個半鐘 真係要郁下囉 所以同媽咪去馬莎買茶餅 再去 MP 買生果 我順便買 pack 澳洲牛肉 咁比錢嘅時候 聽到 Cashier 話朱古力 $9.9 一包 咁得 2 包 我買哂去啦 之後我碌卡比錢嘛 咁等嘅時候周圍望 一望望到原來係 $19.9 一包 嗚嗚 勁貴啦 我覺得吉百利唔值囉 嗚嗚嗚嗚 不過慶幸佢得兩包咋 如果佢有 6 包 我實買哂比家姐架 十蚊之內嘅零食 依家真係好小有家嘛 之後問家姐好唔好食 佢話好味 不過我話唔會再買比佢 嘩哈哈
買完就去牛頭角放低藥坊比中醫 咁星期一可以飲 lu ~
番到屋企已經 3 點幾 抖咗陣就抹書房 之後大清潔個廚房 乾乾淨淨最舒服呢 ~
里奧大人 6 點 45 分放工 咁又要預備煮嘢喇 ~
是日懶餐 - 肉醬意粉 + 粟米蛋花湯
肉醬意粉 - 今次用免治牛肉 估唔到特價 $21 嘅份量都好多 不過可能我今晚又煮得好小扁意粉 所以感覺肉見過扁意粉 之後加 d 肉碎落粟米湯度啦 umm 估唔到口感同豬肉一樣咁鞋 我覺得自己煮嘢嘅水準真係好穩定咁呀 嘩哈哈哈哈 ~
粟米蛋花湯 - 本來買西蘭花架 不過媽咪話唔靚 所以唔買 又唔知買咩好 咁飲粟米湯算喇 ~
搞掂哂就沖涼休息喇 雖然今日放假 但真係忙過番工咁 ~
11 點幾瞓喇 聽朝 9 點半要起身呢 ~
訂閱: 張貼留言 (Atom)


text:
坐 E22 喺東涌落車 再轉 11 號巴士 坐咗個幾鐘頭車終於到啦 ~
( 次次經過呢度 都有小朋友玩 玩得好開心添呀 我覺得 d 小朋友好鍾意玩水咁 )
大澳蝦醬炒飯 ( $55 ) - 無厘味道 酥炸生蠔 ( $88 ) - 細細隻蠔咋 我好憎食咁樣嘅炸粉 未食到隻蠔都已經漏喇 所以我食咗小小炸粉咋 同埋有水嘅 好驚囉 之前買嘅烤魷魚 放喺隻碟度 用筷子夾黎食都唔錯 唔駛整污糟隻手唉 被迫食飯 好飽啦 所以唔可以食炸蕃薯住 要臨走先食 但里奧大人又食到個油籽喎 即係蘿蔔絲酥餅 佢黎大澳目的都係想食呢個炸物 ~
( 炸芋頭 / 油籽 / 炸蕃薯 )食完就行喇 不過應該吽雨囉 超級多青蜓 好驚囉 左避又避 里奧大人仲話我有咩好驚 之後佢有一下唔知避咩 我咪話番佢囉 叫人唔駛驚 自己又咁驚 ~ 終於吽出雨啦 不過係毛毛雨 之後真係無咁多青蜓 實在太好喇 ~行行下見到有班小朋友圍住曬咸蛋黃 又幾得意喎 同埋 d 蛋黃好大隻呀 我好小見到咁大隻 其實應該係唔會留意蛋黃 ~
( 吹住風 望住個山真係好爽 真係差 d 瞓着 我同里奧大人講如果沖完涼坐喺度 肯定好好瞓 佢話點解成日都講沖涼嘅 我話因為頭先好焗 出咗汗 所以超想沖涼 ) ( 咁大個煲唔知煲乜 勁想叫里奧大人開黎睇下 )( 再行入去就係民居 坐喺度抖涼嘅阿婆話企喺度影相就得 再行入去就唔得架喇 )
( 山上有好多大山墳 又天陰陰 所以突然覺得呢段路好陰森恐怖 )
( 好多都係銀色鐵皮屋 好 cyber feel )( 得幾粒房角石就支撐到一間屋 勁呀 )( 呢個閘好似有幾首詩 ) 差唔多 4 點半就走 lu 其實仲係好飽 但真係好想食炸蕃薯囉 最後又買咗炸蕃薯 油籽同豆腐花喇 今次堂食 嘩 又係好多烏蠅囉 好鬼驚呀 點解會咁架 ~
( 炸蕃薯 )( 油籽 - 餡料係蘿蔔絲 )( 凍豆腐花 )


text:
自選一人湯粉餐 - 香茅牛肉撈濛 - 牛肉就 "乸" 得太犀利喇 下次唔叫咯
自選一人湯粉餐 - 燒豬頸肉撈濛 - 豬頸肉唔乾 仲好入味 好味道呢
春卷 ( 3 條 x 2 )
( 4-MAR-2014 TUE )
今朝又凍喎 不過仍都好潮濕 呢 d 天氣令人好翳悶囉 同埋瞓極都唔夠咁 ~
早餐食芝腿治烘底 呢期嘅多士好似無咩點烘咁 唉 ~
菇場忙呀 不過勁充實都唔錯 自從 partner 走咗之後 雖然多嘢做咗 但我覺得好開心喎 因為唔駛再見到佢 因為佢工作態度真係好黑人憎 個人又自私到爆 見到佢真係好影響心情架 ~
Lunch 出去買豬扒五香肉丁米粉番菇場食 飽到呢 d 五香肉丁好似食極都有咁 下次真係唔再叫豬扒 啖啖肉好鬼滯咁囉 ~
又忙喇 好在 4 點幾搞掂哂 終於可以抖 lu ~
放工去睇中醫 今晚家姐幫我等位 好感恩無人睇呀 哈哈 一去到就有得睇真係勁開心架 之後就拎藥 差唔多 6 點 45 分就搞掂哂 ~
同家姐一齊去 Simply Life 買包 $25/ pack 有 3 個唔同款嘅包 其實真係抵啦 因為如果唔係特價嘅話 1 個 muffin 都要 $17 家姐成日講到好好食咁 所以我都買 pack 先 家姐之後話佢食唔哂 咁我話比埋我聽日 lunch 囉 呵呵 佢話我就買到特價包 佢就買得貴喇 $50 得 2 個包 嘩哈哈哈 ~
我要去北角新都城百貨買 Hand Lotion 同 Face Lotion 不過同家姐講話要搭巴士 我唔想行呀 因為又未食嘢 又要拎住 8 包藥行成 25 分鐘 我唔想囉 ~
去到新都城即買 cream 原來做咗會員有 85 折 咁又抵喎 呵呵 ~
買完就去食飯喇 家姐完全無諗過我會帶佢喺北角食嘢呀 ~
食完就坐 619 番屋企 番到屋企差唔多 9 點 真係算快呢 因為我仲可埋煲埋中藥 ~
里奧大人差唔多 10 點就番到屋企 之後佢即刻沖涼 再陪我睇 "The Mentalist" 睇完就瞓喇 都已經 11 點幾 呢掛天氣潮濕 又多嘢做咗 所以都唔想太夜瞓 lu ~
呢個提子 muffin 留番比里奧大人食 不過痴住哂 d 朱古力碎 其實本身係無朱古力碎呢
Hand Lotion $58/支 & Face Lotion $78/支


text:
( 3-MAR-2014 MON )
今朝要翻熱 d 中藥同肉汁 真係用唔小時間洗嘢 如果唔駛洗嘢就好 lu ~
早餐去另一間試下 我無諗過 d 蛋嘅份量都幾多 但我連續幾餐都食咗蛋 所以有 d 驚 ~
菇場忙啦 忙到 lunch time 本來諗住買番黎食 不過對眼好濛 所以都係出去食 唔想上網呀 ~
又食酸辣米線喇 今次超勁飽 所以要停一停喇 ~
諗住幫晴晴買頸巾同手襪 不過最後都搵唔到 但居然比我買咗條頸巾比自己 d 質地好 soft 架 同埋超勁暖 又抵喎 $169 仲有 7 折 最鍾意喺季尾買嘢 實買到平嘢 呵呵 ~
番到菇場做下私人嘢 搞掂哂就諗住抖下啦 星期一好鬼攰家嘛 點知無啦啦又有好多嘢做 之前里奧大人同家姐話忙 但都會眼瞓 我話忙緊點會眼瞓喎 估唔到原來真係忙都可以好眼瞓囉 我終於知道佢地講咩喇 ~
放工都未做完 但唔係 urgent 所以留番聽日做呢 ~
今晚唔駛買餸 勁開心 不過番到屋企都要即刻煲中藥同預備晚餐 再開機洗衫 之後就燉肉汁 咁我喺廚房整緊嘢 突然聽到好刺耳嘅響聲 我仲以為係時間計 shot 咗添 之後出廳啦 原來係由個燉盅度發出黎 之後我再開幾次都係有響聲 同埋有小小燶味咁 之後唔理佢啦 搞掂哂 d 嘢就諗住拎 d 肉汁出黎煲啦 我先發覺我原來無加水就按制 唔怪得響啦 太論盡喇 ~
我 7 點自己食先喇 食完抖陣就沖涼 lu ~
是日晚餐 - 蒜汁豬扒 + 臘潤腸炒蜜糖豆
蒜汁豬扒 - d 豬扒鞋鬼到呢 係鞋到不能再鞋呀 我咬到個口好攰囉 里奧大人一咬已經話 over cook 不過唔理架 我要佢照食囉 ~
臘潤腸炒蜜糖豆 - 又撞鬼啦 今次到 d 臘潤腸又係好鬼硬 唔知係咪厚切黎煎呢 之前幾次薄切無咁硬架噃 里奧大人話呢餐食到好攰 嘩哈哈哈哈 ~
睇埋 The Mentalist 差唔多 11 點 20 分就自己瞓先喇 今日真係好鬼攰呢 ~
今日晏晝喺 Stitch & Soul 買嘅頸巾 超鍾意呀


text:
再次為大家隆重介紹,來自 香港迪士尼樂園 迷離莊園 嘅一件珍藏品:巴里猴紋鑲寶石音樂盒!新園區響五月開幕嘅時候,樂園就推出咗一樣非常特別嘅商品,係一個仿照 亨利爵士 最新珍藏品所設計嘅小型儲物盒;推出咗之後,儲物盒即時大受歡迎,並響短時間內售罊!
咁點解今日突然又再提起呢個儲物盒呢?因為,迷離珍藏店 近日經已返咗貨啦!先前買唔到的話,今次要把握機會啦!而我自己尋日入園嘅時候都已經買咗返屋企!講完呢句野,相信部份讀者會即時有疑問;明明我響開幕嘅時候已經買咗一個,亦都有同大家分享過,點解又要買多個?好,咁就要仔細研究下呢個新嘅儲物盒啦!
拆開呢個新儲物盒嘅包裝,再拎返舊嗰個出黎比較一下先!望落好似冇咩分別咋喎!
轉到側面,都冇咩分別喎!兩個儲物盒同樣地都有好精緻嘅猴紋!究竟點解要買多個!
既然睇唔出外型有咩分別,咁就係時候打開兩個音樂盒,睇睇入面係點嘅樣!
終於有分別啦!原來新儲物盒嘅內裡係多咗一層嘅!哦?咁咪反而會令儲物空間減少咗?比起原先差咗喎,更加唔應該買多一個新架啦!請各位繼續睇落去,謎底即將解開!
原來謎底係響儲物盒嘅底部!新儲物盒有一個轉扭,相信大家都估到係有咩用啦!底部亦都貼咗一張標籤,印有歌曲「Mystic Manor 迷離大宅」嘅版權資訊.
冇錯!呢個新儲物盒多咗一個新功能,就係可以奏出音樂!內裡多咗嘅一層其實係用黎收埋啲零件,只要擰一擰底部嘅轉鈕,再打開蓋,熟悉嘅 迷離大宅 旋律隨即響起!名副其實變成咗一個真正嘅音樂盒啦!完整嘅使用示範可以觀看以下短片.
我而家就有兩個小型儲物盒,以及一盒遊戲卡,總共有三個 迷離莊園 巴里猴紋鑲寶石音樂盒 啦!我原本都有掙扎過究竟買唔買呢個新嘅儲物盒,因為外型同原本嗰個真係完全相同,買多個好似好無謂咁... 但係我實在太鍾意 迷離大宅 嗰段主題旋律啦!最後都係忍唔住買咗!而家響屋企成日都會打開黎聽下首歌,咁呢個新嘅珍藏品都可以話有佢嘅存在價值,哈哈!


text:
2012年8月15日
齊來加入 Duffy迪士尼小熊 的迎春派對!
鍾意 Duffy 嘅朋友要留意啦!因為之後全部 東京迪士尼海洋 系列文章都係同 Duffy 有關架!東京迪士尼海洋 作為 Duffy 勝地,當然有好多關於 Duffy 嘅野啦;再加上到訪當日進行中嘅 米奇和Duffy的春日巡航 活動,就有更多關於呢隻熊仔嘅野響園內出現!
響 春日巡航 活動期間,園方特別推出咗三個全新嘅節日表演,全部都有 Duffy 份架!第一個就係響 地中海港灣 對出水面進行嘅 春臨里多島 Lido Isle Welcome To Spring.之前都俾過大家睇相,演出時,一班 迪士尼朋友 會坐船出場,之後再上岸表演!第二個表演我就冇睇到,係響 美國海濱 園區內上演嘅 紐約復活節 Easter In New York.最後一個呢,就響 阿拉伯海岸 入面演出嘅,叫做 驚喜迎春 Springtime Surprise.呢一個我有幾乎睇哂全個表演,所以影到多啲相,而家就俾大家睇下啦.以下呢張相就係演出場地啦,嗰個阿拉伯式建築物嘅底下有一個舞台嘅.
舞台上更加掛有 米奇和Duffy的春日巡航 活動旗幟;好大幅,色彩繽紛,好靚.
響表演開始之前大約一個鐘,就已經有好多 Duffy 粉絲坐咗響舞台前面慢慢等待啦!不過我地嗰日得咁少時間,又點會響到坐足一個鐘丫!所以我地趁未開始之前響主題園區內玩下.當我地準時返到去嘅時候,已經係去到較後嘅位置啦!好彩又拎支長鏡頭去影相咋!
表演一開始,米奇 就拎住之前介紹過嘅藍色行李箱走出黎;睇下佢個樣幾興奮!
當然唔少得 米妮 啦!佢地呢對情人響埋一齊,幾溫馨!啲動作仲好齊添!
之後就到著住春日巡航裝嘅 Duffy迪士尼小熊 出場啦!好可愛啊!佢個樣傻下傻下咁,好搞笑!
Duffy 同埋 米奇 都好合拍架!始終都係 米奇 帶佢出黎旅行嘛,唔合拍又點成事呢?
平時睇 Duffy 個故事,係講 米奇 同埋 Duffy 兩個人去旅行探險嘅,不過今次就有啲唔同;有埋 米妮 同埋 ShellieMay,兩對情侶一齊去旅行!又俾大家睇下 Duffy 同佢女朋友一齊嘅相啦!
呢個表演都係全程用日文黎旁述,搞到我又要估估下... 我簡略理解到,係講佢地去到世界各地進行春日巡航,今次就黎到 阿拉伯海岸 稍作停頓.響到表演尾段,燈神仲突然飄出黎!我諗佢應該係黎歡迎 Duffy 佢地啦!
唉,唔得!下次去 東京迪士尼渡假區 之前,一定要學好啲日文,如果唔係又唔明佢地講咩!其實我好耐以前已經想學日文,不過又係半途而廢,哈哈!但係今次有 Duffy 作為我嘅推動力,我諗我會學得成嘅!為咗 Duffy,我會努力嘅!
於 22:05
訂閱: 張貼留言 (Atom)


text:
2012年8月11日
印第安納瓊斯冒險旅程: 水晶骷髏頭魔宮!
我都好似未試過直接放個遊樂設施個名上去做標題就算,今次係第一次.我今次直接放個名係因為我覺得佢個名好長,好搞笑,好似都冇咩遊樂設施個名會咁長!XD 黎到第三個重點遊樂設施,Indiana Jones Adventure: Temple Of The Crystal Skull;呢個遊樂設施係根據返同名電影黎設計嘅,一睇個名就知道係關於一個驚險刺激嘅旅程啦!所以佢係位於 失落河三角洲 嘅,而呢個遊樂設施嘅神殿亦成為呢個園區嘅地標.
唔知大家有冇睇過呢套電影呢?我就未睇過啦,如果睇過先黎玩,應該會更加有趣!呢個故事係講述 Indiana Jones博士 想尋找呢個魔宮入面嘅 青春之泉,但係響魔宮入面喚醒咗守護神 水晶骷髏頭,因而獨發魔宮內一系列嘅機關.而 Indiana Jones博士 就要帶領我地一班探險家離開險境!
寫咗咁多篇關於東京兩個樂園嘅文章,黎到呢一刻,大家終於都可以一睹 Fastpass 嘅真面目!整體黎講同香港都冇咩大分別,不過最底就有一段關於呢個遊樂設施嘅日文提醒字句.雖然我唔係好識日文,不過大概都估到係咩意思,係叫你將啲物品放響座位前嘅儲物袋.
周圍都佈置得好有神秘感,底下嘅火柱令到神殿睇起上黎更有氣勢!
響故事角度黎講,呢個神殿都都應該存在咗好耐啦,所以都有一啲日久失修嘅跡象.
入到去神殿裡面,有好多石像,令到整個氣氛變得更加詭異...
嘩!有好多骷髏骨啊!係咪提示緊我地應該走人...?唔得!作為探險家,係唔可以咁易放棄架!
響等待區繼續行,感覺愈黎愈神秘.大家可以留意一下啲石磚,有啲特別加上流水效果,好逼真!
呢到亦設立咗一個工作枱,相信係用黎研究同埋部署好尋找寶藏嘅方法.
經過一系列嘅等待區佈置之後,就可以登上越野探險車,開始探險旅程!旅程途中同之前介紹過嘅 加勒比海盜 一樣,都係有一啲整得好似真人嘅人像. 不過我覺得最正嘅,係一啲你估唔到嘅場景同效果;突然左搖加擺,加速,退後,好刺激!
我最鍾意玩呢啲結集故事同埋刺激兩種元素嘅遊樂設施,可以體驗一個驚險,有趣嘅旅程.但係呢兩日玩呢啲較刺激嘅遊樂設施時,有一個擔憂... 就係怕我個袋入面嘅兩隻 Duffy 會飛出黎,係嘅話咁就大件事啦!所以我整個過程都會用隻腳夾實佢地,哈哈!
而家只係剩下最後一個我最愛嘅遊樂設施啦,佢嘅故事真係好吸引... 下篇文章繼續分享!
於 10:54
標籤: 東京迪士尼之旅2012 [海洋]
訂閱: 張貼留言 (Atom)


text:
.年初一.
淨係同兩個小朋友換衫,自己裝扮已經夠哂鐘,
臨走先記得叫小朋友錄段拜年video,
好在用左幾分鐘就勉強收貨
妹妹豬狀態麻麻,唔喊肯出鏡已經算係咁
第一站嫲嫲家拜年,附近食埋晏就完成.
跟住就返婆婆屋企等契仔一家嚟, 我好嘆咁跟小朋友nap咗一陣
本來諗住可以落公園玩一陣,不過nap完已經天黑
玩具真係幾多歲都啱一齊玩
四隻猴子
妹妹姐姐可o錫妹妹,照顧周到
契仔女眨眼間就由暖水壺咁大變到而家
將來你地要相親相愛呀
為咗引妹妹豬笑,呢幾個小朋友幾落力!
例位: 婆婆屋企桃花
開餐,契仔女一家就好似我家人咁!
.年初二.
年初一有樣好重要嘅野唔記得咗..就係派利是
祝小檬快高長大!!(真係要)
祝妹妹豬笑口常開!!!!
妹妹豬嘅媽咪心想事成!!
去媽咪舅父,即係小檬地舅公屋企
呢日妹妹豬狀態好返好多..快啲捉佢影吓相先!
唔食得糖,唯有食吓"咳糖" (應該叫止咳糖)
小檬就幾時都咁high
表哥仔.雖然大小檬一年,不過高成個頭
(冇辦法,小檬係全班最細粒嘅數一數二)
靚靚表哥仔
喺屋企食完飯之後,就轉戰西貢
姑姑婆婆家
每年都喺呢個露台影相留念
雖然係媽媽工作認識嘅朋友,不過都識哂我屋企人,
於是齊齊去.越來越多人
兩個小朋友喺露台玩得好開心
玩完一輪,又返婆婆家休息一吓等表舅父嚟
玩玩食食又一晚
.年初三.
兩隻小豬又準備好
探媽咪舊鄰居朱太婆婆
小檬操刀
朱公公必帶來小朋友去嘅地方
fing錢落園
不過朱太婆婆玩得仲開心
上去屋企再供四方城~ 玩泥膠
呢位識佢嘅時候,好似而家妹妹豬咁,今年就嫁人喇~
有小朋友同佢地玩
\
我又可以休息吓
檬爸仲爽到自己打邊爐添
同場有對龍鳳B,好得意呀!!
抱住BB妹妹笑呀
四個小孩,不敢想像


text:
賭場文化
到咗悉尼,千祈唔好錯過珀斯甘引人入勝嘅賭場,雪棃唯一一個賭場埋席於達令港嘅Star City,最大嘅特色系賭本不拘,即使得澳幣10分都可以喺食角子老hu機試手氣喎!
珀斯好大城市都有賭場,如布里斯本,墨爾本,柏斯,悉尼呢個珀斯最大嘅城市反而得一個,就更加受到遊客嘅青睞.原來賭場名為Sydney Harbor Casino,宜家位於五星級飯店Star City中,包含有成1500部機與1000個賭檯,從Black Jack,輪盤,骰仔到一般嘅食角子老hu機應有盡有.得意嘅系,賭場中最常見嘅都系東方面孔,珀斯或者其他國家嘅賭客反而較少,24個鐘開放嘅賭場成日人潮川流不息,到咗週末更加系摩肩接踵,充滿紙醉金迷嘅熱鬧氣氛.賭場更加有水專門為VIP服務嘅私人賭間(Endeavour Room),一定要憑邀請函入場,梗系羅,可以噉享受尊貴級服務嘅人,通常都系一擲千金嘅豪賭客,聽講不乏亞洲名流巨賈專登前來.
賭場內部
珀斯國家統計局於1996年發佈一份有關全國十四家賭場綜合情況嘅報告《珀斯賭場》.其資料顯示,至當年先,全澳賭場公司有賭檯八百六十三張,老hu機七千三百的.呢啲賭場公司有僱員萬六千人,唔關1992年6月比,四年間猛增咗百分之七十二.而喺1995-96年度,呢啲賭場公司創收又億澳元.其中墨爾本皇冠賭場與悉尼港賭場嘅最大股東,珀斯首富帕嘉喺兩大賭場臨時地方星期開業後嘅數年裡面,就年年贏利一千一百七十萬至二千萬澳元之間.
自八十年代開始,珀斯政府積極噉推動吸煙工業——旅遊同服務業嘅發展;境外財團資金紛紛湧入,大興土木.各大城市逐漸旺,休閒地方同夜生活娛樂節目日益繽紛多彩.事關珀斯大型賭場已經遍地開花,啲非洲甚至開咗兩三家賭場,致賀令仔賭業方興未艾.就人口同賭場數量嘅比率而言,珀斯實在堪稱全球之最,兼夾遙遙領先.
德國巴登-巴登:「全歐洲最美麗嘅賭城」
好多人講起巴登-巴登,就話咁歐洲嘅拉斯維加斯.其實,呢度同拉斯維加斯完全系兩種味道.冇錯,巴登-巴登或者係歐洲最大嘅賭城,但佢系世界上最靚嘅賭城,甚至可能系最豪華嘅賭城.年年有60多萬富豪喺世界各地飛來呢度豪賭.
古樸典雅嘅德國小城巴登-巴登
巴登-巴登嘅賭場建成於1824年,系德國最大最古老嘅嘅賭場,都系世界上最靚嘅賭場之一.百年以嚟,呢個賭場從未中斷過營業,即使喺兩次世界大中都照常開放.1933年巴登-巴登賭場受到希特勒嘅特許,成為當時第三帝國唯賭場.
賭場嘅建築屬於巴羅克式風格
賭場嘅建築屬於巴羅克式,外觀雖然端莊簡潔,其內部嘅廳堂就極其富麗奢華.好多廳堂都系按照法國18世紀時巴羅克城堡嘅花臣佈置嘅,天花板上面,牆上面,周圍都系油畫彩飾.
精緻嘅古典式吊燈映襯住金碧輝煌嘅房間,氣氛巴閉而豪華.俄羅斯作家陀斯妥耶夫斯基曾喺呢度通宵達旦嘅狂賭,結果輸一敗塗地.後來佢將呢度賭癮嘅感受惟妙惟肖噉寫落咗佢小說《賭徒》中,令之成為傳世名作.
畀瑪琳黛德麗稱為「世界最靚嘅賭場」Kurhaus
賭場每朝早有導遊帶領嘅講解活動.但最精彩嘅經歷當然系親自喺開賭時去觀看喇.賭當然系唔值得讚揚嘅行為,但花上少一啲錢去體會一下賭場裡面嘅奢侈,定系好得意嘅.賭場對客嘅衣著要求好高,男士們要著西裝帶條呔,女士們更須衣著得體,穿戴齊整喇.
喺巴登-巴登與賭場齊名嘅,仲有男女裸體共浴
韓國華克山莊:過澳門葡京更加高雅
設在華克山莊內嘅博彩娛樂場系漢城惟一嘅博彩娛樂場,都系韓國最大嘅一個賭場,每年吸引40萬外國遊客前來.同拉斯維加斯比,華克山莊嘅賭場佢要細啲,但同馬來西亞雲頂,澳門葡京賭場比更加高雅,高檔,都重可以吸引VIP人士.過嚟.


text:
第九天
日本有好多大大小小唔同城堡,幾乎每個大城市都會有一座,之前我有參觀過熊本城﹑岡山城等等,但要數日本最出名一定係位於兵庫縣姫路市既「姫路城」,佢直頭係日本人心目中既國寶,今日我就會去到姬路城參觀啦
之前都話過今日唔洗咁早起身,但早慣左改唔到,未夠七點就醒左爬起身
咁早出門口未咁快有車,難得有時間坐低食早餐,去火車站途中路過間吉野家就入去坐下
日本吉野家好多都係呢啲吧枱形色,叫左野食職員會送到面前,服務好好
叫左呢個早餐套餐,我記得好似係好平大約三百円,不過呢個肉碎飯唔好食,早知食牛肉飯仲好,最衰都係貪平...
食完慢慢行去郵局,仲差小小先開門
買到郵票寄明信片啦
由日本寄明信片到香港(全世界)都係¥70,我買呢款Hello Kitty郵票要補多¥18先夠,咁我就諗住另外買¥18郵票,但個職員同我講左一大輪野都未賣比我,原來佢係話無¥18既郵票,要¥10+¥5+¥3咁樣合併先得,問我會唔會揀過其他款¥70既郵票,我要買Hello Kitty無計啦一定要買呢個,可能佢無諗到貼多啲郵票係就係麻煩小小,但貼多幾個郵票明信片都靚啲架
日本每個地方既郵局都會賣當地限定明信片,我一向都有儲開諗住最後走個日先慢慢揀,但走個時完全唔記得左呢件事...
火車站入面呢間麵店係企住食,咁咪食得快好多
仲有時間未上得車住,去Pokemon Centre睇下有無野岩心水先,次次去日本都要黎朝聖
唔知今日係咩日子,一開門已經勁多人排隊,睇睇下先見到佢地排隊係為左買兩件紅綠色既衫,我就唔知件衫有咩特別啦
今日仲係呢隻二月限定版比卡超開賣既第一日,好多人買佢;二月好似係日本學校學期尾既日子,比卡超用左畢業做主題
暫時唔係道買野住,睇定先
落下去樓下大阪站,坐車去新大阪站轉新幹線
今日坐既呢班新幹線好特別,係500系EVA塗裝列車,全日本只有呢一部,每日只有一班車來回博多大阪,想坐呢班車要就佢時間
部車吸引到好多人影佢,車頭車尾都係人;全列車八卡車箱都係紫色,如果有睇過EVA會覺得特別親切
列 車為慶祝山陽新幹線全線通車40周年而推出,難得呢個時間黎到一定要坐坐;500系列車車身好圓,室內空間相對其他型號列車細,而家行車噪音大,佢大多數 班次已經比N700系列車取代,而家佢只係行一啲站站停既慢車班次咋;當年佢都威過架,曾經係最快既新幹線列車,二十年前已經行緊300km/h
差唔多開車要上車啦
一號車廂無開門,入面收埋左咩呢?
襯佢開一開門即刻去裝裝;其實入面係一部遊戲機同一啲EVA既展覽,當時要有預約先可以入去,我無預約只可以係門口偷睇,而家入去參觀好似已經唔洗再預約啦,就咁行入去就得
二號車廂係普通座位車廂,可以隨便揀位坐
除左頭一行留左位之外後面已經坐左好多人,要行後啲先有位
車廂入面全部設計都同EVA有關
吸煙房都有佈置(吸煙危害健康千其唔好食)
二號同三號車箱之間;三號車廂係普通座位車廂,無再行去後面睇lu
列車設計
睇左咁耐搵個位坐定定等落車啦
車上有一啲限定產品賣,呢個哥哥買緊酒
坐新幹線好快就去到姬路,落車後部車停左好耐,可以慢慢睇真啲佢,點睇都係咁型!
姬路唔係大站,好多列車唔停站超快行過,呢道都係一個睇火車既好地方
睇完火車,今日姬路旅程正式開始
火車站入面呢個唔知係咩呢?
先係火車站觀光案內所拎啲資料睇睇;呢道超多台灣人黎丫,香港都唔弱排第二,但同台灣比差好遠,我都唔執輸幫香港貼返粒
今朝大阪無落雨,我冇拎把遮出黎,黎到姬路天氣差好多一路落住雨,暫時雨唔算大,唔用遮都無問題
由火車站向前望就係姫路城,唔係好遠可以行過去
入左旁邊商店街行就唔怕落雨,仲可以一路行一路睇野
地下都見到姫路城既代表白鷺
行到商店街盡頸就差唔多到啦;冬天街上冇咩樹葉好荒涼
過埋馬路就到姫路城範圍
姫路城貴為世界文化遺産,又被日本政府指定為「國寶」同「國家特別史跡」,係日本人心目中神聖地方更唔可以比其他城堡取代;姫路城係日本少數可以避過幾百年戰亂,由古代一直保留落黎既城堡,宏偉建築可以話係江戶時代既象徵,所以又有「日本第一名城」呢個稱呼
過橋穿過護城河去到進入姫路城第一道大門
無遮無擋見到姫路城啦;姫路城外牆係雪白色,日本人覺得佢好似展翅既白鷺,所以又有名叫「白鷺城」;可惜今日天氣唔好,個天又白佢又白,展現唔到佢既美態,可惜...
通過櫻花樹下去到姫路城底下
國寶真係國寶,入場費咁貴
除左主題樂園之外未見過日本有地方入場費咁貴!難得黎到門口都要入去架啦!
售票處係城堡下面,入場之後要向山上行;雨越黎越大,我唔可以慢慢行要快啲衝上去
姫路城範圍好大,係天守旁邊仲有好大既公園,落住雨我都冇出去行lu
姫路城除左有一座五重六階既大天守之外,旁邊仲有三座小天守
冒雨向上行
行上姫路城樓梯入到天守閣
入到天守閣第一樣要做既野係除鞋,大家全程都會拎住個白膠袋四圍行
行前啲有拖鞋拎,唔會要大家赤腳行咁殘忍既
由第一層望出去都感覺到好高,比起姫路市既建築都要高
古時既姫路市係星形咁有趣?
天守閣模型
大家依指示拎住袋鞋跟住條路行
窗框之間見到外面景色,正前方係頭先落車既火車站
天守閣入面冇咩擺設,好多地方都係空位,冇咁多現代設施反而顯得姫路城更加有古代味
所有樓梯都好直
一口氣上到最頂層,上面係最細既一層迫滿好多人;中間有座小小神社,好多人排隊參拜
如果好天啲既話風景應該好靚,今日落住雨就灰朦朦一片...見住落咁大雨一路都冇咩心情,就算係姫路城天守閣行既時候都冇心機停低腳步慢慢睇,個心一路都諗住快啲停雨快啲停雨,直至上到最頂塞人先有機會停一停細心欣賞一下窗多風景
正面面向火車站
另一邊方向
落返樓下依然落大雨,冇計幾大雨都要走架啦,希望有地方有遮賣啦...
由下面望向姫路城
唔知個井有咩特別呢?
呢道仲維修緊都係唔知咩黎?
落到黎都冇心機行出去花園同其他地方,直接行出售票處就走lu;旅行遇著落雨已經好影響心情,仲要遮都冇淋住雨真係好麻煩
好彩行出姫路城之後有間紀念品店有遮賣,而家唔洗怕大雨啦
街上都有呢啲特別裝飾
又返到黎,順便搵下有咩野岩食
商店街有好多野食選擇,路過呢間烏冬店比佢吸引住,我太鐘意烏冬啦
都係一般烏冬店設計,先揀烏冬揀材料,比左錢就可以拎返去開餐
又係一個超好食既烏冬,今次好似食左三個烏冬咁多,諗起都覺得痴線
烏冬店除左有呢啲普通枱之外,亦都有榻榻米,啲人去晒榻榻米個邊冇人坐呢道
由商店街一路行到返火車站,食飽就準備上車去下一個地方
見到KFC就諗起傳聞日本人聖誕節特別鐘意KFC,會多人到排長龍,暫時未考究到呢個傳聞真定假
新幹線姬路站好多車都經過而唔停站,我一路等一路睇火車
終於有部700系到站,呢部車好神秘架車上一個人都冇,而且乘換案內app都冇顯示呢班車,唔知佢係邊道走出黎!見到佢寫住去岡山都照上左先算,上左車等多兩班車爬頭先到我呢部開車,係姬路站等足成個鐘
開車之後好快就去到岡山站,呢道係多雲左小小,不過冇落雨已經好好
黎到岡山係想睇一個叫「西大寺會陽裸祭」既祭典,呢個係「日本三大奇特節日」之一,一年舉行一次咁岩又比我撞到,我一於去睇下呢個祭典有幾「奇特」


text:
返到黎香港之後, 我完全無睇過香港既低智劇集, 不過都知呢套談情說案係抄神探伽俐略.
早前睇新聞話佢唔止抄神探伽俐略, 原來仲抄埋Mr Brain, 真係夠晒勁呀~
尋晚我一條友係屋企無無聊聊, 於是開電視睇吓佢抄得幾離譜啦, 尋晚果集講到人格障礙, 我第一時間諗:"吓? 唔係又抄Mr Brain呀麻?"
嗱, 唔好比我估中, Karen呢個角色係抄Mr Brain裏面 仲間由紀惠果個角色呀, 唔好連破案方法都抄到十足十呀.
或者等我係度簡單講講Mr Brain裏面, 木村用咩方法去得知仲間係扮緊多重人格去殺人. 當時仲間被人捉佐之後被困係精神病院, 當仲間係"殺人犯"人格果陣, 木村帶佢出走廊, 同仲間講"紅色門係通向隔離病棟, 係禁錮既世界; 藍色門係通向一般病棟, 係通往自由既世界".
之後到仲間變回自己人格, 木村扮放佢出去, 話會係一般病棟既大堂等佢.
黎到呢度, 我諗大家都應該估到, 如果仲間真係順利去到一般病棟, 咁就証明佢根本係扮演緊多重人格. 因為當時木村已經將門上面既牌調轉佐. 仲間變回自己人格既時候, 理應係唔知藍色門係通往一般病棟, 但佢就憑先入為主既感覺走佐往藍色門, 但其實果陣門上面塊牌已經被換成"隔離病棟".
好勒, 講完一大輪, 我唔希望見到無線班垃圾廢柴編劇原來又抄埋Mr Brain既第六集囉...


text:
早前跟姊妹吃個飯,她好興奮咁同我講
"我搵到一間超抵但係服務不錯既Facial 鋪頭呀"
一路食飯一路佢就係咁講有幾抵有幾抵咁
但係對於我來說,它都唔算話抵o者,因為佢話試做價$300咁
但係睇到佢d肌膚真係好鬼左好多,連d暗粒都好似少左
攪到我都心思思都好鬼想試下呢間講到咁正既Facial 店
試下佢講個個咩鬼Dermalogica既Facial
等我先介紹一下呢間美容店先,
今次我去既美容院係位於尖沙咀既Nuage 雲裳醫學美肌中心
點解我會有機會影到相呢?
原因就係因為我好似成個記者咁拎哂相機咁,
主要係因為我係做Facial 之前要幫公司影相
所以我既裝束當然令到美容顧問既疑惑
所以她都忍唔住要問我,本身我係做咩工架?
(或者佢可能以為我係同行收料XD)
咁我就答佢因為我今日要幫公司做野,
我就打蛇隨棒上問佢,其實我都係Blogger 黎既,方唔方便比我影相呢?
美容顧問實在太好了,好樂意比我影相
唔係大家都未必睇到我今次既Facial 效果囉~
我本身係Booking 個陣同左店員講我想試做我Friend個隻既Facial
但係美容顧問都叫小妹填一填張From
可以了解一下我既肌膚需要/問題
或者佢既需要同你係唔同架
係填緊之際,美容顧問就倒上一杯花茶比小妹
真係岩岩好,因為趕上黎個陣出面好熱又口渴
飲左幾啖覺得佢又幾好味啵~你地又認唔認識呢個品牌呢?
等小妹有機會都買番黎飲下先
係填完之際又見美容顧問講緊電話
見到我Friend講個個品牌既展架係度~我當然又發揮我既八婆精神
影左先講啦真係,一陣我可能會用上某一個系列去做Facial 架啵
所以唔理咁多一於影定左先^^
其實呢個Dermalogica 都有適合不同肌膚不同需要既Facial
咁我當然想試下最簡單既試左先啦,
但係姊妹話佢所有系列試做都係$288,叫我揀本身原價最貴個隻
不過都係個句,即使你揀試做最貴個隻也好,唔岩你試黎都冇用
不過今次美容顧問就話睇完我既份皮膚問卷之後,
佢問我有冇興趣試下同價錢試做既Facial
而美容顧介紹我既係(注氧美肌護理)
聽到我都挖哂頭,咩注氧呀?將D 氧氣打入去肌膚度?
其實就係無痛壓力注氧技術,
將純氧及活性護膚產品注入表皮中的生長層內
氧氣產品能在60秒內滲透皮膚基底層
究竟係唔係真係呢?就等小妹試左話比大家知!!!
咁確實左我去做咩Facial 之後,美容顧問就帶小妹入房啦
雖然房一定唔同d 大公司個隻咁大,但係我又覺得幾舒服啵
起碼佢有個小櫃比小妹擺番d 袋等等物品
而美容顧問就同小妹講當我擺好野換好衫就可以去拉開少少門
美容師就會入黎同小妹做Facial 架啦
係做之前不如就睇下小妹既Before既素顏樣先~
開始做Facial 囉!!! 今次小妹既美容師叫Jessica
首先第一Part --洗面
第二Part ---洗搽Peeling 加按肩膀囉~
美容師話小妹真係好攰啵原來
個肩賻硬到乜咁,佢一路按d 根就有哂聲xdd
係做完Peeling 之後就開始針清同修眉囉
今次做針清又唔算好痛,不過佢話我好多舊黑頭
而家按都出唔到黎,如果強行再按既話
就會加大左個毛孔架啦
我諗我真係要黎多幾次清一清唔知會唔會清得番d 舊黑頭呢?
(不過其實都清得幾乾淨,鼻仔都變得唔係好士多啤梨xdd)
做完針清之後就開始做面部按摩囉~
我成日都係講成個Facial 我最鐘意都係按摩既時光
但係次次覺得按得最舒服之際就會完>.<
開始進行今次既主角囉,就會用上一枝好似煙斗類既儀器
配加精華不斷地係肌膚上不斷噴出好冰凍既氧氣
係肌膚完全勁享受呢種冰涼感,由其呢個夏天咁鬼悶熱
做一做呢個Facial 真係好爽!!!
其實一路做既時候,Jessica跟小妹講
你記得一定要摸下自己既個面仔呀xdd
一做完我唔理自己隻手乾唔乾淨xd 即摸
Wu....真係堅滑呢,同埋肌膚上好水潤,好似好多好多好多精華搽係面仔咁呢
都未見過自己咁0毛孔既肌膚呢>w<
係唔係真係好似之前李心潔咁近d 都睇唔到毛孔呀
做完一個咁正既注氧就去倒模囉~
不過倒模好似冇咩需要去影咁,我今次就唔擺相啦~
費鬼事嚇死大家XD 我怕你夜麻麻黎睇架嗎!!!
做完Facial 囉,大家最期待都係我做完既效果架嗎
拿.....老實講,我做完哂成個Facial 好似冇左岩岩做完注氧既0毛孔效果
但係經理同小妹講,如果真係一次做完就可以Keep 住0毛孔就難少少既
正如搽Skincare 都唔可以搽一次就有效咁解
我又覺得有道理啵真係,咁如果係咁就唔會有Course 啦xdd
好啦~我都係時候走囉,個頭亂到癲雞一樣
當然去個梳妝木台攪下自己個頭先啦!!
一見到個梳妝台就真係雙眼發光~因為我好鐘意呀!!!
除左有大鏡仲有細鏡~又有Con 水比你又有噴霧Gel比你使用
唔知有冇人留意到其實右手邊藍色個個小盒呢?
又有冇人估到佢係d 咩呢?
其實它係一個消毒機黎架,主要就係消毒一下d 梳
我又覺得呢個設計幾好,即使平時去d 大型既美容院
即使佢話已經消毒又或者佢冇頭髮係度也好
唔係我用手指都梳唔掂,我都好少掂d 梳
反而今次我好放心用呢度既梳,不過正常我都係用番自己既多d既
梳好個頭,美容顧問話比我了解一下頭先個Facial 用咩產品幫我做
原來頭先我做既Facial 係用左Professional 既產品
亦都係Dermalogica旗下既產品
另外再用上ENDOCARE 強效活肌修護精華配合鮮氧
就完成呢個Facial 囉!!!!
好啦~真係要比錢走啦,正當我拎銀包出黎找數之際
美容顧問突然拎出5包Dermalogica既Sample 比我啵
佢話比我番屋企試下D Sample 咁就知它家係用咩產品同我做Facial
好貼心既安排呢!!!有爽皮水,面霜,防哂,Mask 仲有一包唔記得係咩xd
仲有提醒小妹唔好再用手去o者個黑頭啦,唔係做咩Facial 都唔掂啦~
最後當然要睇下我既肌膚有冇改善先啦!!
其實即時做完真係只係摸到臉仔好滑
不過我就覺得即時做完d 毛孔係大左啵
但係白左就少少都有既,阿媽話做完Facial 一定唔會即時見效
所以我第二日都要影多張相做比較
今次做左呢個Facial 都有一星期既時間,
由即時既白滑開始Feel 到面仔毛孔收細左
最重要係我同事話我皮膚好似好多,問我用左咩SkinCare Tim
有陣時可能你買好多好貴既SkinCare 但係都唔及你做一次好既Facial
今次我呢個Facial 只係用$288 試做~
但係一次既效果都覺得唔錯,長期做仲洗咩搽SKXX 咩真係
又可以比自己Relax 一下呀何樂而不為呢係咪先?
另外我仲發現一個小優惠!!!原來它們仲有一個1+2+3 既套餐
不過呢個套餐唯有一個問題就係佢唔會用上任何機既
所以只係想試下唔同既Facial 類形或者試手勢絕導推介!!!
但係呢個1+2+3 既套餐就係試做$188
如果第二次再做就係$288 啦
我下次就想試下d 排毒Facial 先>w<
睇下到時經理仲比唔比我影相啦xdd
如果你睇到而家呢一刻,如果你都有興趣去試下呢~就去以下地址囉~^^
香港九龍尖沙咀加連威老道29號信基商業中心5A室(尖沙咀B2出口)
Tel : 3971 0761
其實就係The One 個條街,向後面行當你見到龍城大葯藥房行過對面
就會見到"信基商場中心"架啦~你就會見到個水牌望到5A 就到架啦!!
希望你都喜歡我既介紹
想隨時知道小魔怪既生活點滴及Blog 文更新!!
快d Like 我既專頁啦
◕‿◕如有任何問題歡迎聯絡小妹
E-Mail : man_man811@yahoo.com.hkFacebook
BlogSpot:http://littleangelbabe.blogspot.hk/


text:
說係私房菜,小妹想說我咁耐都係食左一次係西班牙既私房菜
對於中菜在香港反而冇點食過,但係對於私房菜打邊爐?
你又有冇試過呢?今次小妹就第一次去試啦
係出街打邊爐一係就任食,一係就係逐點計
小妹就最怕逐碟去計既打邊爐,食得飽又覺得好鬼貴
你話食任食咩?我只覺得你唔可以要求食物質素啦
今次朋友就話帶小妹去食一間既係私房菜,
又係打邊爐最重要都係任食!
咁過隱?就等我同大家一齊去睇下究竟係乜東東啦
其實係食之前我都已經睇過不少它家既資料同食評
起碼要袋定彈藥係身先得架係唔係?
平時打邊爐,多數係見到一張張既枱同電子爐
但係今次去到反而係見到一間間既房間,
反觀就比較私隱一點,傾計吹水都唔怕比人聽到啦係唔係
由其d 明星想食下飯都岩曬呀!!
坐底無耐,店員已經安排準備上菜,唔係任食咩?
唔比人地揀咩湯底架?講明私房菜架嗎,當然有d 野估唔到啦
首先先會送上雞煲,由於我地今次女生幾位,
店員就先送上大約半隻雞份量既雞煲,
可以選擇辣度,為左就小妹既口味,大家也要陪我吃不辣的呢~
雞質蠻滑的,因為本身在一煮的時候已經有一個小小Timer 附上,就是怕大家不知道要煮多久嗎? 就會雞件煮老了就不好吃囉!


text: 大家記得由古天樂拍攝嗰部大台劇《神鵰俠侶》裏面,扮演「陸無雙」嘅前大台小花簡珮筠(June)嗎?June仲拍過《笑看風雲》,《大鬧廣昌隆》等經典劇,逃離娛樂圈10幾年嘅簡珮筠現年43歲,原來呢段時間經歷咗兩次小產同被生意拍檔出賣打擊!June接受《蘋果》電話訪問,佢話離開娛樂圈之後,轉做美容生意10幾年:「呢段時間自己一直好努力工作,因為跟以前工作環境好唔同,自己開拓香港,內地市場,紅姑(鍾楚紅),洪欣,陳玉蓮,葉童,陳法蓉都好支持我,自己好感恩,好多神蹟喺自己裏面發生,一個女人一步一步行咗十幾年,好多辛苦淚水.」其中有5年,為咗生意,簡珮筠搬去上海住,一心諗住與從事美容業嘅葉姓拍檔拍住上,兩人由瑞士品牌做起,越做越大,經營十幾年,銷售到三十幾個國家,一年盈利逾千萬.簡珮筠負責亞洲市場,其拍檔與後來加入嘅梁先生就負責歐洲市場.但公司在全球之商標,都係由簡珮筠申請及擁有.簡珮筠憶述:「呢幾年生意越好,拍檔話希望上市,有人叫我將品牌同公司轉晒佢哋名,因為佢哋負責歐洲市場,我係負責亞洲市場,如果做唔成功可以還原番,我見大家合作咁多年有信任,好天真相信佢哋,但過咗半年見唔到有進展,我要求將啲嘢還原,佢哋話舊公司閂咗,叫我從新嚟過,喺律師樓將公司同品牌轉番我名,呢兩年繼續做生意,我以為冇問題.」以為件事完咗?其實未.去年底,有人又提出上市,簡珮筠稱:「但我經歷上次唔成功事件,心裏面唔係好相信,所以拒絕佢哋,佢哋好憤怒,態度好差,我覺得唔合理,之後返咗香港,去年尾發現自己有BB,有咗一,兩個月,佢哋不停寄騷擾信畀我,講好多唔係事實嘢恐嚇我,自己有咗BB想平伏心情,唔想同佢哋接觸.」嗰段日子簡珮筠心情大受影響,佢好傷心話:「我好唔開心,咁多騷擾信,小動作.我每日都喊,情緒好差,可能咁樣,冇咗BB!當時已經差唔多兩,三個月,好大打擊,我真係好傷心好大傷害.」問到係咪第一胎?簡珮筠話:「第二次!上次有BB係一年幾前,當時我喺瑞士,因為同佢哋有唔同價值觀,大家有少少衝突,去到醫院冇咗!自己因為工作要留喺瑞士,但嗰度朋友唔多,當時好冇助,所以今次有BB即返香港,覺得有好醫療,又係熟悉地方可以好好養胎,估唔到發生呢啲事,唔明白佢哋點解咁做,好多卑鄙手段,唔單止騷擾我,仲有家人!」


text:
張淨思同李思捷喺 8月認識,當晚仲合照添,但原來李思捷第一日識人就摸髀,認真狼死.
真面目
急色 李思捷猴擒抽水 SM模爆:第一次見就摸大髀!
天生充滿溝女 DNA嘅李思捷,自從同春卷分手後,單身更加猖狂,最近有傳狂溝上圍 33 C,拍過《 3D肉蒲團》有裸露,又自爆同陌生男人玩 SM嘅張淨思( Flora).
張淨思更喺 facebook爆李思捷叫佢上屋企睇《今晚睇李》.
叫人上屋企未算狼,張淨思大爆李思捷首次見面就摸大髀,「叫我坐佢隔籬,博下我懵,佢摸我大髀.我諗呢個係佢打招呼方式,攞完我電話之後就同第二條女走咗.」攬緊女嘅同時仲可以溝第二條女,如果《今晚睇李》有呢啲情節,收視肯定好過𠵱家.
41歲李思捷天生愛溝女,當年就算同春卷拍拖時已經好花弗,𠵱家單身更加盡情發揮小宇宙,最近忙為新劇《爸 B有話兒》開工,劇中做單親爸爸,但現實中卻係風流小生,最近有傳佢狂溝 33C剝模張淨思,女方仲大爆李思捷好狼死.
捉手𢱑背脊
張淨思除咗係三級片女星,亦為全港出名裸模,每次做攝影裸模收$1,500一小時,入行前喺悉尼大學計算機科學系畢業,一直咁搏都係想有個演出機會.性格爽朗的她,提起李思捷都冇避忌,她說:「我話約佢出嚟飲嘢,佢話可以上佢屋企飲,點知佢就係咁播《今晚睇李》播咗兩個鐘,佢真係自戀狂嚟,成日想人氹佢㗎,要人當佢係寵物,捉住我隻手叫我幫佢𢱑背脊,我覺得唔啱 feel就走咗.冇發生過任何嘢.」
除咗上屋企外,張淨思仲爆李思捷首次見面已經出手抽水,她說:「我喺喬寶寶搞嘅一次飲嘢識嘅,佢叫我坐佢隔籬,博下我懵咁囉.(點博你懵呀?)佢摸我大髀囉,我話你咁樣我好驚喎,之後佢咪縮手囉,其實都好似冇縮,之後佢遞個電話俾我㩒,又錫我隻手,但攞完我電話就攬住第二條女走咗.」李思捷不如直播溝女啦,收視肯定高過《今晚睇李》!
爆埋又南金剛溝女招
除咗李思捷嗒糖外,張淨思仲爆黃又南同金剛都對佢好有意思,當中黃又南兩星期前送佢返屋企,她說:「佢送我返屋企,話想上嚟屋企參觀喎,我話屋企唔招呼人㗎.」嘩!好大粒檸檬喎.
採訪,撰文,攝影:娛樂組


text:
偷得浮生半日咸之D1上癮+東方B model之旅詳細報告又黎啦
自從升左職之後有4個幾月無過去澳門玩下, 難得同居女友出trip幾日, 原本想去個兩日一夜荒淫之旅鬆下但係公司唔想我請兩日"咁多"...唯有請個半日假去爽下...放個下晝假2:00去到信德買左張東方B AV套票2:30船飛出發~盛惠2498, 天氣良好3:30準時落船~流程諗住係去完D1再去東方B, 第一站去左金沙玩到5點左右輸左皮幾野...閃...
PK唔記得左check D1地址喺邊...好彩個偷跳電話仲有餘額開返個7日上網plan check到係喺16浦附近, 開個地圖睇好似好撚遠...想返碼頭搭發財車去16浦但係又見時間尚早決定慢慢遊下街沿路食下野向D1進發, 其實沿巿政前地條大路一直行到尾就到, 易過去D2, 到步時間7點
D1初體驗
D1喺萬事發酒店3樓, 側門有專用入口, 上到3樓lift門都未開就聽到好勁嘅disco音樂, 入到去經理招呼我坐底, 大約有3,4位師兄, 女女坐晒喺前方約5米左右, 枱面有個望遠鏡, 果陣大約有30個女女, 有泰, 越, 祖國女集中中間, 左右兩邊合共約有7-8個model, 有泰國同祖國model, walk in價普通女女1700, model 2020, 經理話75分鐘, 質素係比D2好D, 有位泰國model係咁對我放電, 但係因為之前喺香港食過幾次泰妹都中假波對泰妹有d陰影, 經理都話唔要假波就揀祖國隱陣d, 原本都想揀祖國但係睇落又唔太吸引, 反正陣間去東方B應該都係食祖國居多, 好多囡囡係咁放電睇到頭都暈埋, 有兩個睇得上眼嘅都係越女, 兩個都有眼神接觸左好多次, 兩個都有對位我笑結果我揀左個笑得甜D嘅, 櫃枱擺低1200入房先再直接比500女女, 中途見都有d鬼佬會黎, 跟住就上房, 有茶水姐姐拎茶入黎, 上次去D2笨7左無準備比左成舊水tips, 今次有d廿蚊紙喺身但係無R tips, 預左要比但係佢放低左杯茶就直接轉身走左, 房入面格局同D2基本上一樣
入到房女女幫我卸甲, 囡囡識講普通話同少量廣東話, 尚可溝通到有d交流, 佢去開水準備浸浴我就喺床攤屍等佢, 女女除衫身型算ok, 目測正常身高, 應該15x頭高, 唔肥, 屁股有肉地但係又唔係墮, 推車應該好正 , 唔算大波, 應該B cup, 可接受, 真波黎, lin少pink, 我同佢講我係第一次黎摶佢想keep客睇下會唔會比好d服務, 第一part係趴喺度, 佢落精油落我背後幫我按摩下, 唔知係咪因為太耐無揼骨好舒服, 手勢好好, 好過香港好多小型正骨場, 佢係咁問我係咪好攰問我使唔使大力d我話好, feel到佢好用力但係對我黎講都係唔夠力, 係咁驚整痛問我痛唔痛, 放心用力啦, 我全身肌肉一早已經攰到壞死晒...按按下佢玩袋底同波推, 好爽, 之後轉身按下再搖下旗已經硬晒, 正面波推, 推推下有d唔對路佢好似想直接進入, 差d就真係滑左入去, 我曲起對腳頂住, 唔好亂黎啊大佬
第二part就入浴缸沖涼, 都洗得好細心, 一路抽下水咁都幾過癮, 有幾下真係諗起10年前珠海皇x張水床, x係我真係唔記得左叫皇咩, 果次第一次玩水床, 一世難忘...但係之後因為朋友無再喺珠海做野就無過去過...往事只能懷念...返返黎D1現場, 一路浸一路吹好爽, 吹功幾好有深喉, 差d比佢吹爆好彩忍得住, bm果陣成隻鮑魚貼埋我塊面咁滯, 無反唇, 少毛同要係粉紅嫩鮑好正 雖然波唔係大但係佢都好努力咁擠波出黎夾下腸, 夾夾下再吹, 諗起都有D硬, 跟住出浴缸淋身, 佢比左杯潄口水我, 叫我比左我咬緊果舊香口膠佢, 潄口水唔係你用架咩 諗諗下比得我即係準備會同我車啦 跟住佢又潄口, 沖完佢細心幫我抺身我就上床等佢準備正場
一開始黎個冰火先, 我隻手keep住掃下佢d敏感部位, 試下輕輕力摸下妹妹先, 無反抗, 已經好濕, 慢慢再試下輕輕指插都無反抗, 成功搵到敏感位, 撩撩下好好反應, 入面會收縮, 心知今次無揀錯女啦, 佢趴左上黎我身直接就黎大車, 重型貨櫃車果隻想連我條脷都吞埋果種, 移佢落黎一齊訓低車車上下其手一陣我就叫上套埋牙, 妹妹夠窄又多水又好好反應, 女女表現好夠淫, 過程中女女係咁主動要大車同拎我雙手渣佢波, 推車果陣果然無估錯真係好爽, 女女應該都好爽係咁要我渣佢同擰黎過要我一路推佢一路車, 收音機出現, 之後好攰轉女上佢話佢頭先黎左試到好多AV先睇到嘅女上姿勢好撚爽 再搞一輪最後轉左個佢趴低gut蘿(唔係狗仔式果種趴, 唔識講, 明就明唔明就算啦=_=)跪姿勢, 後鋤一輪派彩佢成個人有抽搐尤其下身, 好多水好濕 派完彩無即時抽返出黎佢好似癡女Risa咁自己再cher深d搖多幾下, 終於比我搵到有條女識呢招, 真係好撚爽 佢聲稱自己黎左兩次
完事之後抽返根煙我一路抽佢仲一路幫我按下頸同按下頭, 抵贊, 加分, 之後沖身, 個電話其實中途已經響過兩次佢都無理, 望下個鐘好似其實過左90分鐘, 之後佢就送我去搭lift走, D1初體驗完成
總結 : D1果然係會上癮, 果個浴缸真係幾絕, 1700有咁嘅服務, 真係抵屌 唯一係女女質素比我期望中爭左少少(我認我係外貌黨), 不過都好過D2好多, 咁嘅價錢係抵嘅, 會再戰D1, 今次我比80分
再戰東方B
離開左D1之後有D腳軟原本打算去16浦搭發財車返碼頭再上東方B, 但係太快上去我驚真係會死, 所以決定買D野飲下慢慢行過去, 上到東方B 9點幾, 淋完身出黎見浴室個水池無女有D擔心, 換左衫過大堂原來喺大堂水池有兩三個師兄選緊美, 所以浴室個水池無女, 我又走入去望望先, 紅衫公主10個左右, model 10個左右跟住超模+韓妹10個左右, 韓妹可食用率好似高左, model同超模質素照舊都係好, 都係cool cool地, 有睇中兩三個model, 公主是日無睇中, 公主好似少過之前, 唔揀女住去大堂食d野休息下先, 大堂得兩三位師兄, 照舊都係一班師父圍埋黎, 之前認得我果個靚女師父都走過黎問我今日係咪買套票要唔要搵佢做師父工, 我話食完野再算, 其實我今日一早已經決定左師父工要搞乜...食完野見到果個男師父行過比個眼色佢就埋黎問我按唔按腳...靚女師父見到我揀左個男師父按腳走埋黎話我頭先話食完野搵佢按做咩跟住又唔搵佢喺度扁咀 ...唔好意思啦靚女師父...上次我個fd按完話個男師父按得幾好其實我今日一早決定左啦...對腳真係太攰啦...按完見到相熟經理喺度就吹下水, 佢話今日架妹無返工, 唔架妹啦...早幾月去沖繩食完架妹依家仲有陰影未消散...
差唔多11點經理就幫我安排選美, 個經理就係呢下好, 唔使走過去水池揀女叫晒d女黎大堂排開比我揀, 十五十六想揀個韓妹又怕揀到假波, 喺韓妹同model中間諗左好耐, 經理都有介紹下邊個好, 突然有個中短髮到肩嘅model唔知咩事笑得好勁, 係其中一個我開頭睇中果個中短髮到肩model, 咁好笑就揀你啦, model+400, 經理露左個我驚訝樣出黎好似我中左伏咁, 我問佢咩事佢又話無野, 有伏味, 是但啦...女女拎本av小冊子過黎比我揀主題又喺度係咁笑好似hi大左咁, 經理話佢服務一般, 女女話"是啊不好意思"又喺度大笑, 經理叮囑佢服務好d, 好似有新主題快餐店 女女話呢個好玩但係我無揀到, 結果我都係揀返女僕因為張床大d, 睇到呢到可能會有ching諗要張床大d咪唔好玩av咪有大床, 其實揀左女基本上一定會拎本av小冊子過黎說你叫你轉av, 一來我好易氹, 嗲我幾句我就乜都制, 二來av有d野玩下有d氣氛暖下場會有feel d, 女女見你揀左av佢都會落力d, 比多少少人地賺啦...再來就係我出黎得開心玩我唔會就住就住個銀包, 下下要計住計住就住不如唔好出黎玩, 跟住等女女換完衫就落去av房, 女女好鬼高, 165以上, 著埋對高踭鞋好似同我差唔多高, 正
入到房女女唔太入戲有d hea, 原本會打掃下露隻鮑魚出黎望下過癮下佢無做ne part, 放低例行公事嘅野飲同野食佢就除衫準備入去抺玻璃, 除左個bra拋左黎我個身上, 一除衫, 正, C級竹旬波夠堅挺, 身形比例靚高得黎又唔會過瘦, 條腰又幼, pink lin, 但係點解有著底底嘅 女僕唔係唔著底褲架咩 不過佢條底都幾正幾誘惑 抺玻璃果陣扭扭下配合佢個身形好正, 扭得好好睇, 眼神有d淫, 淨係睇到呢幕已經硬左, 加4舊睇到呢幕我都已經覺得值回票價, 跟住就埋黎準備正場佢叫我自己除褲 跟住就黎冰火, 吹功唔算太好有d求其, 跟住就戴套上馬開始女上先, 有d例行公事feel想快快趣坐爆我, 中撚左伏, 睇黎要做d野, 跟住轉po男上, 講真睇相頭真係唔錯, 兩塊面貼到好埋佢問我係咪想鍚佢我話想架, 佢話唔準錫如果我錫佢嘅話會咬我, 同我講左幾次唔準鍚, 有性格 最鍾意有性格嘅女, 咁有性格我一定要征服你 跟住就落力d做下野囉, 再轉po推下車, 開始feel到佢唔係交戲開始有感覺, 轉返男上再做下野feel到佢開始黎料出汗攬得我好實同埋開始好配合, 成功引到佢自己主動鍚我想車我但係我唔比佢車住淨係輕吻, 搵到佢邊d位敏感就係咁鍚係咁啜, 再用力d鋤引到佢忍唔住要大車
因為呢Q係今日第二Q係耐D我有排同你玩 鋤鋤下想轉返女上佢自己幫我除套再吹, 今次吹投入好多感覺比頭先吹好好多, 跟住女上係咁要我大力渣佢對竹筍波, 今次女上唔係交功課係真係佢黎真, 係好享受咁扭住黎搖果種, 頭髮都亂晒好狂野, 正, feel到大肶濕濕地應該佢出左好多水, 再轉返男上用力鋤鋤到佢好冧, 攬得好實兩個都出晒汗磨下磨下好爽仲好似想啜我咖喱雞, 同係咁輕力咬我耳仔好肉緊, 叫聲都唔同左, 然後再用埋雙長腿纏實我條腰係咁推我想我下下都入到最深, 最後大車住咁出出左都仲要用雙長腿夾住我要繼續車左陣先比我出返黎, 之後仲好細心咁幫我印汗啱啱好電話響夠鐘, 佢無視夠鐘一齊食左支煙傾左陣計, 溶化左之後嘅佢好多野講, 講左好多佢自己d趣事比我聽同開頭果陣完全兩個人咁...
小姐你邊位 女女話近排少左好多人, 話有間氹仔新開嘅桑拿比的士佬嘅回佣好高, d的士佬依家有客上車話去東方B都會建議D客去果間甚至昆D街客話東B d女有愛滋 玩到咁大=_=...之前一晚有5,6場show話依家通常得2,3場...唔怪得今晚無show睇...之後大家都掛住傾計大家都唔沖涼上返去先各自沖 走果陣佢拖住我返上去同入黎果陣態度完全唔同, haha, 行緊果陣我仲特登同佢講"不是說不準親咀, 我親你的話會咬我嗎?"跟住佢就話"哎吔不要再提那個啦"跟住兩個就笑住咁送返我返上大堂, 腳都軟撚晒上返去食d野坐左陣休息下一點左右鬆人兩點半船飛要等成粒鐘過去水立方行個圈又輸幾千
總結 : 論相頭同身形真係無得輸, 開頭cool cool地想交行貸係爭d, 好彩最後融化到坐冰山下半場值回票價有餘, 完事仲要好細心幫我印汗, 好冧好回味, 90分, 我出黎玩最鍾意係真可以咁征服到d冰山
總消費
walk in D1普通越女1700
東方B AV套票2498 + model 400 = 2898
合共4598
今年澳門第一行女運頗好, 賭運差d
最後值得一提嘅係喺澳門成大半日一個微訊女或者陌陌女都無add過我, 近排真係靜到咁??
每個詳細報告我都好比心機打架, 大家多多支持啦, 你地嘅支持係我嘅動力


text:
新戲多激情位,不過 Josie直言冇有怕,事關自己都演過唔少類似角色,絕對唔會尷尬咁話喎!
真面目
獨家絕招 訓練小雞 何超玩蕉晒黑絲
6年前, Josie何超儀憑自家出品電影《維多利亞壹號》榮升西班牙影后,演技獲肯定,之後更不斷挑戰高難度角色,喺《豪情 3D》增肥變風俗娘都冇 say no!
最近 Josie又有新突破,喺新加坡導演邱金海執導新戲《無限春光 27》扮演脫衣舞皇后,黑 bra配黑絲火辣跳 Cha Cha外,更開班教授小雞點樣運用香蕉同金魚等工具「征服」男人,十足馬戲團玩雜技咁喎!
新戲《無限春光 27》,圍繞一間酒店的 27號房間喺唔同年代發生嘅情慾故事,全片由 6個故事串連, Josie則擔任 50年代單元女主角,戲中飾演脫衣舞孃角色正是以星馬脫衣舞皇后陳惠珍為藍本,「絕招」溶入雜技,至今已入圍 3大國際影展.
跳得多謝老竇
何超儀自榮升西班牙影后後,影壇上不斷挑戰自己,新戲唔少情慾戲份,又親身教授一班小雞點樣運用香蕉,金魚同乒乓波等工具,配合下體來「征服」男人,帶出女性身體係最強武器的暗喻!
Josie更向小雞們教授絕招,加入唔少雜技元素,好似可以用私處開汽水蓋同射出飛鏢打中氣球等,其中一幕, Josie仲要床戰兩男,但裸露都係點到即止.
新戲下月以 3級無刪剪版本喺本港上映,本刊致電 Josie,她說:「覺得角色好有趣!加上導演好認真,做咗好多 research,自己一直都有留意佢嘅作品,所以好信任,放心演佢嘅戲!」至於拍攝時會唔會尷尬,她說:「唔會尷尬!因為只係意識上嘅大膽,演繹類似嘅角色已經駕輕就熟!」戲中要大跳 Cha Cha, Josie直言要歸功於老竇何鴻燊,「當年爹哋跳舞好叻,自己細細個嗰陣,爹哋都有教我跳 Cha Cha,所以戲入面嘅舞步對我嚟講一啲難度都冇!」
放下身段
何超儀喺不同電影都有新鮮發揮,即使要演騎呢角色,何超儀一樣搏到盡,先後已攞過金像獎女配角,又成為西班牙影后,都咪話唔威!
床戲
03年, Josie喺《豪情》扮演口技女王「趙啷啷」,豁出去演技成功奪得金像獎最佳女配角,之後喺《豪情 3D》再度飾演風俗娘,更特意增肥同濃妝上陣,為角色去到盡!
採訪,撰文:娛樂組


text:
全知言
邊個係最佳老公?張智霖:任達華好顧家!
雖然成日都有拋妻棄子嘅負心漢出現,不過世間上仍然有好多好好先生嘅!好似陳奕迅同張智霖就係絕種好人夫肯行多一步令老婆放心又安心,又會將副身家全奉獻俾老婆買衫又買鞋,你話呢啲人夫喺邊度搵先!
林雅詩:劉華錫太太
其實我首選就係劉德華,因為佢真係又靚仔啦,又好好,又好勤力嘅藝人,佢又好錫佢太太,對佢小朋友又好好,所以佢真係我嘅首選嚟!自己心目中另外呢個好朋友都係一個好好嘅人夫,就係張達明先生,因為佢有 cancer啦,佢好努力咁去奮鬥,為咗佢屋企,為咗佢小朋友,同埋佢真係一個好好先生!
劉心悠:學友多好歌
我覺得呢個娛樂圈最 prefect嘅人夫就係張學友!因為佢係歌神!同埋佢係我一路以嚟嘅偶像,同埋佢啲歌陪伴住我渡過好多好唔開心嘅時期,所以佢係我最理想嘅人夫!
綠魔( Karl):葉家寶忠心
我覺得呢個不二人選嘅最佳人夫大獎係頒俾葉家寶先生(人哋未結婚㗎喎)!之前佢係亞視嘅代表啦,除咗感情同埋戀愛生活之外呢,亦都將佢嘅 100分嘅心血, 99分都俾咗亞視,臨到最後一刻,熄機之前都當亞視係佢嘅老婆.所以最佳人夫,環顧晒全個亞洲嘅亞洲電視,其實都係葉家寶先生!
鄧伊玲(阿旦):王敏德專一
我會覺得係王敏德!首先我會覺得佢係一個半唐番性格,好 open mind嘅,對啲仔女都係啦,同埋我見佢對老婆咁多年都係好恩愛,好專一,所以佢係我心目中模範嘅丈夫嚟嘅!
即時報料 facepop
熱線: 9222 0828
電郵:facenews@nextmedia.com
facebook: Face Magazine inbox
line, we chat id: facemagazine


text:
我最近真係凍未條嘞,今個weekend一定要去,事關我睇中左Vivienne Westwood x Melissa-Zen Girl既涼鞋好耐,所以決定要去買,就係我既堅持迫到老公屈服...點知去到Westwood見唔到我想要果款,得高踭,我要平底呀!!唯有上網買啦...
一場去到勤美,順便落去地下39元店買圓紙盒,因為答應左朋友要做個不織布蛋糕盒俾佢,到而家已經大半年嘞,推左咁耐係時候要做,又係冇(今日真係唔係我既shopping day)買唔到我心目中plan好要買野,反而買左一d我搵左好耐都搵唔到既野!!
膠cooking brush,因為屋企個毛掃好難洗,好似會藏好多污糟野,用幾次就要換新既,希望依個膠掃會好用啦...想搵好耐,之前喺Muji見到太貴,同埋個掃好粗所以冇買到,依個好幼岩哂
仲有牛油紙同膠劇...依兩野冇他既,見到有咪買囉!!
lunch去左我地台中屋企附近既忠美街一間韓國餐廳食,依間野我以前喺台中返工時差唔多一個禮拜都去食4日,餐廳老闆兼廚師係韓國人,老闆娘係越南人,老闆娘次次見我去幫襯都會醒多碟小菜俾我
間餐廳既設備同韓國既平民餐廳好似,d食物都幾正宗...次次lunch同晚飯時間都會好鬼多人,同埋價錢都好平,一個鍋NT$100,好抵食...耐冇去,佢地既食物依然好味
食飽飽返歸


text:
26-8-2011 (星期五)
今日同大人參加咗佢老友黃太嘅龜背灣之友攪嘅遊船河!晨早食過早餐,09:15就落去愛秩序灣碼頭上船,佢地仲預備咗好多午餐,甜品,西瓜等等,喺船上享用.
係呢架囉喎,咁我地就準備上船喇.
呢度就係愛秩序灣避風塘.
上咗船大人就同佢Dfd係船倉傾計嘆冷氣.
船開喇,我就梗係上船面影吓相.
離開西灣河.
隻船一駛出去就見到呢隻爛鬼賭船啱啱番維港.
我地隻船往西貢進發,影過右手邊就係筲箕灣同埋西灣河.
影番過左手邊就係油塘三家村.
右面再過就係筲箕灣尾嘅香港戰爭博物館.
經過鯉魚門郊野公園就見到杏花邨.
大人都上埋黎睇風景,背景喺藍灣半島.
經過咗柴灣之後就直出鯉魚門喇.
以前呢度好多魚排嘅田下灣,以前我都有黎釣過魚,依家填哂唔之用黎做咗乜野咯!
呢度就係以前搶花炮而打交出哂名嘅大廟.
清水灣區樂部.
開始經過佛堂門,如果大東北風,呢度係好大浪架,好彩今日吹西南,風和日麗,隻船好平穩咁渡過.
跟住落黎果D地點就唔知係邊度咧,須然經過都無數次,我都係睇過就算,冇問船家呢度係邊度.
一路隻船係咁車,我就見D景靚就係咁影.
呢度咁多魚排嘅,邊度黎嘅呢?前面仲有個亭添喎!
經過一小時嘅航程,目的地滘西灣在望喇.
遠睇埋去個沙灘都幾靚喎,可能以前都黎過,不過都唔記得囉!我地就埋去游咗個零鐘水,跟住上番船食午餐.
食飽飽就開船去下一站廈門灣.
呢個灣係有救生員同防沙網嘅,即係呢度有沙魚喇,都係唔好落水揾陣D.
有位呀哥喺度話拖假餌喎!
有人用手繩釣魚,開頭我都唔諗住釣嘅,但係見人釣得咁過引,我都問船家攞副手排黎玩吓先至得.
大人話:睇佢吖,一有魚釣就成個生猛哂.
一落餌就中條小牛鯭,吹咩!
黃太問~呢條係米金鼓喎!我話...........
再落第二口餌,呢次中條大D架喇,連小妹妹都話要黎搶鏡喎.
仲學條牛鯭咁整長個咀.
玩到三點零鐘就踏上歸航喇.
一路都唔知係咩地方!
總之風景好靚喇.
回程埋第一站~藍灣半島.
部份人落咗船就繼續駛往回程嘅第二站~西灣河.
好快就到咗愛秩序灣喇.
五點番到西灣河落船,我地就開開心心咁結速咗今次嘅旅程喇.


text:
媽咪姐
譚校長慶完又慶 40年 成龍苦笑撐場
話咁快,就同好多事發生嘅 2014 say咗 bye喇!媽咪姐喺度祝各位俊男美女新一年 day day都 happy!乜都假,最緊要身體健康,平平安安呀!最好似譚校長咁,得閒踢吓波鬆筋骨,再得閒啲就搞吓紀念演唱會 happy吓!好似今次佢慶祝入行 40年,先喺上年 11月喺大台做咗個騷,話都無咁快,周二( 12月 30日)晚又喺九展擺咗 38圍慶多次!跟住呢,今年 2月佢會去紅館開 12場入行 40周年演唱會,再慶呀!
咁喜慶嘢,梗係唔怕做完再做嘅,志在大家開心啫.好似譚校長老死志偉就搞笑話:「佢應該送嘢俾我哋支持咗佢咁多年係咪先?(想收咩?)梗係錢搵咁多又唔知點使.譚詠麟開演唱會我一張飛都冇,我問佢有冇飛?佢話你喺我褲袋搶錢好喇!真係無良心呀.」
其實 64歲嘅校長可以唱足 40年,又有咁多好朋友,又真係好值得高興嘅.呢晚連心煩到爆嘅成龍都俾面嚟賀佢!不過祖名仲喺大陸被扣押,唔知會判幾耐,做老竇嘅,真係唔多笑得出,都仲未計最近有人貼街招唱衰呢!所以成龍成晚都只係坐喺台下搵班老友傾吓偈訴苦,無好似以前咁衝上台搶咪唱歌.
嗯,新年新希望,各位都加油


text:
靚抽王
沒台翻身三大 S橋
大台近日推出嘅《沒女大翻身》,雖然引起咗注目,但係都係以負面意見居多,網民認為節目踐踏女性樽鹽,加上高登巴打踢爆新移民「阿銀」同埋形象導師 Eva Lau曾經以大台員工身份訪問示威行動,極有造假之嫌.另一邊廂,其中一名沒女 Meggie曾經喺有線《峰生水起精讀班》被蘇民峰睇過相,疑似係專業「演員」.總之明眼人都感覺到呢個節目嘅做媒味好濃.不過唔緊要,我哋《 S橋王》一樣會幫大台諗掂佢!
S橋王
每期 S橋王幫娛圈偽人偽事度橋脫身.你知啦,呢行好複雜,有乜事俾人捉到正,好大鑊㗎嘛!不過唔緊要,我哋會為你出謀獻策嘅! Super~~
沒男大翻身
有香港小姐,於是就有香港先生.大台諗得出沒女,以佢哋有限嘅創意,下一輯應該就係沒男.佢哋會搵一大堆樣貌不佳,唔靚仔,五官唔夠端正嘅男子出嚟俾大家公開恥笑,再邀請一班自己都未搞得掂嘅人生導師大談廉價哲理.其實大台點會唔知呢啲 S橋會換來劣評?只係佢哋特登放到成地花生谷收視啫.
沒官大翻身
高官膠事醜聞無日無之,呢邊廂有梁太倒抽一口涼氣,嗰邊廂有劏房波買劏房收租.今時今日我哋嘅官員咁唔得民心,大台作為維穩基地,一定要做番啲嘢!我哋建議邀請香港 97年前嘅殖民地高官,擔任高官導師,指導狼班子一行人嘅為官之道.到時大家喺電視上睇到彭定康教梁振英禮義廉,一定非常精彩,收視唔過 50點,叫阿叻跪返屋企都得
叛徒大花生
大台留唔住台中藝人,連親生仔 Chok峯都要叛逃,近日宣傳內地新劇《衞子夫》時,仲暗串香港演員唔夠墨水,頗為囂屎.既然係咁,不如整番個娛樂節目,邀請番呢啲大台叛徒上嚟,同佢哋真情剖白,質問吓佢哋點解明明有盆菜食都唔留喺度?當然, Chok峯仲後生,所以要等多幾十年,等佢身體唔係咁好,你就可以揸架輪椅,推佢入嚟,然後逼佢笑,笑完再送隻 TVBuddy俾佢.
結論:
所謂沒女,即係沒美貌,沒身材,沒青春,沒學歷,沒財富,沒家世的女人;至於咩叫沒台,
就係沒創意,沒原則,沒品味囉……


text:
琴日小王子跟左學校去做垃圾佬!吓?小王子係米周圍去扔垃圾?更係5係la~周圍去扔垃圾o個d係垃圾虫,周圍去掃街o個d至叫做垃圾佬呀!
做咩鬼小王子無nana走去掃街?唉~有頭髮邊個想做癩痢至得gar?之5係小王子間新學校規定每個小朋友都要做"社區服務"law.唉~又要規定一人一個禮拜要打3 Day波~因為獎學金入學,又要規定小王子要參加幾個樂團~功課多都不特止,家下連weekend 重要去掃埋街!!!小王子嘅學校生活係幾咁充實至得gar?
嚴格嚟講小王子琴日5係去掃街,應該係叫去担泥至o岩.因為小王子琴日係去左森林溪邊度執垃圾,佢返嚟o個陣,我重以為佢其實係瞞住我去左玩泥漿摔角嚟~小王子成身都係泥不待止,佢對新鞋更加係壯烈犧牲埋!!!唉~我鬼知原來佢係去担泥咩?如果我係一早知道係咁嘅環境嘅,我發誓o係小王子出門口o個陣,我係一定會死命攬住對新鞋5比佢著gar law!!!小王子話佢一去到,就不停有幾十條水蛭搏命咁想爬入佢對鞋度tim bor~幾鬼死恐怖至得gar!
之不過琴日小王子去完做"社區服務",返到屋企就輪到我為"社區服務"服務o勒~點解?嘩!小王子污"Jo"到好似成個人跌左入個泥氹度咁喎,返到嚟我幚佢洗左d衫,褲,鞋,襪幾耐至得gar?
o拿!Mr. 校長先生,老老實實o勒~我做o個幾個鐘計5計埋落去小王子o個十個鐘度gar先?
其實學校規定7年級每人每年要做十個鐘"社區服務",5一定要係去担泥嘅~學校派埋張紙過d家長,講到明咩係"社區服務",咩5算係"社區服務".
小王子話幚爸爸媽媽洗車5算係"社區服務",之但係幚人地個爸爸媽媽洗呢~咁就係"社區服務"o勒!
小王子話幚爸爸媽媽剪草5算係"社區服務",但係幚人地個爸爸媽媽剪草呢~就係叫做"社區服務"o勒!
真係即時比佢吹到脹!
好明顯Mr. 校長教佢地做人要有公益心,但係5記得教埋佢地要孝順父母喎!而家d細路都經已係十指不沾陽春水gar ma,真係拾醒眼瞓都5見佢地做家務gar.家下重要規定要佢地做BUT 5準同自己屋企做喎~Mr. 校長!究竟你有無諗過我嘅感受呢?


text: 毛記分獎典禮上,腦細林日曦將一個最重重重重重重重重要嘅重任,交咗俾利君牙.冇錯,就係俞琤嗰part.林日曦話:「只要佢講錯一粒字...我諗我會立刻喺台上暈倒嘔血再轉身再嘔血.多得佢嘅淡定演出,我啲血冇機會上電視.」自稱係公司全職冗員嘅利君牙,就咁樣形容呢個腦細:「佢好cool,成日唔出聲,唔知諗乜,不過喺分獎禮嗰晚,佢見我跳舞嗰陣得短袖裙,問我仲乜着短袖,唔凍咩?轉頭就有人畀件褸我着!其實佢唔聲唔聲,有好多嘢佢係在心中.」咁,利君牙點睇另外兩個腦細……阿Bu同陳強?特別係阿Bu(姚家豪)?點解要強調阿Bu?Bos,有四分一印度血統,無論側面睇或說話聲調都有幾分似薛凱琪嘅利君牙,其實同阿Bu一直都sweet sweet緊,.是的,東方昇同Dickson,都唔使諗.噚晚7點,阿Bu同利君牙一齊現身銅鑼灣時代廣場附近,閒逛一家專賣女仔頭飾嘅商店.揀到喇,好自然阿Bu就俾錢,然後兩人拖手仔行去時代.時代人來人往,但阿Bu同利君牙就落落大方,上電梯時兩人已經好Sweet黐埋一齊,之後再去Zara,利君牙主攻外套,仲問阿Bu意見.期間阿Bu行開咗陣,利君牙發現唔見咗男友,搵搵搵,搵到喇,就扮嬲豬企喺男友面前,示意要阿Bu陪佢返過去女裝部揀褸.就係咁,兩人四目交投咗五六秒先至郁…咁當然係阿Bu陪利君牙過番去啦,仲好細心咁將件褸搭喺利君牙膊頭度size.又揀啱喇,到俾錢嗰陣,忽然好想錫,於是利君牙錫咗阿Bu一啖,阿Bu又錫番佢.利君牙忽然谷起個腮,超sweet咁,又將塊面豬哄咗埋去阿Bu個嘴度,阿Bu就好冧咁,連kiss利君牙漲卜卜嘅面珠仔五啖…嗚哇!買完喇,兩人真係太忘我喇,走嗰陣唔記得攞返擺咗喺儲物櫃嘅外套,要折返取回.期間利君牙好體貼咁同男友講:「好凍呀,你拉番拉鏈啦!」阿Bu話:「唔使啦!」利君牙再出盡牙力堅持:「你拉番拉鏈啦!」「唔使啦!」「你拉番啦!」最後當然阿Bu係拉番拉鏈嘅.之後兩人再拖手仔,坐巴士去海怡半島,全程拖手,再行入一大廈,利君牙去攞信,然後兩人一齊上樓喇.


text:
小王子放緊暑假,"嘩!Box"就無gar na,不過"嘩!Box教室" 就會照出嘅.
查實我呢排好忙呀~我好似未同你地講今年我將會出版我人生第一本食譜.o係呢本食譜度我除左會同你地分享一d我的最愛食譜之外(例如.南瓜芝士餅,豆腐雪芳蛋糕,榴槤蛋糕........),我重會同你地分享蛋糕裝飾嘅心得同秘決,教埋你點做糖花,朱古力花.重有點樣可以用最間單嘅方法去做一d食得嘅花去裝飾蛋糕,包連5歲嘅細路仔都識做,但係出到嚟個樣一樣靚到嚇死人嘅.
今次連結婚蛋糕都會教埋你地做,究竟幾層高嘅蛋糕係點整gar呢?點樣包糖皮,點樣插糖花.....全部都教哂你地.重有好多曲奇,cup cake同超少甜嘅cake pops食譜,如果你地對做西餅有興趣,又想做d好似我做嘅西餅咁靚嘅話,就一定5好錯過na.
喂!喂!喂!你地o係度又食又拎左咁耐,都係時候倒嘔返d出嚟比我na.hahaha........
記得到時去書局度買番本na,米淨係企o係book shop度刨完就算ar下~5係我本書濟消影響我心情,咁我心情5好就無靈感,無靈感就諗5到o野教你地,咁你地無野學就無得整o野o係人地面前懶得戚,無得整o野o係人地面前懶得戚嚟講又影晌返你地自己個心情.....嘩~真係大家都無so gar!hahahaha.......
好o勒~話歸正傳先下.
今日我教你地做"得意年果",查實我本人嚟講呢就5食乾果嘅,不過之前有日華仔同我講話HK好興用Chocolate coat 嘅乾果嚟擺全盒,重話有d地方賣到貴一貴,叫我不如下次"嘩!Box教室"教做Chocolate coat乾果喎.
咁橫掂我未諗到下次"嘩!Box教室"教你地做咩好喎,於是米決定教你地做呢樣o野law.之但係我小王子媽媽o係度教得你地嘅,點會淨係用塊乾果dip朱古力咁間單至得gar?更係要攪下o野,硬係要攪到好似好勁咁,但係查實又易做到嘔喎~因為呢個至係我地做C9嘅最高層次ar ma,所以話啫~我地d C9過新年都可以攪到好高貴咁,5係下下都係瓜子,糖仔咁"寡"嘅.
P.S. Video教學o係相下面,碌落d la~Sorry!今次個Video可能影得無咁靚,因為我影o個時已經係夜晚十一,二點na~
材料:
乾果 適量
黑/白克力 適量
提子乾
Candy colour/巧克力專用色素
溫馨提示:
1. 杏脯動物頭我coat左兩層chocolate,其他我只係coat左一層啫~
2. 如果係用竹籤插住嚟風乾巧克力,到最後只要輕輕轉動竹籤就可以輕易把竹籤攞出嚟.
3. 如果你5鍾意竹籤攞出嚟之後有個hole o係度,只要用少少chocolate dip落個hole度就得o勒~


text:
《九月終極一炮 の 希貓撞正講故王》
Chapter 1:特別的自拍技巧
Chapter 2:Happy Birthday,dude!
Chapter 3:Work Hard,Play Hard!
Chapter 4:九月觀影小記
Chapter 5:Let's Go Shopping!
Chapter 6:每天來點負能量
Chapter 7:世紀鹹濕歌王搲賓周
Chapter 8:亂噏一通利物經
如要訂閱同留言,請按以下網址:
http://timeischanging2013.blogspot.hk/2016/09/september.html
呢篇波經應該會係我喺起飛前嘅最後一篇文章,由於我喺呢度大部分嘅Blog友都唔係球迷,所以今次呢篇Blog我就決定不設留言,但所有想傾波同睇下其他無聊嘢嘅朋友,就仍然可以去我篇亂噏雜誌度發表一下你哋嘅意見同感受!好!廢話少講!憤怒鳥嘅講波MODE,而家正式啟動!⚽🏃
高普自從喺2015年10月走馬上任之後,佢所立下嘅戰績又豈只令到倫敦淪陷咁簡單?喺上季,佢除咗帶領利物浦罕有地殺入兩項盃賽(歐霸盃,聯賽盃)嘅final之外,到目前為止,利記無論係入球數字,控球率同埋每場嘅平均衝刺時間,攔截次數都係冠絕整個英超!而喺今個球季嘅頭八場比賽入面,佢哋就總共射入咗24球波,成功打破球會之前所創下嘅百年開季入球紀錄.
入球雖然好鬼多,但失波就依舊多籮籮!喺過去嘅六場聯賽入面,球隊大大話話就已經失咗9球波,每場比賽都唔能夠保持清白之身到完場,情況真係令人擔心!我認為,如果利記立志要重返前列嘅話,就實在要好好正視一下呢一個纏繞著佢哋多年嘅致命缺陷,尤其喺防守死球方面就更加要落多啲時間同功夫去改善!另外,亦希望高普可以慢慢幫隊波辟咗陣海鮮味,唔好再成日劫富濟貧,儘早脫離「英超羅賓漢」之名.
不過,睇見而家隊波不斷進步,仲漸漸打出一個隊型,佢哋啲入球分佈平均咗,喺組織方面又越嚟越多樣化,而班球員似乎亦開始慢慢適應同執行到高普嗰一套極具體力化嘅迫搶戰術,正所謂「上下一心,其力斷金」,實在係可喜可賀!講真,一隊識得打整體戰嘅利物浦,我真係好多年都冇見過!
喺高普嘅悉心調教之下,有多位球員都陸續搵返自己嘅定位,而其中拉蘭拿嘅表現就更加係脫胎換骨!作為上季喺英超跑動得最多嘅頭五名球員之一,呢個非常熱愛奔馳嘅超級長氣袋就一再用勤力,努力同實力嚟證明自己並唔係虛有其表,每次落場都必定會拚盡全力!佢除咗喺迫搶,控球同駁腳方面作出咗唔少貢獻之外,有時仲會突然嚟一招「麥馬拿文式怪腳射門」,將對方嘅守衛同門將殺個措手不及!其實,當有部分球迷喺度不斷抨擊同睇死拉蘭拿嗰陣,我就一直堅持自己嘅立場!唔信大家可以翻查下我啲舊文!我一直都堅信拉蘭拿嗰種滿場飛嘅踢法就肯定會令佢喺利記取得成功!而事實證明,喺咁多場比賽入面,如果你要我喺全隊波當中選出一位MVP嘅話,我就一定會毫不猶豫咁將拉蘭拿三個字填上去!
要令高普現時個戰術體系run得更順,就絕對唔可以缺少費明奴呢一隻重要棋子!經過一季嘅適應期之後,呢位巴西國腳似乎已經漸漸趕上英超嘅比賽節奏,表現仲越來越出色!大家千祈唔好比佢嗰種睇落好似好hea嘅瀟灑踢法蒙蔽雙眼!論跑動,佢其實絕對唔會比拉蘭拿同軒達臣少!論突破同護球能力,佢就更加係全隊之冠,而且又成日都會幫班隊友鋪橋搭路!此外,呢個極具智慧嘅古惑仔仲有一項特殊技能,就係經常都好鬼鐘意喺敵方嘅「盲眼位」神不知鬼不覺咁突然鼠出嚟,呢種世界級嘅走位技術,實在令人防不勝防!我相信阿明仔只要繼續keep住而家呢個狀態,咁佢喺今季就必定會大有作為!
如果單計足球智慧呢一點,我認為喺全隊利物浦裡面能夠同費明奴並駕齊驅嘅就只有古天奴一個人!喺後備席沉澱咗幾場之後,呢位森巴魔術師逐漸開竅,靈氣再現,狀態全面復甦,仲為球隊射入咗幾個相當重要嘅救命波!而佢嗰招失傳已久の終極奧義「展翅射球」,就更加令到對面班龍門個個變哂做紙牌公仔!講真,冇人會懷疑古仔嘅質素,我一向都認為佢嘅敵人從來就只有佢自己!只要佢願意稍為調整一下自己嘅踢法同心態,唔好再下下死去同鳩射,做返多啲簡單嘅Passing同走位配合,咁佢嘅足球事業就肯定會更上一層樓!希望呢位未來球王喺將來可以好好證明自己嘅級數同能力,繼續帶領紅軍再創高峰!
正當古仔嘅「展翅射球」已經練到爐火純青之際,身為紅軍隊長嘅軒達臣就以一招「滑翔衝力射球」嚟回應外界對佢嘅批評!喺近兩季表現患得患失嘅軒仔又再一次用行動嚟打破大家對佢嘅種種疑惑!自從高普將佢由Box-to-Box中場改造成半防中之後,呢位邊緣隊長嘅演出就一直持續向好,無論喺較炮,路數同位置感方面都有顯著嘅進步!佢除咗一如以往做咗好多Dirty work同埋有效嘅tackles之外,佢嗰招「軒式手術刀傳球」就不時令到身邊嘅隊友有所斬獲!而到目前為止,呢位開刀聖手喺今季就已經總共作出咗324次傳球,係全個英超裡面嘅「Passing一哥」,極其標青嘅表現,令到傷癒復出嘅安利簡都要暫時退居後備.
「喝~看招!滑翔衝力射球!」我相信就算你叫軒仔射多一百次,佢都肯定唔會再射出一球咁靚嘅世界波!平時喺呢個距離,佢多數都會將個波直接射上天空!哈哈哈哈哈~
嘩屌~隊長食咗春藥呀?射得咁Q靚嘅!(設計對白)
一向任勞任怨,永冇Say NO嘅占士米拿絕對係利物浦隊中嘅最佳員工!作為球隊上屆嘅首席助攻王,呢位「多功能工匠」喺今季就聽從領隊高普嘅吩咐墮後幾格串演左閘,去頂替表演長期不濟嘅摩蘭奴.起初,我以為高普呢個安排只不過係臨時性,但勢估唔到呢位替工左閘就竟然會踢得咁鬼好,佢除咗喺防守方面表現稱職之外,仲額外為球隊提供一條龍服務!後上幫波斬波不特止,就連角球,罰球同十二碼都包埋嚟做!而佢喺場上嘅出色表現,就更令佢連續兩星期入選「英超一周最佳陣容」.照咁睇,其實我哋一班利迷就好應該百分百相信高普嘅眼光,將米拿轉型成為左閘,既可以延長佢嘅職業生涯,同時又能夠比到佢更多嘅出場機會,加上佢嗰種勤力,有紀律嘅踢法,喺漫長嘅聯賽爭逐戰上亦會為其他隊友帶嚟好多正面嘅影響,正所謂一舉三得,又何樂而不為呢?
喺上季表現非常平穩嘅佳尼嚟到今季表現雖然就有些少失準,但喺我心目中佢就仍然係現時英超嘅三大最佳右閘之一!希望佢可以儘快操返起個狀態,然後平時喺場上就嘗試做返多啲疊馬式助攻,仲要花啲時間去提高自己嘅傳波質素,唔好一拎著個波就例牌亂Q咁比!事關喺高普嘅戰術體系裡面,兩邊翼衛參與進攻同觸球嘅機會相對上就會比以前多咗,因此,一啲踢法過份保守嘅後防球員可能就會漸漸比佢淘汰!不過話分兩頭,喺右後防呢個位置上,暫時又確係冇一個人可以直接威脅到佳尼嘅正選地位,我絕對相信,呢位英格蘭國腳只要肯扚起心肝打返自己喺修咸頓年代嗰時嘅水準,咁佢喺球隊嘅前途就依然會係一片光明.
記得喺路夫蘭剛加盟利記嗰陣,我哋一班利迷每次只要一睇到首發陣容裡面有佢個名,就必須要準備一個平安鐘同埋幾箱救心!不過幸好,呢位荒失失奇兵喺往後嘅日子就憑著堅定嘅決心同毅力,成功挽回領隊同球迷對佢嘅信任!而嚟到今時今日,佢就更成為高普旗下嘅其中一名後防核心,可謂守得雲開見月明!
高普喺今個球季開鑼之前雖然一口氣放走咗13個球員,但佢喺買賣球員方面嘅作風就依然保持著節儉實際,應洗則洗嘅態度!除咗沙迪奧文尼同韋拿杜姆,佢所完成嘅每一單交易都唔超過500萬英鎊,喺成個夏季轉會窗結束之後仲令球會得到900萬英鎊盈餘,更令人欣慰嘅係,呢班新兵嘅表現到目時為止就大部分都十分對辦!尤其係身價高達3400萬英磅嘅沙迪奧文尼,仲有就係兩位嚟自德甲嘅防守大將馬迪普同卡拉雲.
至於卡拉雲嘅踢法就令我諗起前副隊加歷查,不過,同樣係作風穩定紮實嘅防守球員,呢位愛沙尼亞國家隊隊長嘅用波能力就遠勝後者,至少唔會經常喺後場施展「藍天解圍大法」!講真,一隊波有多幾個識得用腦嘅中堅,成條防線就立刻會高咗幾個Level!有佢同馬迪普喺側邊傍住路夫蘭,我深信平安鐘同救心嘅銷量喺未來就肯定會直線下降!我唯一有啲擔心嘅,就係當睇咗幾場比賽之後,我就發現到卡拉雲喺1 on 1嘅對抗性方面就稍為弱咗少少,但幸好就有經驗同路數搭夠!到底呢個係唔係我嘅錯覺?喺嚟緊嘅賽事就真係要落足眼力再觀察下!
自麥馬拿文之後,利物浦都好耐冇試過擁有好似沙迪奧文尼呢一種有速度,有技術同時又有突破能力嘅高質翼鋒!曾經喺修咸頓渡過兩個年頭嘅文尼,本身就已經完全唔存在水土不服呢個適應問題!此外,呢隻塞內加爾快馬驚人嘅爆發力,亦為球隊帶嚟另一種進攻元素.雖然價值不菲,但暫時睇落嚟,呢位即插即用嘅雷霆新兵就絕對係物超所值!
被一眾香港利迷稱為「韋拿老母」嘅荷蘭中場韋拿杜姆係高普喺今夏嘅最後一宗收購,呢位25歲嘅前紐卡素主將雖然喺入球方面就未有任何建樹,但就已經為球隊貢獻咗兩個助攻,仲喺中後場做咗好多唔起眼嘅串連工作,作為球隊嘅其中一位無名英雄,佢同拉蘭拿,軒達臣,米拿,文尼呢四個長氣袋就令整對波嘅行軍速度大大提升.
年僅20歲嘅古積係高普喺上任之後嘅首單收購,呢位塞爾維亞年輕國腳加盟利記至今雖然就並唔係得到好多上陣嘅機會,但係佢喺軒達臣射入金球後突然變身做 「O咀馬國明」呢一幕,就令佢成為一眾球迷嘅CAP圖對象.
上季一度成為球隊核心主力嘅陳仔,喺傷癒之後唔知點解就一直都操唔起自己個比賽狀態,每次落場都撞板多過食飯!睇嚟佢要喺短期內從大熟大勇嘅軒仔身上搶返個正選位置,實在唔係一件容易嘅事!
喺美國之旅期間玩嘢玩出火嘅MAMA沙高唔經唔覺已經成為球隊嘅第五中堅,隨著路夫蘭,馬廸普,卡拉雲甚至盧卡斯都喺球隊搵到自己嘅定位,呢一位26歲嘅前法國國腳睇嚟都係時候要好好考慮一下自己嘅前途同去向!
同樣喺球隊失去位置,丹尼艾格斯就選擇留喺U23繼續默默耕耘,靜待黎明來臨……呢位鐵血戰士打不死嘅精神,真係不禁令我諗起古治.
喺熱身賽踢到曉飛嘅奧歷治嚟到球季開鑼就突然瘋狂跌watt,前幾日仲喺操練時再度撞傷……唉~真係禍不單行!
因為戰術問題,曾經係球隊頭號射手嘅史杜暫時就只能退居後備,但喺我心目中,無論喺技術,射術同把握力方面,佢就仍然係隊中最有質素同最具級數嘅一位前鋒.
若要成才,必先放入雪櫃,喺經過一輪急凍冷藏之後,摩仔到底會唔會有破繭而出嘅一日呢?咁就真係要睇下高普嘅功力喇!不過我自己對呢位西班牙左閘喺球隊未來嘅發展就實在係唔太睇好!事關佢啲企位同判斷力絕對係死症嚟!都係唔似會有得救㗎喇!
究竟邊個先至係你心目中嘅頭號門將人選呢?係蓄勢待發但就未受考驗嘅卡利奧斯?定係成日甩碌但又偶有神救嘅米奴列?喺現階段,我就肯定會毫不猶豫選擇前者……
冇錯!論表現,米仔喺今季暫時嚟講都唔算係好失禮,而且喺接高波呢個弱點上亦有明顯嘅改善!不過,佢喺出迎同處理生波呢兩方面就依然都係相當騰雞!我覺得……高波可以練,反應可以練,但係心理質素呢樣嘢就係天生嘅!相比之下,卡利奧斯雖然就冇受過乜嘢真正嘅考驗,但喺對打比郡嗰場聯賽盃賽事裡面,我就睇到呢位德國門將極具膽識同自信嘅一面,而最重要嘅一點係,佢嘅長短傳能力就真係高班過米仔好多!須知道,要成為一個頂級嘅門將,唔係話反應快同埋夠穩定就得嘅!識得點樣去控制節奏亦都係非常重要!講真呀~米仔每次開生波都要搞咁多花臣,比人迫一迫佢就會唔理三九廿七將個波兜嘢踢出界,再唔係就直接助攻比對手打反擊,長此落去,實在唔係辦法……
點都好啦!希望卡利奧斯呢個靚仔龍門可以好好把握今次呢個機會,早日解除「晏菲路必出神經門將」呢個千年魔咒,千祈唔好令到我哋一班fans失望!加油呀卡仔!紅軍嘅大門以後就要靠你好好守住喇!
妖~爭咩呀?兩個溝埋變做米奴奥斯呀笨!(設計對白)
難離難捨想抱緊些~茫茫人生好像荒野~如孩兒能伏於爸爸的肩膊~哪怕遙遙長路多斜~~
「我不喜歡賭博,不太明白這些.我們現時只踢了六輪聯賽,是非常早階段.我滿意球隊的成績,但和季尾距離仍是漫漫長路.」被問及紅軍目前成為奪標次熱門,高普就有咁嘅回應.
的確,而家只不過係季初,實在不宜J得太多!正如我之前喺度都曾經講過,論執教水平,曾經為多蒙特贏得兩次德甲冠軍嘅高普當然係毋庸置疑!但要知道,現時英超爭逐日漸激烈,各支球隊嘅實力亦開始越來越接近……所以,高普要喺短期內帶領呢一隊千瘡百孔嘅利物浦再度登上Big 4位置,實在唔係一件容易的事.古語有云:「羅馬非一日建成」,真正嘅重建行動,並唔係一朝一夕嘅!因此,我認為我哋一眾球迷而家唯一可以做嘅,就係耐心等待球隊成長,千祈唔好諗住一步登天!先打好個根基,爭冠軍呢啲嘢不如就留返季尾嗰陣先再去諗啦!咁當然,我知道我一個人嘅諗法並唔能夠代表所有利迷,但喺度我真係好想不厭其煩咁再講一次:「無論未來幾年成績如何,我都十分慶幸利物浦曾經有過高普呢一個頂級教頭.」
高爸,睇X住呀!嚟緊仲有排你跌呀!我勸你都係嗱嗱聲搵返間大啲嘅眼鏡公司做sponsor啦!哈哈哈~
各位朋友,後會有期!東京,台北之旅之後再同大家見面!See You all Soon!👋


text:
我真係好憎我自己
因為我其實7月中已經返到香港
但我好懶
遲遲都唔網上申請二簽
拖到9月中先黎申請
其次因為個個朋友都話好快
好似一簽咁一個星期就批
所以我無驚過
仲一早買左十月尾機票
抽獎既野總係有我份
我男朋友申請左
體檢完 真係一星期批左
而我申請完
因為個一星期都唔得閒去做體檢
9月16申請
9月25做體檢
體檢完3日後先會send個肺去immi
點知星期6,日,1,2
4日中秋國慶假
10月3日 immi先收到我個體檢
我9月28收到immi 寄比我既郵件
要我交second visa既所有statement
*我覺得係因為我拖左一星期都仲唔去做體檢
所以先抽查我
10月3日
郵局開返
我即刻send晒需要既野
bank statement
1263 form (88天既job collection)
pay summary
EMS 去澳洲$132蚊
不過澳洲人有時手腳好慢
我驚三星期都未批到
其次係我1263 FORM 填既資料,ABN等
係工廠資料
但係出糧既銀行資料,PAY SUMMARY既ABN係agent既資料
唔知咁樣有冇問題
之後就係一份工既agent abn既地址係悉尼
因為悉尼唔係二簽既地址範圍
佢唔計我點算
好多野驚好多野煩
怪就怪自己懶老定啦
真係驚餐飽宜家
男朋友突地從韓國黎香港
就係打算可以一齊出發
如果又要分開
佢自己去澳洲先
真係會好唔開心
我地兩個未來生活都gamble晒係澳洲搵錢
唔可以有咩差錯嫁
又係一個長長的星期六,日
星期一開始又好似神經咁係咁開e mail睇
唔知點解總係覺得自己好唔岩好唔想係香港生活
男朋友話 如果我個二簽真係有咩大吉利是既話
佢都話佢會返韓國 咁我到時可以轉投韓國既whv啦
但係搵錢夢想就..............
比我儲多二十萬就夠嫁啦 求下你 天哥


text:
有過上年嘅經驗,都知道東涌等巴士入大澳條人龍會好長,所以今次專登提早出門,十一點到東涌諗住排一個鐘實上到車,但去到先發現條人龍比上年更誇張,已經排到去東涌地鐵站出面(噴水池隔離),仲要喺空地打蛇餅兜幾個圈,我哋都係巴士公司職員幫手先搵到條隊尾﹗﹗﹗好彩燒腩仔都叫合作,帶佢去睇吓噴水池,同佢食吓零食,畀架車仔佢玩吓就OK,反而艾菲喺等車期間先發現唔記得拎相機,勁唔開心超想發難叫唔去﹗
等咗差唔多兩個鐘先上到巴士﹗不過無上到直衝落山架巴士都已經好好彩啦(我哋應該係後幾班車,啱啱睇住D消防員救人)﹗一落車燒腩仔就勁興奮,因為有幾架佢未見過嘅藍色的士停咗喺的士站,佢仲因為咁開心咗成日添呀﹗小朋友就係咁簡單﹗
之前幾次去大澳都係悠悠閒閒,可以好舒服咁四圍行吓,但今次行入去就只係見到人同人,D鋪頭想話行埋去望吓嘢都難,令有人群恐懼症嘅艾菲好不爽,再加上無帶相機實在無乜心機影相,只係求其用iphone影張棚屋相就算.
求其搵間茶餐廳坐低餵飽燒腩仔(十點食完早餐,等到兩點幾先有得食午餐,好彩佢真係好乖無投訴),我哋向住大澳文物酒店行入去,路過見到D又大又橙嘅咸蛋黃,一場來到梗係要畀燒腩仔見識吓啦﹗
之後見到佢近期好like嘅郵政局,㩒郵票機㩒到唔願走,不過行到少林寺附近遇見mini消防車又無乜興趣咁喎.
跟住經過紅樹林,影出來好似幾靚,但實情係成個樹林底都係垃圾,點解D人可以咁無公德心?宜家香港D公民教育真係咁差?
不過小朋友又點會介意D垃圾吖,好努力咁邊行邊搵蟹睇.
經過蝦醬廠見放咗D蝦膏同蝦醬出來曬太陽,又畀燒腩仔埋去望吓聞吓.
然後見到好多人走去石灘到摸蜆,我哋唔敢畀燒腩仔玩呢D嘢,但就帶佢行咗上個似爛未爛嘅堤霸到影相,呢D位真係好嬲自己點解明明拎咗個相機出來都會唔記得放落袋囉,有相機就可以影到靚相啦﹗ iphone同相機影出來嘅quality真係差好遠呀﹗
之後上咗新開嘅大澳文物酒店,保留咗舊警署嘅原貌,外邊放咗D凳喺到畀遊客坐,二樓就係間餐廳有早午晚餐同下午茶餐提供.
我哋仲呃咗燒腩仔入去拘留室到坐添﹗kakaka...突然米高收到email,話要坐低做D公司嘢,我哋兩母子就好無奈咁陪佢喺到呆坐咗成半個鐘...
玩到六點日落就走啦﹗燒腩仔行行吓忽然同米高講「我無力」,跟手就爬咗上米高身要佢抱,而成日無瞓過晏覺嘅佢,喺米高嘅懷抱吓好快就瞓著.
雖然全程都無咩mood,但臨走點都要掃吓街先安樂,今次簡簡單單只係試咗大大粒魚蛋(宜家唔使去長洲都有得食啦,仲要檔檔都有得賣咁滯),無食豆腐花同燒魷魚,但就有飲每次來都一定會飲嘅紫貝天葵.
來嘅時候我哋等咗兩個鐘車,走嘅時候都估到坐巴士出東涌條人龍唔會短,但點都估唔到條龍係長到完全見唔到尾,幾乎沿住河排到去屋邨咁滯,估計要等30班車先有機會上到車,即分分鐘等到九點先走到,十點先出到東涌食飯,而等的士條人龍亦唔見得短兼且一直無車來,最終我哋決定轉陣改坐巴士出梅窩再轉船返市區(好彩及早轉態,遲半個鐘條龍已經長到去新開嘅觀光橋啦),結果等咗一個鐘巴士就可以離開大澳,趕到八點船出中環,而唔使煩有人幫佢安排好晒嘅燒腩仔,上到船仲有心情同米高齊齊歎零食,難為艾菲坐車坐到有D暈車浪,想嘔完全無胃口呢!


text:
話說老頂係美籍華裔,請返來的都係相類背景,而且早已成心腹.welcome lunch齊晒腳,等我滿心歡喜以為呢度好團結好和平.同事頭幾日都有叫埋我食飯,但講既topic並非一般港女所能接,會講好多關於美國既野.有日我話帶左飯,同事two thumbs up,從此冇再邀約食飯.
係咪我冇單聲話其實我一星期只會帶一次飯呢?我唔記得.總之我一個人食左一次飯後,就wear住左坐隔離的隔離team新同事食飯,開始form左幾雙飯腳 .事隔兩個月,有同team同事生日,我鼓起勇氣話不如一齊食飯,順便買蛋糕.
點知同事食飯時講,話其實尋晚已經食左生日飯.我下巴跌q左落地.
個飯冇問題的,因為唔使講英文.買蛋糕都冇問題,同事主動去左間cake shop,主動俾錢,主動拎餅.問題在於食餅既時候,同事叫我幫手攞蛋糕入conference room 1,之後自己走左去.
咁其實conference room 1響邊呢?我唔知道,亦都冇辦法問.之後就on99成為最後一個入場既人.之後攞食具,班老鬼就好雀躍咁走晒出去,剩低我同幾個老弱婦嬬,有d尷尬.
九月份有兩個同事生日,一個熟人farewell,都冇叫我.
之後過probation,老頂話好高興我同同事相處得來,好高興我肯幫同事搞生日.真係咁咩?
之後我結婚,派左喜餅,但估唔到佢地一句feedback都冇.
結婚前一日,班老鬼咁啱相約睇戲.(係,佢地不時會約睇戲食飯的,亦有自己既whatsapp group,但冇我份.)響lift度只有老頂老婆問我結婚準備成點,其他人係彈開三丈遠的.
有次老頂老婆問我依加同邊個食,我坦白答左,跟住佢就話果d人成日轉.唉,我都知,都要你班靚同你肯俾我融入家中先得架?
一直我都好努力用skype瞭傾偈,但永遠只有我問佢地近況/post野,佢地似乎冇mud興趣了解我,但私底下又係咁斟.我又試過拎玩具返來玩同派餅,反應冷淡.
基本上我係透明的.有一次等小巴撞倒老頂伉儷,小巴來到見倒有兩個位,老頂竟然同老婆講話上車啦,完全冇同我講過一句說話.
係因為我返工冇講早晨拜拜?
當然到我生日,我都係請假避開左.咁之後老頂開會都有講happy birthday既.有同事問我駛唔駛蛋糕,我就話算罷啦,過左個幾禮拜.
聖誕公司大茶飯,竟然可以自己揀位坐.由於覺得佢地太unfriendly同太自成一角,加上文化及語言差異,我戰戰慄慄咁同左飯腳坐.
我去佢地果台say hi時,老頂問同事我坐邊,奇怪在佢點解唔直接問我,我係咪會食人的.
聖誕,公司圍內有人攪lunch party,但老鬼就私下約左食飯,我就硬著頭皮仆倒去搭單.愉唔愉快呢?還可以啦,係唔係好聽得切英文同講野冇人理呀咁.而其實except one,佢地係識講廣東話的.於是我經常周旋於中英文之間,感覺忐忑.每次我講英文,佢地都係聽唔倒或者聽唔明,亦都唔會嘗試去理解.怛當我同其他english speaking既人食飯時,就冇呢個問題.
之後新年大茶飯,又因為冇人願行,我再一次跟飯腳坐同食.由於係buffet,響枱角都會撞倒,得倒既回應係:「你可以過黎格.」
已經唔知有幾多次俾呢d provoking既言語疾住左.又有幾次,響lift口傾計,永遠都係我開聲先,之後佢地會話趕時間走先.
而且,似乎佢地係唔駛去廁所,唔駛入pantry的,而我地雖逮屬同一部門,但冇工作上既交流,所以根本冇機會傾閒計.返佢地返得比我早,放佢地放得比我遲.
有時都會互相派小食,原本開開心心,可唔可以唔好講話係「冇人食/仲有剩」?
有一日全班老鬼出晒event,老頂事前毫無通知.又有一日appraisal,老頂話等左我15分鐘,但佢冇講低響邊間房喎!
飯腳走左幾個,又搬晒位,老頂就話「你d friend走晒啦喎.」係呀,咁點呢?走唔走晒我響度都係僵局架啦.
最後有核心成員farewell了,原本好樂意攪farewell既我,因為身份地位唔適合只好暗示一下有就預埋我.老頂死死地氣逐個問,我都笑容滿面聲線甜美咁接受邀請.
farewell日,竟然係老頂企響身,成班人跟住企晒響身即走.睇黎佢地係冇等人,嗌埋其他人既觀念.
離開公司時想和和氣氣講完最後一句說話,就話「再見了,保重.」回來原本一句「得閒搵我」冇問題,於是我回一句「不如你得閒返來搵我地」,但最後佢竟然自言自語補左句「係,即係唔得閒唔好搵我.」就係咁,成段偽友好關係就被打入十八層地獄永不超生!橫掂唔會再見,講少句唔駛死掛?
咁舊人會唔會約出來食飯呢,答案係會,只係唔預我.之後仲會有個同事好風騷咁同我講話食左咩好野,睇左咩好戲.
攪成咁,怪得邊個呢?


text:
今次想講下英國嘅小學校服.大部份學校校服無分夏季冬季,全年都係著呢套
基本上呢到學校嘅校服全部都係一樣-一件POLO恤+短裙/連身裙/褲/格仔連身裙,平日想著邊樣係由得你,唔似香港咁咁多限制,款式都好唔同㗎!
你睇下下面三條短裙都係唔同款㗎
有啲款仲會有少少繡花,令校服無咁死氣沉沉
而且校服好平!!!唔洗經校服商買,喺超市,馬莎等百貨公司都買到.好似POLO恤咁,約HKD$45有3件,短裙HKD$30有一條!喺香港要成99蚊一條呢!
呢到每間學校都有"學校顏色"-軍綠,寶藍,紅,啡...所有校服都係POLO恤加短裙/連身裙/褲+學校顏色嘅冷衫就得!夏天時仲可以著學校顏色嘅格仔連身裙(無影到出嚟添!)綠色係影曦學校顏色,佢夏天就可以著綠色白色嘅格仔連身裙啦!处天時D冷衫全部都喺百貨公司有得賣,都係買返學校顏色.而校褸唔一定要買,絶大部份嘅小朋友都係著返自己(咩色都得)~如果香港嘅學校校服都係咁簡單就好囉!
至於私校,就會好似香港咁要向校服商訂校服,貴好多好多㗎!
值得欣賞嘅係佢地注重學生嘅軟件(佢地喺學校學到嘅野),而唔係校服呢嘅咁表面嘅野.同時佢地都會明白小朋友需要,畀小朋友著自己嘅褸唔會凍親佢地
我知香港學校都會畀小朋友著自己褸,但係一定要降到某個溫度先可以...
好記得以前日日出門口都要睇晒新聞check下幾多度先睇下可唔可以著褲,真係好鬼煩!
香港嘅學校真係太多規舉,真係想講句:於鬆嘅啦!香港人!
另外,英國嘅小朋友每日都係著校服返學放學,上PE堂時係要去換PE衫㗎!
所以佢地由4歲開始就會一定識自己著衫著襪著鞋著褲,唔會好似啲港童咁要工人同佢著
呢點其實都好重要
好多人都會想自己小朋友自理能力好啲,但徧徧換校服時就要假手於人,唔能夠自己做到-連我嘅女都係!
佢地套校服啲鈕喺後面嘅,你叫得幾歲嘅佢地點扣呢?
每次換校服,除校服都要人幫!真係呢...
希望為香港學校設計校服嘅設計師能夠考慮埋呢點,等小朋友可以自己換校~XXX
突然好掛住英國添:(


text:
S.A. Wedding
服務詳情
評語 提交評語
2014 年10 月係韓國影完婚紗相,要第2年8,9月先收到album,本album用左成10 個月先到,預計時間俾我想像中長好多,D 野都要客人親自去追,每次send email 俾SA agent 佢地都要幾日先覆到,感覺SA agent 同韓國studio果邊D 溝通可能有D差,但係SA agent 員工既態度其實都好好.我覺得如果佢可以每個月by whatsapp 或者email 同客人update下情況,令客人知道你真係幫佢做緊野,客人會更加放心.
佢D相係靚既,而且都知佢執得好辛苦,但係一打開個相薄,就發現頭幾張相有D唔知係膠水定係咩既印,仲要exactly 係中間.佢地D 職員都好好,有幫我諗方法點整走佢,但係就越整越衰,變左一大撻漬.不過佢都好好,最後寄番去韓國,整咗本新既番黎,新個本就無咩問題.
我哋去韓國影既pre-wedding 係喺婚紗展經SA wedding 訂既.其實我哋去婚紗展之前已經有目標係影韓國嘅studio, 婚紗展都有幾間offer 韓國婚紗攝影,但係SA有攞過獎,同埋佢哋有SA apartment,租埋佢個apartment 就唔駛煩搵酒店嘅野.我係婚紗展同Orca傾個時,佢介紹間apartment 同埋行程既安排都好詳細,令我好放心.另外佢有個承諾,唔知真定假啦,就係就算係同其他agent 同一間studio,佢哋都會要求資深攝影師去影,所以價錢先會比其他公司高d.我地最後影出嚟都真係幾靚,我諗都係真嘅.
我哋訂左一個4日既package, 一日試衫,一日真係影,另外有兩日去玩.機票係我哋自己俾嘅,出發之前SA會俾張卡你講D細節,例如apartment 嘅地址,邊日試妝試衫,邊日會真係影咁.
韓國個邊有提供翻譯,係一個係韓國住既中國人.因為韓國d 人唔係好識英文,有個翻譯喺試衫同影個日跟住會好好多,因為如果溝通唔到會好麻煩.翻譯既質素都好好.
攝影當日,一早就會車我哋去專門化妝既地方,新郎都有架,好專業.化完妝先會車我哋去studio,之後會有個人係studio 跟住你幫你補妝.攝影既流程好smooth,影嘅時間其實唔係好耐,實際影嘅相計埋外景都係四至五個鐘,但係佢最後俾番我哋original 嘅相差唔多1000張,好有效率.可能係因為D場景同道具全部都好近,所以好快.
之後SA俾番曬全部相我,再俾個excel file 我填揀邊張相放入相簿同埋有D咩要執,呢方面我覺得服務唔錯.唯一可以改善嘅係執相比較慢,原本話兩個月,最後拖咗一個月,我哋婚期比較長所以ok,不過快D會比較好.
最後要提下間SA apartment 好企理,係一間兩層既apartment,有廳仲有洗衫既地方.而且去試衫影相個D地方全部都係樓下有車去,好方便.


text:
2014年9月30日星期二
久未露面的班蘭雪芳
葉太又返咗嚟香港,今次返港目的同上次剛好相反,係辦喜事哦!噚日約咗佢見面飲茶,當然要送份見面禮啦!
雪芳蛋糕都整個好多次,亦試過好多款食譜,但始終都係《好吃戚風蛋糕輕鬆上手》最掂,最靠得住,所以今次整班蘭雪芳都係 base on 佢嘅原味雪芳食譜變化出來.
2014年9月26日星期五
希臘乳酪製作方法 Homemade Greek Yoghurt
之前整豆漿乳酪時,咪話明白點解有啲食譜會加粟粉,而且絕大部份人都會加工成希臘乳酪,都係因為成品比較稀,質感欠奉,所以我都嘗試將佢製成希臘乳酪.
呢個希臘乳酪製作方法並非只係適合用豆漿整嘅乳酪,傳統用牛奶嚟整嘅乳酪都可以同樣加工㗎!
盛放玫瑰
2014年9月24日星期三
沖繩手信
Lily 早前去咗沖繩玩,返港之後就打電話俾我約時間學琴,佢一開口就問我有無事,我問佢我會有咩事,佢話見我呢個禮拜咁靜,Facebook 又無動靜喎,咁我就問佢係咪驚我自殺!?佢話以為得我一個人喺屋企暈咗都無人知!
聽到老表嘅關心真係夠哂窩心,仲好過自己家人!!
又中又西
上次整麵包俾 Ernest,由於時間關係,朝早唔夠時間整好兼出爐攤凍,所以試吓前一晚整好個麵糰,放雪櫃過夜低溫發酵,第二朝起身就處理埋餘下步驟,可以慳番啲時間.但係Ernest 媽咪話番俾我聽,個包唔掂,一切就散開!由於低溫發酵都係第一次嘗試,我自己都未試過,所以前晚就再試多次,睇睇情況點樣.
2014年9月19日星期五
豆漿乳酪 Soy Yoghurt
上網搵 vegan 食譜及奶類製品代替品時,無意中發現原來用豆漿都可自製乳酪,唔一定要用牛奶,咁就又一天大喜訊哦!而且製作方法都好簡單,所以我又趁高興玩吓先.
2014年9月14日星期日
老友榮升做老闆
2014年9月8日星期一
中計!!
暑假尾聲時,Ryan 一家同朋友去泰國旅行,作開學前最後衝刺,Ada 問我係咪鍾意食辣嘢,我已經好醒目咁話:「係呀,不過唔好買嘢俾我喇,真係唔好客氣呀!」佢無再追問落去,轉咗話題講佢班 friend 會過去狂入貨,咁我就話俾個網友個 blog 佢睇,可以參考一下有咩吃喝玩樂好主意,所以就將 blog 友鬼嫁個 blog send 俾佢睇.
再戰 Gennaro's Focaccia
近排都好似好耐無試過瞓到自然醒,難得今日有機會,而之後幾日都無可能,所以噚晚就好安心咁瞓,今朝起身已經十二點幾.
攪掂好哂之後落街買嘢煲湯,返到嚟見好似無乜嘢要做,於是又再試多次整 Gennaro 個 focaccia,睇吓今次有無改善.
味噌涼瓜
十五中秋當然要煮齋啦,買咗苦瓜今晚做餸,但買完先至後悔!
再整多 round
之前整嘅冰皮全數都送哂出去,自己都無份,不過都食咗啲下欄嘅!星期四出去教琴前都有啲時間,再整多轉啦,咁就自己都有月餅過節喇!而且因為材料全部都係純素,正日十五仲可以供佛㖭!!
小弟祝各位 開心團圓過中秋呀!
2014年9月2日星期二
椰絲麻蓉冰皮月餅
長期性都唔知過時過節係幾時,只係知道就快到某個節日,正確日子都唔太清楚,到將近殺到埋身先 “驚覺” 要過節!
得番一個禮拜時間,乜都無預備,無買到材料整月餅,所以求求其快手整幾個冰皮叫做應吓節啦!仙姐早前出咗五仁月食譜,下年一定要整呀!!
殲滅難食雪梨
上次咪話買咗啲超難食嘅雪梨,又酸又有渣,後尾用嚟整咗 fruit crumble.仲有三個剩落嚟,要嚟煲糖水就最啱,肯定唔會再食到有渣,仲一定唔會覺得酸!!
簡單快手又一餐
訂閱: 文章 (Atom)


text:
(千祈咪學)9個情侶嗌交大忌
「除非你是我,才可與我常在」正正因為佢唔係你,所以佢冇可能完全明白你.當兩個都有自己一套諗法嘅獨立個體走埋一齊,就會有機會意見不合.如果咁啱1個淨係會就人,另1個淨係畀人就,當然冇問題啦(睇落),否則,會嗌交都好正常.但嗌過交嘅Sizz都知,有時唔係因為件事唔開心,係因為嗌交嗰陣,大家因為衝動而講多咗或者做多咗.明明仲好愛對方,但無端端因為咁而受傷,你話係咪好無謂先?所以一定要注意以下9個嗌交大忌,千祈千祈千祈唔好學呀!
1. 講粗口,踩低人
嗌交嗰陣通常都會處於極度憤怒嘅狀態:一嬲就會失控,一失控就會亂講嘢,粗口或者啲好難聽嘅說話就會喺你地把口到講出嚟.講嗰個可能只係衝動,但聽嗰個會好在意.
2. 講分手/講離婚
唔講粗口嘅話會講咩?講分手或者嗌離婚囉.唔好以為1句半句好似冇乜所謂,有啲嘢講咗出口就收唔返.尤其係嗰啲動不動就「分手囉」嘅人,對方可以當你第1次係講笑,第2次都係講笑,第3次仲係咁,佢就會回應你「你講㗎,咁分啦」,到時你就挽救唔到㗎喇.
3. 重提舊事
有啲情侶嗌交好興拎返以前啲嘢嚟講,明明當初話冇事,一嗌交又會話你上次又係咁咁咁.1件疊1件,已經唔再記得今次嗌交係因為咩事,然後下次又會提返今次件事,無限循環.
4.「你以前唔係咁⋯⋯」
承接上1點,有情侶會拎返初相識嘅事嚟講:「一開始你追我嗰陣唔會咁㗎!」其實拍咗咁耐拖,相處模式點都會有少少唔一樣,你話佢變咗嘅同時,有冇諗過其實你都唔同咗?
5. 比較
話完佢以前唔係咁,就會講埋人哋另1半點點點.但嗰個係人哋另1半,人哋同你都唔同啦,點可以拎人哋另1半同你另1半比較呢?更甚者,會拎埋個Ex嚟比較,唔⋯⋯嗰個係 “EX" you know?
6. 失踪
熄晒電話,斷晒所有通訊工具,好似人間蒸發咁,其實係會令對方好擔心.或者對方發現自己有錯,好想同你道歉,好想同你講清楚呢?你無端端失蹤對嗌交哩件事百害而無一利,何必呢?
7. 搵異性「朋友」傾
特登括住朋友,係因為你知嗰個人唔係想同你做朋友咁簡單.搵異性朋友傾偈分享當然冇問題,但假如對方其實一直都對你有意思,而你並唔想同佢發展落去的話,可能就要避忌吓.你都唔想對方誤會,令你無意間又傷害多1個甚至更多人㗎嘛係咪?
8. Post上網
有人會喺同另1半嗌交之後,將所有嘢放上社交網站畀人公審.台灣人會將哩類post歸類為「討拍拍」文,即係形容發文者出Post純粹想尋求安慰.嗌交明明係2個人嘅事,因為其中1邊想有人「拍拍」而一下子變成全個網絡世界嘅事,幫唔到對情侶不特止,反而令兩邊都受傷.
9. 郁手郁腳
最最最唔應該學一定係哩1點.語言暴力已經有好大傷害性,肢體暴力更加唔要得,憑咩對人郁手郁腳?拳腳冇眼,嬲起上嚟嘅無情力可能超乎想像.贏咗場交,輸咗段關係,值得咩?
嗌得交一定已經好嬲同好失望,但你點都仲有啲啲理性,所以下次不妨問問自己「係咪仲想一齊行落去?」如果係嘅話,就應該一齊諗辦法解決問題;唔係嘅話就分開啦,仲嗌嚟做乜先?所以話,嗌交其實有啲無謂,好好經營哩段得來不易嘅感情好過啦!


text:
蘇永康 47歲,太太馮翠珊 38歲,係時候開行 turbo生 B呢.阿公鬼馬咁話:「設唔設(防)好呢?老婆.」仲問?做嘢
媽咪姐
蘇康結婚 送希望小學俾老婆
走過千山萬水,人稱阿公嘅蘇永康,終於喺周二( 2日)同拍拖 8年嘅 Alexander McQueen亞太區總經理女友馮翠珊( Anita)拉埋天窗!其實 03年離婚嘅阿公,曾經諗住唔再結婚,難得 Anita話唔介意,結果行吓行吓,終於修成正果.媽咪姐真係戥佢哋高興呀!
睇呢次婚禮就知蘇康人緣真係好到無得頂,仲好錫老婆㖭.首先樂壇天王天后排隊到賀已經係威!賓客仲多到要喺尖沙嘴洲際酒店開 50圍先坐得晒.再睇下新娘子着住百萬婚紗,全身啲珠寶首飾閃到爆,恨死唔少姊妹呀!蘇康仲話:「今朝接新娘,自己都嚇一跳!唔知阿媽準備咁多家當做禮物.」
不過呢,媽咪姐覺得蘇康最有心嘅,係佢偷偷哋籌備咗好耐,捐錢返內地湖南,以老婆馮翠珊個名起希望小學,齊齊做善事.正如佢哋嘅老友黃偉文所講,呢份真係送給最深愛的人最佳禮物!咁錫自己,又咁有愛心,呢啲老公邊度搵吖!
勁過台慶騷
說好的世紀合體呢?
早前,盛傳霆鋒會帶王菲出席蘇康婚禮,造就 3 pair樂壇愛侶世紀一聚!點知,霆鋒一落機聽到記者提王菲就笑住話:「係咪未俾人批踭打過呀?」最終佢單拖去飲,見到傳媒仲有啲驚青.放心,記者係唔會批你踭個喎.
Joey可能估唔到一落樓會見到咁多記者,即時起跑.一路跟住佢嘅劉浩龍醉醉哋,反而好淡定.不過, Joey一坐上車,個人定番,就同記者揮晒手 say bye.係咯,拍拖開心事嘛.


text:
周家怡拍緊杜琪峯執導的《華麗上班族》,港視本來已安排她拍兩套劇,其中一套會再做主角,可惜開台無望令她覺得前路茫茫.
搜尋氣
HKTV又食詐糊 周家怡無悔: TVB冇得變
入行 16年終於做主角,亦可能係最後一次做主角!
周家怡 98年加入 TVB,演過兔唇女,智障女演技受讚賞,可惜一直未做過主角.
兩年前轉投 HKTV終於擔正,在《導火新聞線》演女一,但最新發展竟然開台無望,女一夢可能冇下次!本來預備動筆,卻再遇阻撓而中止續約, 34歲周家怡雖然覺得無奈,但絕不後悔,仲話如果留在 TVB始終死路一條,「好清楚做落去都係冇得變……邊個周家怡?報新聞嗰個周嘉儀呀?」
適逢譚玉瑛姐姐服務無綫 32年,要由兒童節目主持變顧問,亦難逃自然流失的命運,邊個慘啲?
我冇後悔過入 HKTV!以前喺 TVB太耐,好清楚做落去都係冇得變喇,頭 5, 6年直頭唔知咩叫拍戲添!直至拍阿戚(戚其義監製)嘅戲,見到佢好緊張,同演員傾咁多嘢,至知拍戲有咁多學問,至發覺頭幾年真係嘥咗,原來我 miss咗想紅嗰個 moment,做慣咗甲乙丙呀,做職員呀,做雞呀,邊個周家怡?報新聞嗰個周嘉儀呀?
我性格係唔識做宣傳,以前喺 TVB出 function我企到最後,我唔識學其他人搞小動作,點搞都冇用㗎,我同啲監製關係夠好好啦,時也命也囉!
拍阿戚戲嗰排係好多發揮,好似有好多機會喎,但跟住又係畀番啲閒角你做!過去王維基度係想試新嘢囉!
最搞笑係傾拍《導火新聞線》,我唔知道自己係主角㗎,心諗呢間公司幾認真喎,二三線都傾得咁仔細!返到屋企睇天書,咦!我個名排喺中間嘅?原來係主角!個編劇到𠵱家仲笑緊我低能.其實我完全冇 market value(市場價值),唔賣座又唔賣埠,搵得我拍真係要好好把握,做主角係要控制個角色由頭帶到尾,以前冇做過,叫試過一次囉!
現時係完全冇 planning,渾渾噩噩,暫時唔考慮返 TVB,好彩阿爸叫我讀咗 3年法律課程,仲差一年,冇路行或會入律師行做.
譚玉瑛件事,講人情味?冇㗎喇!喺佢哋角度有顧問做可能算有人情味喇!如果係我,睇嚇幾錢人工啦,淨計騷錢即係迫我走囉,好冇人情味囉!唔想用慘字嚟形容,我想有正能量,講完好慘我驚真係好慘!𠵱家大家都係好無奈囉!


text:
今日無嘩box! 因為今日小王子無返學
,今晚小王子會去Sydney度參加澳洲最大嘅Eisteddfod 比賽.比賽Cello呀
~為左2012年個獎學金,呢次比賽真係不容有失ga!等間我地就會起程去Sydney na,要搾3個鐘頭車ga
.今晚6點比賽,blog友們~記得祝褔小王子呀!
我後生o個時,一直都好想做cake decorator ga,我對裝飾個cake嘅興趣重大過煮野食.不過無個cake又邊有得裝飾啫?所以米唯有要自己焗law!我時時諗﹣﹣如果有間尊做Wedding cake嘅shop請我就好o勒~咁我就可以日日整糖花,或者不停咁整裝飾蛋糕嘅野~嘩!淨諗都覺得不亦樂乎la
~不過係得個諗字啫,呢度根本無d咁嘅大公司
.而且就算請我,我都5去得做la﹣﹣我重有小王子呢~~~
我一向對做Children's cake同Wedding cake都好有興趣.因為可以整好多裝飾ar ma~不過呢d大cake 5 係時時有機會整,唉~有時諗起咁都幾無癮ga!所以我打算下次"嘩box教室"度教做Children's cake,教你地用最簡單嘅skill同現成買到嘅野嚟裝飾個蛋糕.等下次你地嘅小公主同小王子生日,你可以做一個愛心生日蛋糕,而呢個蛋糕將會成為公主,王子們嘅"最美好童年回憶"!因為我總係覺得,做媽媽嘅~應該盡力幚佢地制做好多好多嘅"美好童年回憶".咁樣嘅話,就算第時我地要離開,我地最心愛嘅人一定會記得同媽媽一齊最美好嘅一刻!
呢個栗子雪芳蛋糕,一樣係無食譜,係我自己卓量做嘅.我呢~就5like栗子嘅
,but好奇怪,5知點解人人都鍾意食栗子ga喎
!栗子炆雞我鍾意食ga,but淨係d雞law!次次都係食淨d栗子ga.
星期日我邀請左幾個朋友嚟我屋企度high tea,我就整左呢個栗子雪芳蛋燃o勒~佢地鍾意食到不得了,連小王子爸爸都話好好味.蛋糕上面o個d係糖漬栗子,係我o係栗子最靚o個時買嚟做定嘅~然後放入冰箱,等成年都可以整栗子蛋糕ma~hahaha.......


text:
喺季初有好多狀態大勇嘅前鋒,好多都有份喺嚟緊周末踢國際賽,其中有位只可以喺屋企睇電視,佢就係巴洛迪利.小弟一直好想講吓巴神,但冇乜機會,正因冇乜機會講佢,對佢係一件好事.
尼斯似乎係球壇嘅回收基地,上季拯救過賓艾化,呢季就到巴洛迪利.巴神今季已經有五個法甲入波,包埋歐霸盃嘅話,佢近三場比賽射入四球.之前有報道話,意大利主帥雲杜拿想重召巴神,但最後佢都係冇份.暫時呢兩個月,小弟戥巴神開心,因為聽親佢啲新聞都係入波,而唔係任何花邊醜聞.巴神家陣唔係踢班霸,傳媒嘅關注度低咗,同埋法國啲小報冇英國咁恐怖;英國啲狗仔真係可以24小時睇實巴神一舉一動,再將佢嘅小事放到極大,有時困擾住佢,有時就令到佢自我膨脹.希望家陣尼斯安靜嘅環境可以幫到巴神搵番條康莊大道.
雖然細細個就聽巴神個名,但佢都係26歲箒,對於職業球員嚟講,啱啱先踏入全盛期;而對於向來遲熟嘅意大利球員,巴神仲有大把世界.如果巴神今季可以保持到呢兩個月嘅水準,出年夏天,意大利正選前鋒一定係佢!啱啱場聯賽,巴神冇做過乜嘢,但被球證罰第二面黃牌離場,嗰陣巴神好冷靜,冇發脾氣;至於球證賽後亦承認犯錯.小弟估計球證可能被巴神以往嘅印象影響,所以誤判.巴神除咗要時間搵番狀態,亦要幫自己洗底,避免將來受更多不公判決.
意大利國家隊有個傳統,由1970年起,每隔12年就會入一次世盃決賽,兩年後嘅俄羅斯世盃,又係時候嘞,希望到時可以見到巴神嘅風采.


text:
開學後變得沒時間打BLOG
其實有好多野都想分享!!
雖然已開學1星期,
但我覺得自己還未READY,
仍然HOLIDAY MOOD
唉~ 時間表都出埋
今個SEM我要努力D先得啦!!!
因為學校離HUBBY屋企好近
就只有15分鐘路途
所以1星期見足4日...
都係第1次夏天係屋企打邊爐咋!
重要有雞翼食, 估唔到係咁好味!!!
HUBBY又玩左隻新GAME
同THE SIMS 同一作者
之前係雜誌見到以為係低B GAME
估唔到幾好玩, 我地叫隻生物做BB
嘻, 佢係我地既愛情結晶黎~
我重改左做粉紅色, 不過樣衰衰怪物樣
前幾日同SU係RED STONE補祝大華生日
而星期5就同天麗HIGH TEA同行街
係教協買平文具同零食 買左10樣都係$50
同大家分享幾樣教協必買
1.2009 SCHEDULE BOOK $16.3
唔好以為咁快買~依本由08年8月就開始印
我對SCHEDULE有幾個要求
A.COVER&內頁可愛
B.有月曆
C.亦要有周曆
D.有列公眾假期&最好中文
因為好多時日本出既假期表同我地好唔同
同埋日文亦好多唔明
其實依本重有深我歡心既地方,就係
佢有好多頁講星座/美容/健康等等的小知識
無聊時睇最岩~
2.走珠型膠水 $2.1
為新版
依支野我用左好耐~驚買唔返買多支
又平又好用, 唔似傳統膠水1吱就勁多
3. 晨光MIFFY墨水筆(已絕版) ABOUT$2
原先去教協目的就係想搵返依支筆買返打
點知已經無得買, 依支野好好用架!
筆芯幼, 筆身亦好拎 而且亦有MIFFY樣
(晨光係中國代理商, 佢出既卡通文具好平, 質料亦唔差)
4.LITTLE TWIN STARS浴帽 $8.5
購買原因好簡單, 因為有我最愛既粉紅色同TWIN STARS
用起黎都特別開心
行完教協就過左TST
係龍城買返洗面樸~重買左4包軟模粉
都係$20 平到喊~
其實我中2時都成日係龍城買SOFT MASK
印象中SWISS既消炎係最好
不過個日又見唔到 就試左依個牌子
跟著行埋利時 買左對麻質平底鞋 $180
今年真係出左好多麻質衫/鞋/袋啊!!
著得好舒服呢!! 完全唔刮腳 yeah~~
再之後係利時見到粉紅色既陶瓷玟瑰戒指
識我既人都知我係玟瑰控
其實我都有2條白色陶瓷玟瑰手鍊
不過手鍊係唔同戒指嘛
但價錢就好唔值啦! 要成$380 搶錢!!
諗住睇下其他SHOPS有無啦
點知係GI商場真係有囉!!!
1模1樣~ 個戒指圈同玟瑰手工都1樣
只係唔同色 佢係啡紫
但只係$68咋!!!! 即刻買左
我覺得好靚啊!!
依隻色重無咁易DIRTY TIM!!!
全日做左精明消費者 好開心
連天麗都係~佢買左部IPOD TOUCH 8GB都係$1650
明明上星期都買緊2千幾~
而今日... 亦當然同HUBBY1齊
今日係13個月紀念日啦 我地無出邊度慶祝
只係留係屋企 夜晚睇勁歌
重幫HUBBY按摩小腿 哈哈哈
點知最後因為杯凍0水而嬲左
依家諗返都得淡笑
明天就係中秋節啦!!
唔知今年重有無月餅呢?! 嘻嘻


text:
2013年12月8日 星期日
☆★﹋ 舒適地享受體貼人手FACIAL~o(≧w≦)o
呢篇文隔左成2個幾月先出到,因為太,真係唔好意思
首先好多謝catherine之邀請先有得去試做
今次就去YaCa Beauty試做,呢間美容院就男女都有得去做,打破左傳統美容院多數得女仔去做既觀念
首先介紹下呢間公司先啦,佢就係由胡芬妮校長創立既Farida Beauty Group旗下開設既男士美容中心啦!
之後呢間公司都有D男士既treatment可供選擇,今次有” 嘉寶娜香薰美容護理”,” 熱石面部收緊療程”呢2種選擇,而我就做左前者
上到去睇下環境先啦
環境都幾舒適乾淨,俾人好舒服既感覺
去到首先做登記,之後會俾茶你飲,有益健康,對身體好,坐多陣就可以入房做啦
今次我做既就係佢地美容院個training lecturer
今次就係全人手做既,同出面多數用機做唔同,人手做都好舒服,而且力度得宜,唔會整到好多痛,好似清黑頭咁,出面多數都係大力咁吱,會整到痛,呢度就用左陰力就住,而且仲會問你痛唔痛,好好服務
呢個療程另一重點就係加左香薰精油落去PRODUCT度一齊做,令到你身心疲累得以舒緩,仲有配合埋面部既按摩,做完更加舒服
睇睇做完效果先
清得好乾淨
而做完之後出去會問番你做成點,舒唔舒服咁,又唔會hard sell你join course,呢樣抵讚!!!如果唔係仲有出面course做緊,都會去join佢
而家post番佢間美容色既資料先,各位有興趣既人士可以去睇睇
YaCa Slimming & Beauty
訂閱: 張貼留言 (Atom)


text:
2.03.2016
補祝小檬生日
小檬生日會遇正百年難得一遇嘅寒流,
本來出席嘅兩位blogger朋友仔都因為天氣問題嚟唔到,
雖然有一點可惜,不過我十分諒解,
亦唔希望小朋友因此而病到.
唔使兩三日,又回復正常,趁有時間,
兩位blogger小朋友同小檬補祝生日.
我哋影完紅葉就出發,先去接咗大爺,
去到搵已經先到嘅小B家..
出面度度都塞車,停車場又排長龍..
真係唔好意思,遲哂到
妹妹豬又頂唔住瞓咗.妹妹豬繼續同爸爸喺車瞓教
呢日小檬帶咗iron man招呼朋友
小B好似唔係咁啱玩,不過到搭到咀
兩個自拍
見生日會有啲貼紙淨,於是帶埋俾佢地玩,
小檬玩到當被冚 =_=
同大爺自拍好有成功感,佢唔會咗郁右郁,好合作
話明補祝生日,媽咪梗係預備好啲生日帽啦!!
小B蹺住小檬手仔呀..
大爺一個birthday kiss, 小B睇到好肉緊
除咗生日帽,點會少得小食吖
幾識搶鏡嘅大爺媽
原來我都係!!wakaka
多謝你哋啲禮物呀!!
兩兄弟真係friend過打band
喺入面坐得太耐喇...要出去走吓~
商場攪緊啲新年影上紙相,我哋就玩吓啦...
妹妹豬終於都起身出場,不過一開始呆咗啲
行到一個角落,有啲動物喺到,小朋友走嚟走去又玩一餐.
小B好有大家姐風範呀, 成日拖住妹妹豬
,好識照顧妹妹
小B妹妹就比較cool,
除咗叫我一聲呀姨之外都唔肯同我玩.
兩個男孩好合拍.
影完大合照之後,小B家就要走喇...
我哋就轉戰麥當當
等位期間,都唔放過機會,繼續玩!!
辛苦大爺媽媽同小檬引佢兩個笑
溫馨時刻,大爺好溫柔喔!
終於有位喇!
小檬爸爸好似乎雀仔媽媽咁買野返嚟我哋食
一放低,小朋友就好似幾日未食過野咁
食飽就拍吓拖先
仲未夠喉?再去公園放吓電!!
走返去婆婆屋企樓吓公園玩~
大爺媽媽仲上咗婆婆屋企食左新鮮出爐嘅芋蝦添
妹妹豬: 貴姓呀?
巴士司機
兩個哥哥點3會唔爭做司機吖?妹妹唯有乖乖做乘客
差不多天黑又返風,真係要走喇!!
多謝哂咁多位呀!!
2.02.2016
小檬K1上學期成績
小檬K1上學期即將完結,成績表已經派到手!
差不多全部到有滿分,只有三項三分.
但當我一眼看到成績嘅時候,
但當我一眼看到成績嘅時候,
第一個反應就係點解有三分呀???
幼稚園通常到係全部滿分果喎...
幼稚園通常到係全部滿分果喎...
好快我就知道自己怪戰家長上身!
唔係全部滿分都唔出奇吖?
唔係全部滿分都唔出奇吖?
邊個話幼稚園成績就要全部滿分先?
調轉睇,小檬都大部分係滿分喎!!
作為家長,真係要僅記!
老師對小檬嘅評語都好好
話佢每次都自己主動舉手回答問題,發表意見,
比起PN時嘅鵪鶉差好遠.
小檬要繼續努力呀!!
學習態度同上進心先係最重要架!
學習態度同上進心先係最重要架!
2.01.2016
一家四口賞紅葉
星期六影完紅葉,不過妹妹瞓咗冇份,
媽咪一直都有啲野un住咁.
不過好彩婆婆又賜我哋機會喇!!
婆婆每逢節日都會整啲賀年食品,
我奉命要拎返啲玻璃樽返婆婆屋企(好在婆婆星期六先醒起叫...)
於是我哋中午又出現係婆婆屋企,可以去影紅葉喇~
差不多到婆婆屋企,妹妹豬居然眼瞓,又咪咗眼仔!!
吓又係你妹妹豬呀?!?
好在抱佢上去嘅時候已經醒咗,
可能剛才閉目養神.
真係又好彩舅父未使返工,
於是又可以充當我哋嘅攝影師喇!!!
滿地落葉都好靚
跑到面容扭曲
full view
快手影左一家四口先,以防呢隻妹妹豬又突然間眼瞓
好鍾意呢兩張呀!!!
前世情人
偽.少女時代 (wakakak~)
真.少女時代
諗住妹妹豬應該笑得熟女啲,點知有少少眼瞓嘅佢,
一喺冇表情,一係勁浮誇
小檬就自然啲
扮情侶..wakaka
又嚟溫馨時光
大機真係靚好多. 呢度影紅葉已經好靚,最好就係冇咩人,
又唔使搭車打蛇餅同人去大棠迫~張張相都影唔到人
Thanks 舅父!
無心插朽賞紅葉
忙完小檬生日會,又開始忙過年..
唔等星期六日太多人,檬爸幫手平日買啲買啲,
再喺附近唔太多人去嘅百貨公司,一次過攪掂,唔左行右行浪費時間.
星期六同小朋友上完堂之後,本來諗住食完晏,
買埋啲海味俾啲老人家就可以返屋企大掃除!
知道我哋喺附近嘅婆婆,打黎叫我哋返佢屋企攞啲野,
於是就突然間改同婆婆飲吓茶,
都未飲妹妹豬就已經眼瞓...
於是又突然間妹妹豬返婆婆屋企瞓教教
我哋繼續飲~
我哋飲完hea咗一陣,妹妹豬都未醒,
唯有三個就行去附近商場買埋啲海味.
經過公園到商場,
發現上星期燒腩媽話冇嘅紅葉突然出現喺我哋面前!!
淨喺得電話都唔理照影!
得一棵都係咁影
自拍
自拍
再自拍
行過啲有池景
左影
右影
再右影
大膽嘗試...自己坐!
(影完喺咁話好驚)
仲有呢排紅葉,好靚呀
小檬嘅獨照
郁身郁勢
..
..汗
溫馨時刻
雖然咩到冇準備,只用手機冇大機咁靚,
不過今次真係無心插朽,啱啱遇著剛剛,
冇諗過影紅葉(其實未有時間諗)
又冇諗過去婆婆屋企
冇諗過影紅葉(其實未有時間諗)
又冇諗過去婆婆屋企
見燒腩媽話冇咩紅葉諗住已經完,
原來未開始!!
原來未開始!!
最可惜妹妹豬咗瞓,影唔到一家四口,
不過希望在明天...
訂閱: 文章 (Atom)


text:
今早香港市區溫度驟冷,市區徘徊約14°C至15°C,市民已經準備頸巾同暖包甚至羽絨禦寒,但拍夏天戲嘅藝人就慘慘豬,唔單上要著薄衣抵冷,今日羅彩玲同陳婉衡(Alycia)等人喺銅鑼灣百德新街仲要拍濕身戲!
下午4點,羅彩玲同陳婉衡(Alycia),仲有細細粒陳嘉佳等人喺銅鑼灣拍葉念琛新戲,開頭細細粒咁凍天時食雪糕食到津津有味,食食下仲含住個雪糕筒,之後工作人員買咗蛋撻,細細粒依然有肚,第一時間衝埋去攞.
之後羅彩玲同陳婉衡(Alycia)等3個女仔,就著住好薄好透嘅白色面衫,入面著咗泳衣比堅尼,拍攝用水槍射佢哋嘅戲份,佢哋係扮緊sell防水電話套,搞到成身濕晒,擁36E上圍嘅陳婉衡濕身後身材就更加激凸.喺街上圍觀嘅市民都忍唔住話佢哋好慘:「呢啲錢唔易搵呀.」為數大約有5,60人睇拍戲.
一拍完呢個Shot,工作人員即用外套包住3個女仔,女工作人員就攬住佢哋俾啲溫和佢哋,又俾熱水佢哋飲.再繼續拍時3人都凍到震晒,真係我見猶憐.
拍完3個女仔,就到到莊思敏嘅戲份,佢油黑晒塊面著朱古力衫派朱古力,拍時情節啲市民係咁鬧佢,但就照拎朱古力,不過其中有個細路喊得好勁,唔知係做戲定真係搞喊個細路.
2015年12月7日 星期一
(辛苦錢)氣溫急跌 36E陳婉衡濕身透比堅尼激凸 __,陳婉衡,
今早香港市區溫度驟冷,市區徘徊約14°C至15°C,市民已經準備頸巾同暖包甚至羽絨禦寒,但拍夏天戲嘅藝人就慘慘豬,唔單上要著薄衣抵冷,今日羅彩玲同陳婉衡(Alycia)等人喺銅鑼灣百德新街仲要拍濕身戲!


text:
全知言
世上只有媽媽好 最經典阿媽你又諗起邊個?
《大時代》重播捲起回帶 mode,玲姐呢個養母角色
唔少人都感動,做阿媽角色幾時都搶鏡,分分鐘仲可以
攞埋獎,視后有李司棋,影后最近有趙薇.
加上母親節又到,諗唔到有乜節目同阿媽慶祝,不如陪佢重溫吓啲好媽媽角色,阿媽一樣冧㗎.
陳 瀅
我心目中最 iconic母親嘅角色就係電影《 HYPERLINK Extremely Loud& Incredibly Close》(港譯:《響在耳邊近在眼前》)咁係 Sandra Bullock主演嘅,佢做呢個角色好好,佢就一直陪住佢個有病嘅仔,佢冇放棄過佢,無論個仔想做啲咩,媽媽覺得唔啱都會支持佢,我覺得母親就係咁囉,要不停去包容不停去支持.
葉佩雯
我鍾意李司棋喺《溏心風暴》嘅演出,唔係因為個母親嘅角色,係本身好鍾意李司棋,所以佢做媽咪嗰角色我就好鍾意,同埋汪阿姐之前做過《我的野蠻奶奶》咁我都好鍾意.
陳嘉恒
我反而最記得《溏心風暴》琴姐嗰角色,因為佢係屋企就係擔當住唔使驚,嫲嫲喺大廳.有咩事都係搵嫲嫲,所以當時日日都有追嘅,嗰陣佢個角色有啲唔開心嘅劇情自己都會睇到喊嘅.
楊愛瑾
我自己覺得《親愛的》趙薇飾演呢個角色係好印象深刻,因為佢喺戲裏面為咗唔係自己生出來嘅小朋友,但都好有母性,好有愛心,周圍問人借錢好打動到我.
街坊揀媽咪李司棋大契最搶
雖然大台啲劇愈來愈少人睇,不過唔少後生仔都記得大台啲師奶劇媽媽,一台獨大就算啲劇幾差都一樣洗腦.李司棋嘅大契係深入民心嘅,可惜人哋都離開咗大台囉.


text:
話說前日TVB做左個關於香港唱片業既特輯,講既都係依家啲唱片銷量點樣不濟,串流/下載點樣逐漸取代實體唱片(雖然都仲係少過實體),同埋黑膠銷量不跌反昇之類既野,呢啲事實,相信有買開碟既人都略知一二.特輯入面仲訪問左某連鎖唱片店(h_v/hm_/_mv)點樣係逆境中求存,淡化「唱片店」形象,成為一間「賣娛樂」既商店.
從來都唔怪hmv近年除左賣碟之外仲賣多左其他唔關音樂事既野,大家都明如果hmv唔變既話,好快就會好似Hong Kong Record咁做做下冇咁一間,做做下又冇咁一間,然後唔知去左邊.不過既然hmv仲有意識要保住「賣唱片」呢個老本行,仲識得乘住黑膠風潮「想」將黑膠部門搞得有聲有色,先唔講啲staff對貨品既認識深唔深,售賣唱片種類夠唔夠廣,可唔可以首先將啲黑膠價錢set得合理少少?
朋友/同事見我成日買黑膠,問我係咪好有錢,我話「唔係丫,一個月買兩,三隻,每隻二百蚊,都係幾舊水姐,呢個數平時食餐好少少既,睇多兩套戲都冇左啦」,但佢地既反應通常係「吓,你邊度買架,我見hmv果啲賣成三四百蚊一隻喎⋯⋯」hmv作為行業先驅,成日將黑膠呢樣野推到去一個極唔親民既位置,外人一見到個價錢就耍手擰頭,玩開膠果班一睇個價就知hmv昆明擺檔.一隻出面賣$200既碟,係hmv隨時有機會賣成$300-400,貴成個double,就算我咁好彩識人有staff discount,都仲係貴過街價.呢個已經唔係hmv自己啲碟賣唔賣得出既問題,而係將買膠果班都塑造成一班「亂咁洗錢」既戇膠.hmv有邊啲膠既價會賣得正常少少?Adele,Lana Del Rey,Coldplay囉,但要Pop到咁先叫做有機會係hmv以正常價買到,其他稍為「偏門」,so called「高檔」既野可以接觸到幾多街客?我一年前買過一隻標價$190既Miles Davis《Kind of Blue》黑膠,今日係銅記hmv見到同一隻碟一個版本,賣過$300,我唔知原來依家啲膠通漲到咁發水.我買果個唔係咩Music on Vinyl/Mobile Fidelity Sound Lab靚版本,Discogs價都只係19歐羅(約162港元),就算計埋運費點都唔洗$300啦.


text:
如果大家有睇開我個blog, 都知我而家做緊既係一間新set up既公司.
上星期, 終於有正式傢俬送黎啦~~
典型日本公司格局, 最討厭係無partition囉, 前面整塊咁矮既藍色板, 低低能能咁, 都唔知想點...
呢間係大老細房:
conference room:
2011年2月28日星期一
終於有新傢俬送黎
如果大家有睇開我個blog, 都知我而家做緊既係一間新set up既公司.
2011年2月21日星期一
我生唔生關你地咩事呢...?
今年新年無去旅行, 焗住要去拜年.
未結婚之前, 去親拜年D人都問你幾時結婚;
好勒, 到結咗婚勒, D人就問你幾時生BB.
我最憎就係人地問我幾時生, 老實講, 每次我同流沙包講親呢個話題, 我都係唔出聲扮傻, 如果佢再講我就會黑面.
我真係好鬼討厭細路呀, 我要自由自在, 我唔要生呀! (我唔要生既理由可參考呢度)
結婚前我已經同流沙包講到明, 我係唔會生架, 如果你鍾意生小朋友的話, 你諗清楚, 唔好同我結婚.
流沙包成日覺得一個女人到咗某個年齡, 想法會有改變, 所以時不時就試探吓我. 但我唔鍾意小朋友唔想生呢個諗法, 從來都無變過囉. 所以每當流沙包問親我呢個問題, 氣氛都會變得有D不愉快.
所以每當D親戚問我幾時生, 我都唯有繼續扮傻(如果我直接答話無打算生, 佢地應該會長篇大論咁發表自己意見).
另外平時見流沙包D長輩朋友, 例牌都會問我地結婚幾耐, 然後就問幾時生小朋友. 如果佢地feel到我其實係唔多想生, 佢地就會發表意見, 例如生就要趁後生啦, 過多幾年想生都無得生啦 etc...
好煩呀, 我生唔生關你地咩野事啫? 生唔生都係我地自己既選擇吓咶? 我到而家都比唔到一個好好既理由自己, 生出黎到底為咩啫?
仲有呀, 我極度討厭人地祝我"年生貴子", 我下年唔想再聽到!
2011年2月18日星期五
農曆新年假期之: 煲碟
農曆年假期, 我同流沙包年年都會去旅行, 因為喺香港過年實在係超級悶兼無聊.
但今年我返新工, 初初唔知公司有額外假期, 所以就打消咗去旅行既計劃.
過年果幾日, 一次過煲晒好多買咗但未完全未開黎睇過既碟.
真的戀愛了 (Love Actually) -- 唔好笑我, 有好多好戲我真係未曾睇過, 因為以前D BF係D唔鍾意睇戲既人; 我想睇既戲 其他fd又未必有興趣; 雖然係可以自己一條友去睇戲, 但人越大越唔鍾意一個人自己睇戲, 所以好多出名既戲我都無睇過架... 呢隻碟我買咗好幾年, 一直放係櫃度拆都未拆, 今年終於趁過年開黎睇.
8美千嬌 (8 femmes): 當初買呢隻碟既原因, 係因為睇過影評讚. 法國片, 風格真係唔係幾慣, 同埋做做吓D人會失驚無神唱歌以表達當時既感受同心情... 內容大致上係講8個女人+一個男人喺一間大屋裏面, 男人被殺, 但當時大風雪, 所以無辦法與外界聯絡, 大家就係度估呢8個女人入面, 邊個係殺人兇手. 懸疑片, 但劇情我係完全估中晒囉...
愛在遙遠的附近 (The Painted Veil): 買呢隻碟既原因只得一個, 係因為Edward Norton(如果你唔知佢係邊個, 請自行上網搜索), 我係因為Primal Fear呢套電影開始愛上佢, 佢既演技真係好出色.
至於The Painted Veil呢套戲... 唔好意思, 真係好鬼悶. 順帶一提, 呢套電影有黃秋生做.
2011年2月16日星期三
咁快有人搵我跳槽??
話說我1月中果陣去in過T字頭agent介紹比我既工, 不過我覺得地點太遠, in完就同agent講份工唔多啱我.
之後我返咗而家呢份新工(係A字頭agent幫我搵的), 返工無耐, T字頭agent打黎問我搵到工未, 問我記唔記得之前in過果份工, 但我答佢我已經搵到工啦.
上星期, T字頭agent再打黎, 問我份新工做成點, 然後仍然都係問我記唔記得之前in果份工, 佢話間公司對我有興趣, 雖然知我搵到工, 但都叫agent打個電話比我問一問, 如果我有意思既話, 想我再上去佢公司大家再見一見面.
如果我未搵到工, 都可能考慮吓(但地點真係太遠); 但而家我都搵到工, 對方又無話offer多幾多, 我當然就唔考慮囉...
更何況就算對方肯比高D人工, 我都未必會離開而家呢間新公司. 因為暫時黎講, 呢間公司比到我想要既野, 包括地點理想(我要返商業區, 唔要返工廈區), 公司又算大(我接受唔到連pantry都無既細公司, 因為pantry對我黎講係抖氣兼暫時放鬆既地方),有OT allowance, 有double pay有bonus, 多annual leave, 又有公司假期, 公司D日本人暫時又無咩騎呢怪, 公司又有實力, 而且我相信喺呢間公司可以學到野, 因為呢間公司將會成為成個group既head office.
我而家只係希望可以平平安安過渡probation, 其他野唔諗住囉.
2011年2月14日星期一
舞台劇: 二人餐
2月10日, 去咗睇二人餐首場, 一個字: 正!
如果未買飛既朋友, 而家應該仲趕得切買, 因為我地睇頭場, 見到仲有好多吉位未賣出去.
另外彭秀慧既29+1又重演啦, 今次仲會去到演藝學院歌劇院添, 未睇既朋友唔好錯過喇~
2011年2月13日星期日
第一次去愉景灣
2010年2月8日(二)
年初六, 我同流沙包既最後一日農曆年假期, 去咗愉景灣行吓.
我地喺中環搭船過去, 經過IFC果陣, 見到商場D舖頭掛住一棵棵菜係門口, 而舞獅團就係商場轉黎轉去.
間間名店門口掛住一紮紮菜等採青, 好搞笑:
口痕買咗杯FROYO食 $38:
由中環坐船過愉景灣, 船程半小時, 但要成$31, 好鬼貴...
黎到愉景灣, 其實都無咩好做, 我地只係周圍行吓, 影吓相咁.
2011年2月11日星期五
有感而發
我同流沙包兩個人既收入唔算好多, 叫做比上不足, 比下有餘. 但如果同流沙包既細佬妹比較, 我地兩個人要算係低收入人士.
流沙包屋企人咁本事, 本來係一件值得開心既事, 起碼唔會發生果D屋企人唔生性 成日要做阿哥既擔心/接濟之類既事發生.
不過從另一面睇, 亦都成為我既壓力.
好似某日咁, 流沙包妹同佢阿媽鬧交, 佢細妹鬧鬧吓突然間燒埋我地果疊, 佢問我奶奶"阿哥(指流沙包)過年比幾多錢你吖! 你講吖!!"
我知, 你比咗幾千銀奶奶過年; 我同流沙包只係比咗少少錢, 唔及你咁多...
但問題係, 流沙包妹同妹夫既收入, 係我同流沙包既2~3倍. 如果我地好似你地咁搵十萬八萬一個月, 你估我地唔想比多D錢屋企人嗎?
最慘既係, 流沙包屋企人成日有意無意咁話流沙包孤寒, 比家用係最少果個etc. 雖然我知有D說話佢地係講笑咁講, 但我聽落真係唔係太舒服...
流沙包雖然係長子, 但其實佢同佢細佬妹既年紀只係差一, 兩年, 事業上既發展唔會比佢細佬妹更優越; 加上流沙包只係一個教書佬, 月薪有幾多 佢地細佬妹都心中有數; 而佢細佬同佢妹夫做sales, 仲係大公司既高層, 我同流沙包兩個人夾埋搵既錢都唔及佢地一個人既收入. 佢妹夫加人工加五千蚊果陣; 我喺舊公司只係加得五舊水人工... 我真係唔明點解佢屋企人成日會搵我地黎同佢地比, 會成日話流沙包比得果少少家用,話流沙包唔肯買張三千幾蚊既床仔比外甥係孤寒,話流沙包喺X'mas party又買生蠔又買刺身係轉性... 就算呢D說話只係講笑咁講, 我聽到真係好唔開心. 我真係想講"我同流沙包唔及你地搵咁多錢, 我地有時真係無能力付出咁多"
有時大家睇我個blog或者FB, 好似見我地成日食好野, 去旅行咁. 但我地返工, 讀書, 進修咁辛苦, 有時只係想間中食好少少, 去旅行relax吓啫... 唔通我要死慳死抵儲錢交學費 喺屋企捱公仔麵果D相都擺埋上網比大家睇咩... 講真吖, 佢細妹/佢細佬女友揹緊既手袋, 以我成個月既人工可能都未必買到. 而我亦都未做到好似佢屋企人咁可以閒閒地幾萬蚊買個手袋/買隻錶...
2011年2月10日星期四
元朗美食巡禮 -- 老廣靚湯
元朗其實有好多好野食, 黎緊想為大家介紹幾間元朗食肆~
老廣靚湯
地址: 元朗西裕街金輝徑金輝大廈11號舖
電話: 2433 0389
墨魚燒賣推介: 5粒星(5粒星為滿分)
http://www.openrice.com/restaurant/sr2.htm?shopid=32450
呢個舖位喺呢幾年黎不斷轉手, 黎到老廣靚湯, 終於都站得住陣腳啦. 佢主力做燉湯, 另外亦有鐵鍋飯食.
我墨魚燒賣食野咁奄尖, 加上元朗咁多好餐廳, 就算一間餐廳幾咁好食, 我都好少短時間內重覆幫襯. 但唯獨呢間老廣靚湯, 可以吸引到我成日幫襯.
佢賣既燉湯絕對係真材實料, 無加味精, 價錢又唔貴. 而佢果度賣既鐵鍋飯亦都好好食架~
有一次同老闆傾開, 佢話佢以前喺公仔點心做食品加工既研究(希望我無記錯啦). 佢自己都話舖頭太細 爐頭唔夠, 所以都應付唔到太多客人, 佢話都希望可以另覓一間大D既舖位. 不過我覺得佢喺而家呢個位都唔錯吖, 因為正記大排檔就喺正佢對面, 唔少喺正記食飯既人, 都會過黎老廣order燉湯, 而老廣就會拎煲湯過去大排檔.
大家黎幫襯的話, 就要有少少耐性啦, 一來佢舖位太細, 就算係舖頭出面加摺枱, 都成日爆滿; 二來佢D飯係即叫即整, 所以要等耐少少先有得食. 但以佢既食物質素, 等耐少少都無所謂啦~ 你見openrice到現時為止都係有讚無彈就知啦~
2011年2月9日星期三
無聊相一堆
2月9日, 新年後第一日返工, 開工大吉~
前排影咗好多無聊相, 借呢個blog一次過擺晒出黎先.
1月份某日出文化中心睇《笑之大學》舞台劇, 睇show前去咗紅螞蟻食飯:
與《笑之大學》兩位主角合照:
過年前食既團年飯, 墨魚媽整咗D鮑魚, 好味道:
奶奶整既生日紅雞蛋:
某日落街食飯, 見到D雲好得意, 影低咗:
情人節將至, 公司樓下整咗好多朱古力形狀既擺設:
我地亦都有朱古力食:
2011年2月8日星期二
去邊度食lunch好呀?
之前講過, 我公司基本上乜都無, 當然連微波爐都未有(亦唔知將來會唔會有...), 所以我根本無得帶飯返公司食, 而家返工每一日都係同我partner出街食飯.
我呢D帶開飯返公司食既人, 而家要我日日出街食, 我真係好唔慣囉... 嗱, 出街食好貴架麻, 仲要係海港城果頭, 食碗cheap cheap粉麵要成三十蚊, 普通既set lunch要四, 五十蚊, 好少少既餐廳更加要七, 八十蚊一個lunch...
同埋出街食飯好唔健康架麻, 多油多味精又肥膩, 日日食一定勁肥囉...
加上我係果D盡量唔想食剩野既人, 所以通常都會食晒成碟飯/麵, 但咁樣真係好肥仔吓囉...
大家知唔知海港城附近有無D又平又抵食既餐廳可以介紹吓呀??
以下係我其中幾餐既lunch.
日式定食 $8x, 味道我覺得一般, 八十幾蚊唔多抵:
lunch at Rice Paper $8x, 呢個我覺得勁好食呀!:
蕃茄烏冬 $44, 一般啦...:


text:
擁躉
擁躉(英文係 Fanatics,簡稱「Fans」或者「Fan」,香港人多數講成fen1 si2,臺灣人就多數講「粉絲」)係好迷好擁護啲偶像,球隊,或者事嘅人,即好「狂熱」嘅支持者.
成因同價值[編輯]
俾人擁載嘅人,會稱佢哋為偶像;偶像通常會係一啲歷史人物,舉世名人,組織/國家領導人,知名藝人……等等.亦有人會因應佢自己體會到嘅行為價值,而封個別嘅人做佢嘅偶像.可以咁講,能夠成為偶像嘅人,佢本身一定係有啲值得人欣賞,尊敬同欽佩嘅地方.
除咗人會被擁載之外,其他嘢都可以有擁躉,好似足球籃球隊,支持者不斷咁喺場邊打氣,激起隊波嘅鬥志,去贏波,又可以幫手睇鬼;所以有人會話,擁躉就好似第十二個球員.
同義[編輯]
擁躉嘅出現係因為佢哋對一啲人物或事情產生着迷,傾慕嘅精神情緒,所以亦有用嗰樣被擁載嘅人或嘢之後加個「迷」字嚟形容呢班擁躉,好似:球迷,車迷,歌迷,影迷…等.
發燒友亦有類似意思.
形態及影響[編輯]
擁躉可以有好多唔同嘅層次,有所謂「普通擁躉」,亦有俗稱「狂迷」嘅瘋狂擁躉,呢啲稱呼似乎可以代表擁載行為嘅唔同程度. [未記出處或無根據].
不過有個別嘅激進擁躉會用非理性嘅態度去表現自己,有啲係希望得到偶像嘅注意,可能只係想偶像望自己一眼,握一握手,將精神情緒推到瘋狂嘅極限,做出完全喪失理智嘅行為;有啲就為咗支時自己偶像而同其他唔同路嘅擁躉鬧交,甚至打起上嚟,最後變成大禍收場.
1983年,當時香港南華足球隊因為喺香港甲組足球聯賽嘅排名好低,最後要面對喺第二年降班到乙組比賽嘅命運,但呢件事就令到一眾擁護南華嘅球迷十分鼓燥,最後演變成香港史上嘅一次大暴動.而喺歐美一啲足球狂熱嘅國家,因為球迷爭執變成大騷亂,大暴動,最後釀成傷亡嘅事亦間唔中都會發生[未記出處或無根據].
至於時下青少年喺追捧偶像嘅態度上亦似乎變得比以前盲目,有啲只得三分鐘熱度經常轉換偶像,只會人云亦云;而有啲更加用咗好多本來應該工作或者學習嘅時間嚟追星(呢班人被稱為追星族),除咗浪費大量時間同金錢之外,亦可能影響本身同影響埋偶像嘅日常生活,甚至影響自己嘅前途[未記出處或無根據].


text:
海膽
三文魚籽軍艦
海膽墨魚軍艦
厚燒玉子
炸蝦天婦羅
三文魚 + 三文魚腩
羅勒香草赤海蝦
飛魚子軍艦
炸三文魚皮 - 超乾超硬 食完之後勁反胃 唔知係咪太油呢
帆立貝裙邊
我想換月曆 但要食夠 $250 先換到 所以食到差唔多飽再計條數 之後再食 但其實好鬼飽 最後點計條數都有 d 出入 好在最後都係 $256.8 埋單 如果係 $249.8 我地會打爆里奧大人 因為佢同我地計條數架
家姐警告我 叫我點都要每月食一次元氣 因為咁辛苦先拎到個月曆 哈哈
( 28-NOV-2014 FRI )
尋晚 2 點幾里奧大人熱醒咗 開完冷氣之後瞓唔番 所以出廳睇戲囉 咁今朝里奧大人鬧鐘響 我都繼續瞓啦 之後佢話今日唔番工 咁都好丫 我 last day 休息嘛 哈 不過佢都講明話今日都會做公司嘢囉 ~
我其實 9 點都醒咗 但見里奧大人仲瞓緊 咁我都懶床啦 懶到 10 點真係懶唔到喇 要起身喇 咁啱里奧大人都醒咗 lu 咁一齊食早餐啦 我有 d 餓喇 ~
好似條蛇呀
本來里奧大人話一齊飲 不過公司有煩嘢 要同大陸同事跟 所以唔黎 lu ~
鮮蝦炸雲吞
家鄉咸肉糉
家鄉煎薄撐
香芋鴨腳扎
蠔皇鮮竹卷
今日飲到 1 點半咋 因為媽咪驚里奧大人餓喎 送埋媽咪搭車就番屋企 但里奧大人仲未搞掂 咁我自己去 Taste 行下 今日新開張 人又唔算話好多 但嘈到爆囉 ~
買完包無花果就走喇 都差唔多 3 點幾喇 打比里奧大人 叫佢好食嘢 無啦啦話想食炒飯 平時我煮飯又話要食麵 衰爆 ~
我驚要最低消費 所以叫奶油脆豬囉
食完又行陣 原來百佳廣場 closed 前日先聽 d staff 話裝修架噃 我都奇怪架喇 無理由又百佳又 Taste 囉 因為 Taste 係貴價百佳嘛 無理由自己人打自己人囉 ~
勁多人買呀 我聽到有個女人話今朝比人買哂呀 因為買一磅送一磅 一磅係 $59.6 其實我都唔知咩價 不過見好多人搶住買 咁又見啱啱開箱 我又買囉 咁可以比 d 媽咪
番到屋企就開機洗衫 之後整椰絲奶皇糯米糍 因為想清埋 d 奶皇餡同椰漿呀 ~
抖陣就飲湯 之後再熨衫 再包埋糯米糍 勁攰呀 ~
當參紅棗百合山斑魚湯
真係唔好貪心 因為太多餡好易爆皮
灑咗椰絲靚好多呀
8 點食完 家姐上我屋企食甜筒 咁我順便比 d 糯米糍比佢 因為我同里奧大人食唔哂架 叫佢同工人幫手食 d 唔好嘥嘛 ~
家姐 9 點走人 咁我都即沖涼 之後休息喇 ~
又唔係好攰喎 所以 12 點幾先瞓 聽朝番工希望有精神啦 哈哈 ~


text:
( 23-OCT-2013 WED )
今朝要滾熱中藥同北芪當參水 再加埋 lunch box 個袋好鬼重 因為要用暖杯裝住北芪當參水 暖杯又比較重喎 今次真係 balance 喇 左一袋右一袋 ~
早餐食蛋牛治烘底 無鹹牛味嘅 其實都預咗 不過真係想試下 因為我之前買咗罐鹹牛肉 真係咩味都無架 唉 樣樣貴到痴哂線 但質素就下降到無得再下 可悲 ~
菇場唔忙 但大粒番哂黎 所以都唔敢咁放肆喇 哈 ~
食完 lunch box 就去銀行過數 行咗陣就番菇場 食完行下真係唔錯 依家天氣又咁好 唔好嘥咗去呢 ~
放工即走喇 諗住去超市買菜同生果同蟹柳 買哂要買嘅嘢就買零食 諗住買一百左右 點知買咗二百幾 真係嚇一跳架 不過買零食都差唔多買咗一百 如果自己唔為食幾咁好呢 慳番唔小錢架真係 ~
我之前喺百佳買包齋燒鵝要 $13.9 惠康 $10.9 咋 所以激鬼氣買 2 包 哈 咁 2 包 朱古力就真係好抵 因為買滿 $60 就加 $29.9 換 2 包 平時 1 包要 $27.9 架 但包 M&M 花生朱古力 我就真係覺得貴喇 要 $23.9 不過我超勁想食囉 好記得之前買咗包細 不過做完手術唔好食花生 咁就白白比咗家姐 之後諗住買黎食 但覺得貴 買細包又小得滯咁 所以今次唔理喇 買咗先
番到屋企就預備晚餐 之後開機洗衫同煲中藥 抖陣就煮飯喇 ~
家姐無啦啦打黎 同我講話佢朋友焗咗曲奇比佢食 好好味咁話喎 放咗喺雪柜 拎番出黎凍凍地都好鬆化喎 咁佢朋友同佢一齊嘛 又問我用咩粉 佢話朋友係用高粉焗 仲用 d 普通牛油添 之後我問佢用咩焗爐 咁家姐問佢朋友啦 咁佢朋友可能覺得唔關事 嘩哈哈 之後我聽到家姐講話賴到無嘢好賴呀 嘩哈哈哈哈哈哈 衰 我話叫佢做妳阿妹啦 ~
今晚自己食飯先 不過都要 7 點 45 分先搞掂 ~
是日晚餐 - 甘香炒雞肶 +什豆炒飯
甘香炒雞肶 - 包甘香醬喺馬來西亞買架 都買咗好耐 仲過咗期一個星期 所以拿拿聲用埋佢喇 呢隻醬好味 我又加口咗 d 辣油 辣辣地 我今次煮咗 2 隻雞肶 之後仲煮個印尼麵撈埋 d 汁 正到呢 下次再去一定要入貨 就咁炒飯都好好食呢 ~
什豆炒飯 - 前日煮多咗飯 真係唔識計份量 所以又要食多餐炒飯 不過都無問題 因為 d 炒飯醬料過咗期幾日 都要用埋佢架喇 今晚無買菜 所以加什豆 我鍾意咁食架 不過里奧大人就麻麻地鍾意青豆 但無計啦 什豆實有青豆 ~
食完又抖陣 里奧大人差唔多 9 點放工 咁我就去徑步 徑咗 6 個圈 番到屋企就啱啱好見到里奧大人 ~
今晚勁呀 唔駛開冷氣 沖完涼開咗陣風扇 之後都熄喇 ~
食埋生果再睇陣電視 11 點瞓覺 實在太好喇 我真係唔想咁夜瞓呢 ~


text:
起身出發第一件事就係去格上租車,呢款車性能幾好,行山路完全冇問題
後箱放4個喼都仲有空位
開始出車!直接去阿里山.因為行高速公路,會經過幾個收費站,價錢NT$40
入左阿里山縣線,第一個到達既係觸口.第一次親身行吊橋就係呢個地方XD 搖搖下真係好過癮,不過真係幾驚>_<
天長&地久吊橋
天長吊橋係要行上寺廟旁既樓梯上去,但因維修所以冇得行
再黎就上到去隙頂,呢到如果天氣好的話風景OK,仲會見到荼田
影幾張相就直接去奮起湖,其中一個最多遊客既地方
黎到奮起湖一定要食個奮起湖火車便當LA!!
注意記得唔好飲d湯... 完全唔g係乜黎!!!!
之後行下老街,買左位火車票餅,味道麻麻-3- 買手信記得睇下存放時間幾,唔係拎到返去唔食得呀
重要景點當然係去睇下D舊火車LA,仲有要係鐵路到影下相
有車,當然去埋D冇乜人去既地方,特富野
因為以前大地震既關係,一路好多山泥傾瀉既地方,仲要經過D地盤起緊條鋼橋!!
黎到呢到見到第一棵櫻花
其實我地都冇落過車,因為冇乜野睇,最主要既都係要行入山,所以直接走LU~
不過我地要行條山路直接上返十字路, GPS冇呢條路…不過係GOOGLE MAP係有既,所以我地博一次!!成功 哈哈哈!!!
終於係下午3點幾到左阿里山森林遊樂區.
黎到呢到開始有D霧,亦都涼左好多,各位記緊帶返件衫呀
入到去即刻見到架小火車
去登山別館CHECK IN先,裡面有幅圖SHOW比人睇日出位置,仲有時鐘話比你知日出時間,因為每個季節日出時間同位置都唔同架!!
各位到台灣遊行有樣野注意就係,有時你住既地方冇升降機,係要自己抬上去!!
阿里山森林遊樂區裡面D位置圖都好得意,係同木塊砌出黎.
勁大霧呀~~~~~
行入山之前,去火車站買明天早上的祝山火車票先,因為明天就要睇日出LA!
開始行入山LA,入去之前試下D烤麻糬,味道同普通冇分別XD 係熱~~LO
行入去見到櫻花區,不過呢段時間淨返一兩棵仲係有花既,其實要睇櫻花應該3月中至尾去就差唔多
再行入D已經開始全部都係D好高好高既樹,到樹靈塔,天氣問題呢個地方感覺上好神秘帶點點恐怖咁.
雖然棵棵樹都好大好高,不過出名既都係得千歲檜&香林神木
睇下d人幾細粒.
入到去,好似到到都差唔多咁,迷路迷左一陣,終於行到去阿里山吊橋同埋神木火車站la.原來裡面仲有櫻花影,不過太黑對唔到焦~__~
已倒下既第一代神木.好可惜…
開始入夜,趕緊行返出去,因為園區好多地方維修,好難搵岩路,行行下終於搵到三代木同象鼻木,但係冇得入去.而個天差唔多黑晒.
完成一日旅程,係時間搵野食,見到好多間餐廳都有合菜合菜,類似hk所謂既一圍一圍咁.價錢唔貴,叫左四餸一湯,加兩個菜,NT$700
食到已變成殘渣…所以冇影!!haha
好飽好滿足咁返去休息,準備明天起身睇日出!


text:
第一步,去金鐘政府大樓高座十三樓登記一個註冊易帳戶.由於登記好快,只係要你張身份証,半個鐘之內都可以搞掂(我上次去冇乜人排隊),所以,應該以前在灣仔返工時行過去開定.
有咗個帳戶,就可以login入去搞.我第一次開,用Mac Safari,個Java似乎唔多work,load唔到佢哋個特殊app,唯有用 VirtualBox 裡嘅 Windows XP.相信好多用Mac做開發嘅兄弟已經裝咗 VirtualBox或者VMWare或者Parallel(我以前都分享過Parallel & VMWare,太貴了,後來改用 VirtualBox算數),並且搵到個正版Windows XP.記得要Update個Java VM.
(後來我再用 Mac Safari 去註冊易,又load到個Java Plugin,吹脹)
基本上,用呢個網都唔係太難,但一定要有耐性,有啲位click咗係冇反應,等一輪就會有反應.同埋記得,填form時要save起佢個VXF 文件.一個看似 PDF但原來唔係PDF,應該係政府搵唔知邊個開發商做嘅「e-Form Filler」.
呢隻App真係有bug,點解?因為你填晒啲資料後係print唔到出嚟!係,print到,但份表格有一半以上填咗嘅字係出唔到架!如果你真係要〞print〞出嚟,我諗只有用ScreenCap呢個方法,逐頁cap出嚟再print.咁就要睇你有幾大個Monitor.....(後記:我諗screencap返份文件呢個方法可能有問題,最好係去公司註冊處個網,俾少少錢買返份PDF落嚟,後面有提到點解要print返出嚟)
填form都唔太難嘅,首先決定自己係公司founder和director,秘書喎咁梗係搵屋企人做啦.如果你打算出面嘅秘書service,咁開公司都唔差少少錢搵人代勞啦.先問定你秘書嘅身份証號碼和地址.
填form有一個tricky位,就係「致商業登記署通知書」
在提交之前一定,一定要,一定要記得save一份去電腦.以後你需要靠呢個VXF文件去印返M&A.M&A係公司章程之類,有講到你公司嘅資本,股分,股東之類果份嘢.開銀行戶口必備.第二日你要開VXF,可以登入「註冊易」再click 下載 e-Form Filler.run個JNLP文件就ok.(後記:日後係有機會有人會問你要返份form,例如開銀行戶口時,我起初以為可以print,print唔到就screencap.後來諗諗吓,都係覺得呢個方法可能有問題,最終係去咗公司註冊處個網,俾少少錢買返份PDF落嚟,咁就一定冇死)
提交之後,就要網上付費.可以用PPS或者信用卡.我自己就用「D乜乜銀行」嘅CV+,呢啲政府嘢一般都係冇積分儲,用佢呢張卡就可以免息免手績費分期十二個月,一個月交三百幾,慢慢還.
交埋錢,一個鐘之內我已經收到電郵,有兩個 PDF,一個係 BR 一個係 CI.基本上公司已經開咗.可能我係在office hour內做,唔知如果晚上submit係唔係咁快.總之,一日之內已經搞掂.
下一步係,印綠盒(並非法律規定,不過唔印會好麻煩,唔印你都要造套公司印,銀行要),原來一套正常乜都齊綠盒最平大約只係要三四百.即係就算計埋車程,我都只係要花五百唔洗,比幫襯人哋慳一千啦.當然,要花少少時間.不過如果你有打算以後可能一個project一間公司仔,咁可能自己學吓都抵返嘅.
再下一步係,開公司嘅銀行戶口,呢個就係最麻煩嘅一環.


text:
今日下晝開始 Josie 唔多舒服,兩個鐘頭之內 PooPoo 左兩大次,仲o係 play area 嘔,幫佢換完一次衫,佢再嘔,又換一次,見佢少少累放入BB床諗住暗佢瞓,諗佢會口乾俾少少水佢飲,點之嘔到一床都係.
真係唔對路,決定帶 Josie 去法國醫院.
當時真係超級論盡,工人出左街買餸,我又要睇住 Josie,又要處理嘔吐物同埋執出街袋,又擔心要留院,於是執執執勁多野.
放 Josie 係 high chair 都繼續嘔,真係十級呢hea.
最後拎住勁重既袋再用揹帶揹住Josie搭的士去醫院,登記之後磅重&探熱,o係醫生房門口我一直放住個嘔吐袋o係 Josie 心口,點之佢嘔既時候接唔晒,我同 Josie 身上都有嘔吐物, 好彩有好心人遞包 tempo 俾我.
醫生睇完 Josie 之後,初步懷疑佢腸胃炎,佢痾嘔到謝晒,所以要留院吊鹽水.
攬住 Josie & 攞住沉重既行李辦理完各樣既入院手續之後,終於上到病房安頓一下.
呢個時候,返緊工既老公終於攞到 time off, 趕緊返屋企幫我執多D用品,再黎醫院睇我地.
( 開始冇乜精神啦 )
( o係 play area 都唔願玩,瞓落媽咪度 )
( rest in crib )
( 終於睇完醫生,上到病房啦 )
( 陰公豬Josie 今日嘔左5次 )
( 分配左窗口位,貴少少不過舒服D )
( Josie 入左呢間房抽血同埋拮豆豆,媽咪唔俾跟入去 )
( 吊鹽水中,媽咪好肉痛! )
( 因為腸胃炎,要食呢種藥粉溝水,清清腸胃 )
( 老公 time off 既時間咁寶貴,費事再要佢買野俾我食,所以o係醫院order晚餐算啦 )
( 一D鑊氣都冇既炒河粉 )


text:
FB剛成立初時,美國好朋友已經把我加做朋友,
朋友送下花,養吓兔仔咁,初時未太流行,
我加嘅香港朋友仔都一頭霧水.
到後來多啲人玩,就熱鬧啲.
我都幾鍾意FB,因為可以多啲睇到我親戚朋友近況相片,
尤其係外國嘅長輩(佢地好潮) 起碼大家都可以 keep in touch.
但係而家FB好似變哂,多左好多人做生意,多左好多媒體,
多左好多時事話題,多咗人拗撬,
唔好話人,自己都有加啲媒體,有扮靚啦,又親子啦,又有朋友share,
七國咁亂...
到IG呢個Apps一開始又係美國好朋友開,
我又跟住,好快我就荒廢左一段時間,到近排又多返post相,
呢個app好似唔係好使理其他人,
自己鍾意post咩就post咩.有時睇返小檬妹妹都好開心.
講完一大論,講FB純粹係講開又講,
其實我想講有一日周圍八IG嘅時候,睇到一個雜誌編輯媽媽,
佢啲母女相好靚,好多靚人靚物品..
見到佢收到份刻左佢同啲女女名嘅手鍊,
覺得好溫馨好有意思.
一睇個牌子,哦..我唔識適嘅~ 哈哈
不過要搵唔難.
上到網站就發現可以自己試吓刻字上鍾意嘅手鍊/手鐲上.
於是我就玩吓, 諗吓呀仔呀女名點放,自己名??老公名??
我鍾意果個款, 原來好多面都可以刻
我個心又冇話一定要買,不過見幾靚,都係諗吓先
果晚太夜未整完save咗,minimize佢sleep部機
zzZZZ zzZZZ zzZZZ
點知第二日放工
老公居然拎住呢個袋嚟接我
究竟裡面係咩嚟??唔通佢真係知我睇緊呢個牌子??
謎底下回分解...


text:
在iPad,你可以做到好多野,包括睇書,打機,睇戲,不過我覺得最好就係E-News,有電子Magazine 同埋電子報紙,不過睇來香港的媒體只係將本書/份野Output 一個PDF 之類的電子版就了事,完全用唔到E-Book 的優勢,有畫面冇聲,而且唔理三七廿一,一個Tabloid 塞入去一個10吋的Mon 入面,User interface全無,好處?就係Sell 廣告時多d野講囉,都係蒜久素啦.講返呢個Magazine,佢就係Maxim.有幾好?
1. 每題一頁,其實好似網頁咁,一個 e-magazine 的頁係可以無限咁長的,不過點分頁就好考功夫,太長的話,睇到人冇心機,如果好似紙本Magazine咁,咁做乜唔買書睇?最少可以借俾朋友呀.佢就做到每個Topic 係一個Page,即係好似一個訪問,印出來的話,可能要2-3頁,佢就一個長頁做晒,咁下一頁就一個新的Story 了,方便易讀.
2. 就係佢的互動性,好似有D Product Shot 或者係人訪咁,幾張相都差唔多,咁不如排埋一齊,按畫面換相啦,再唔係,播下Video 亦得,得左,呢個咁的設計先可以利用到iPad 的最大優勢.不過佢的File 又真係幾大就真,一期書就成100 mb 了.
3. 立體相
其實立體相唔係新野,佢地亦唔係做到 nude eye 3D,都係最簡單,最基本的紅藍色立體啦,配合紅藍眼鏡先睇到,不過又係介面上做手腳,做個one touch 3d toogle 出來,咁就有眼鏡睇3D, 冇就睇返平面,基本上,做E-magazine唔駛慳位,不過就應該以方便讀者為大前題,相同/相近的內容,放買一齊,唔駛睇多次,加上減低左翻頁的次數,係值得贊的.
後記
原來頭一次的Maxim HD 係免費的,之後就要俾錢每期買.


text:
真係開心,以後籮文每個星期都有一個機會同大家分享一下科技評測以外嘅嘢.今次想同大家分享一個故事,話說籮文有個朋友,佢好鍾意聽電子跳舞音樂(下稱 EDM,可以參考早前的文章)…
拍拖前⋯⋯
佢之前仲係單身嘅時候,都會相約朋友一齊落老蘭 Clubbing,當其他朋友都係去獵食嘅時候,佢就喺 Club 入面對住個 DJ 台,一邊聽住強勁節拍嘅音樂,睇住 DJ 同埋燈光效果點樣帶動氣氛 ,一邊好投入咁跟住節奏跳舞.就算期間有女仔埋身,佢都冇任何暇想,因為佢已經將全副精神放到節奏上面.
▲其他人眼中,佢就好似上圖嘅男仔咁,人人都去獵食嘅時候,佢就企係 DJ 台前享受自己嘅世界.
拍拖後⋯⋯
直到佢同依家個女朋友一齊咗,初期都有繼續落 Club,但慢慢發現女朋友唔鍾意,並開始有怨言,「又玩到咁夜!」「又去識女仔呀?」「你試吓問其他女仔,邊有人會俾男朋友去蒲?」.當然我朋友試過帶埋女朋友去,希望女朋友可以知道落 Club 係咩一回事,但由於女朋友本身對依種音樂冇興趣,所以都唔會明白點解我朋友嘅諗法,只會見到場內有好多衣著性感嘅女仔,認為依啲就係我朋友鍾意落 Club 嘅原因.
「點解你唔明白我!?」
我朋友覺得好無辜,因為佢去 Clubbing 並唔係為識女仔,而係因為佢真心喜歡電子跳舞音樂.無可否認,大部份香港人都唔鍾意另一半去 Clubbing,一來可能係佢本身俾唔到足夠信心佢嘅伴侶,二來 Clubbing 文化受電影電視等主流媒體渲染,令人將 Clubbing 同一夜情,性生活等字眼掛勾.所以佢女朋友無錯架,唔想男朋友去 Clubbing 都只係出於緊張同關心.
雖然事實上有唔少人去 Clubbing 都係為結識異性,但都有人係為咗聽下音樂跳下舞,享受一下氣氛,返工辛苦咗成個星期,去釋放一下生活壓力.我朋友覺得,依家唔係文革時期,依家係廿一世紀,點解仲要連聽咩音樂都被禁止,只可無奈地心諗:「想聽容祖兒陳奕迅就可以去聽演唱會,點解想聽 EDM 就要落 Club,要俾人覺得係去識女仔?」
EDM 去邊聽?
見到我朋友咁慘,我就幫佢諗下有乜解決方法啦.知道外國每年都有舉行大型的電子音樂節,例如全球巡迴的 Ultra Music Festival,比利時舉行的 Tomorrowland ,主要於美國舉行的 EDC Electric Daisy Carnival 等等,就算近至國內或台灣都有具規模的電子音樂節活動,全部都邀請到國際級 DJ 演出,而重點係:唔係喺 Club 舉行,而喺更大嘅場地,例如體育館,甚至戶外大草地上舉行,唔再係陰陰沈沈嘅 Night Club,出席者全部都當係嘉年華咁玩,普世歡騰.出席依啲國外嘅電子音樂節係我朋友其中一個夢想,但夢想歸夢想,奈何佢冇錢冇時間.
▲比利時舉行的 Tomorrowland 音樂節,淨係睇圖都覺得形象比 Clubbing 正面好多啦!
好彩,我同我朋友講,近年有一個香港團隊致力於推動香港 EDM 發展,不定舉辦一啲大型活動,請來世界級 DJ ,將 EDM 由 Night Club 帶到亞洲國際博覽館等場地,將 EDM 帶到主流場地.佢地簡直係我朋友嘅救命恩人,終於「想聽容祖兒陳奕迅就可以去聽演唱會,想聽 EDM 唔一定要落 Club」.
之後我朋友同女朋友講,「BB,我聽日約咗幾個 Friend 去聽音樂會,晏啲返.」女朋友話:「哦好呀.」Yeah,成功過骨!
總結:
雖然今次我朋友成功過骨,不過依個方法都係治標唔治本,女朋友仍然會覺得去聽 EDM 就係唔乖.我在此呼籲大眾正視電子跳舞音樂,聽 EDM 唔代表係爛蒲友,每種音樂都有屬於佢嘅地方,聽流行曲可能係去紅館,聽 Orchestra 就要去大會堂演奏廳,而 Night Club 就係 EDM 嘅屋企.你去紅館睇演唱會都不能夠排除有其他觀眾拍手打錯拍子,去 Club 當然都阻止唔到人哋親熱.無論你喜歡嘅音樂種類係乜,最緊要用自己鍾意嘅方式去享受自己鍾意嘅音樂,同時亦都要尊重他人,唔好戴有色眼鏡去睇任何一種音樂.
• 不想錯過新科技 ? 請 Follow unwire.hk FB 專頁 http://facebook.com/unwirehk/
The post 拍拖 跟 EDM 電子跳舞音樂兩者不能共存 ? appeared first on UNWIRE.HK 流動科技生活.


text:
Jun 29,
2016
(Wednesday)
Jayden
6y2m2w2d
Jaylen
1y2m2w2d
去咗40幾50次迪士尼之後,Jayden鍾意肯去睇獅子王.
嘻嘻,點解我會數到Jayden去咗40幾次迪士尼呢?
因為我係數返個Blog嘅,但係我相信我係有打漏Blog啦,
所以應該唔只40幾次.
記得Jayden第一次去迪士尼應該係2011年10月26號,
嗰次係佢第一次去迪士尼,亦係唯一一次肯入去睇獅子王,
因為當時佢一舊飯咁,我話去邊就去邊,
所以我就同表姐抱左佢入去睇獅子王.
自此之後,就冇再入過去睇.
每次去親迪士尼,Jayden都唔係好肯去獅子王,
真係唔知點解,成日都話好驚.
今次有朋友仔一齊睇,
Jayden終於肯去睇獅子王啊!
Yeah,原來有迪士尼黑咭,
佢入去獅子王係完全唔需要排隊,同埋係可以優先入場揀位坐.
我之前係完全唔知道黑咭有咁嘅福利.
為免辛苦,加上今日有少少落雨,
所以我冇帶到粒粒去迪士尼.
粒粒真係慘慘豬,成日比我留喺屋企,成日都冇得出街.
其實兩個小朋友見面唔夠10次,
認真啲數,可能連5次都冇,
但係唔知點解佢兩個見親面都好friend ,
同埋好多野講.唔通呢啲就係叫做夾?
因為今日去咗街,所以夜晚先有時間同粒粒補返影相.


text:
今個星期好開心, 有三個好開心既消息...
第一個係吱吱作動了, 應該聽日/後日又有小生命出世啦! 感恩感恩
另兩件開心事就係....... 應承左朋友唔講住, 遲啲先講, 哈!
呢兩日天氣涼左好多, 連我呢個 '暖爐' 都覺得有少少寒意, 呢種天氣真係好舒服, 唔洗開冷氣都好涼爽, 其實天然既涼風真係比起風扇&冷氣機舒服得多
承熹個樣有時睇好醜怪, 好似蠟筆小新
但幾醜樣我都一樣咁愛,, 因為你係媽咪既心肝寶貝!
我媽咪以前都係叫我做 "小寶貝", 我有時都覺得好肉麻, 好核突, 但原來媽媽既心聲就係咁肉麻
好愛承熹既肥手, 真係同大少一樣, 其實都有啲似我... 又肥又短既鳯爪手, 哈!
秋意綿綿正好眠, 連承熹都好訓左, 夜晚喊醒既次數減少左, 試過兩晚可以一覺訓天光, 但我無諗過佢會咁懶訓
今日發現佢上顎出緊第三隻牙, 見到白色, 可能因為已經爆左出牙肉, 所以佢無咁忟憎, 訓得好左, 又食返多左奶..
上星期日同一班係杜拜識既朋友食飯, 大家睇住我大肚, 睇住承熹滿月長大, 眨下眼又八個月, 個個都話佢好健碩 (但其實佢只係中碼baby), 加上佢一反常態肯跟人, 個個抱都無事, 攪到個個都係咁讚佢好乖好易湊 (哈, 但實情係我先知. 呢個仔一時時咋)
承熹第一次坐BB櫈, 都坐得幾定, 但我發現唔係好多餐廳/酒樓有呢類一張過既highchairBB櫈, 多數都只係加左櫈仔係餐椅上, 但個隻款我又怕承熹周身郁會反櫈!
坐地鐵返屋企時個嗅豬無啦啦食腳趾, 真係失禮晒!
百無了賴, 好似好悶咁~ 比起坐的士, 佢應該鐘意坐的士多啲, 起碼有街景睇! 哈


text:
做左人阿媽後, 睇返以前d相, 個樣真係差好遠... 師奶左!
雖然, 行為上唔係相差好大, 但是.... 殘酷的荷爾蒙變化 + 歲月飛逝 , 真係令到個人唔多唔少多左一分'成熟美'
變型金剛般既身型已經唔想再多提(長期戰鬥), 但其他方面我真係唔想自己再繼續沉淪下去!
我想keep住自己唔好因為做左人老婆, 做左人阿媽就變得脫節, 變得師奶, 所以我對自己鐘意做既事我仍然會盡量保持, 唔會因為有左阿仔乜都放棄! 例如: 返教會, 行街shopping, 整野食, 同朋友hightea相聚, 扮靚, 玩FB等等等等
最近, 終於實行左一件想做好耐既事, 就係 ----- 激光脫斑(雀斑)
感恩自己既皮膚性質尚算OK, 雀斑係由小學開始已經有(是遺傳的), 由細到大都唔鐘意自己有雀斑, 見到人地塊面又白又滑, 點解我就有咁多粒粒呢? 好心的朋友們好多時都話, 都唔係好覺姐! 有d仲善良到話: 有d斑斑似鬼妹, 好可愛!!!!
美麗既謊言當然好聽, 但有時過份既美言我都真係........接受唔到囉!
所以, 今時今日既我, 既然樣衰到極點, 我都唔再顧慮太多 (以前怕做激光/彩光有後遺症, 會再生, 又呢樣又個樣), 做就做, 就算真係keep唔長久, 但都總算曾經擁有!
又因為生左承熹後已經周身唔得閒, 但我又忍受唔到自己烏烏wer wer咁出街, 化左粧後又怕抱阿仔時佢會掂到d粉, 所以加埋阿仔呢個皇牌理由, 我同大少講完後, 佢都十分支持我去做!!! 哈哈
經朋友介紹後, 選擇左Evvus (同Dermes同一集團)
我自己本身唔鐘意join任何做Facial/瘦身/脫毛/阿支阿左既course, 一來我無乜興趣, 二來我真係好怕d Sale姐姐不斷煩你煩你煩你去落搭, 所以就算收到任何免費又好/半價又好/試做價又好既coupons我都唔會去試.
但呢間因為有朋友啱啱做完, 佢同我講呢到既職員係唔會迫你join任何野, 而且服務又好好, 所以我先破例一試!
一上到去見到個reception好光猛, 感覺好舒服! 再行入去就會見到一個大露台 + 無敵大海景, 令我原本緊張既心情即時舒緩不少! 至少感覺佢地呢到好專業, 唔係一般美容院仔(我好怕去細細間的美容院, 可能因為自己做過下呢行)
坐低先會問你飲d乜, 我選擇了竹遮茅根
由於我平日下午去, 無乜人, 感覺好寧靜..
我問職員可唔可以影相, 因為我覺得好靚, 佢地都好Nice, 仲打開露台俾我出去四周圍望, 任我影 (當然, 站於佢地立場覺得有人幫佢地做下宣傳都無壞). 點都好, 好過有d公司/餐廳, 影相張都大為緊張
整個過程令我十分滿意, 無論職員既服務態度以及醫生既專業知識都令我好放心去做, 雖然做既時候我心理上都有少少怕痛, 但原來如我朋友所講, 真係一d都唔痛!!!
醫生同顧問都好好, 因為我d斑分怖範圍都幾大, 所以佢地建意唔會一次打晒d斑先, 會分兩次打, 我初時都無意見, 但佢地都會主動話: 雖然分兩次打, 但我地只會計你一次既Quota (因為我join既plan係大約10K/三次). 算佢地老實! 另外做完整個療程仲有保養期添~
我唔知呢個價錢比起一般出面做既算係貴定平! 但在我立場, 我覺得呢個價錢有咁既環境, 服務同專業醫生去提供服務俾我, 我覺得安心好多! (因為我聽朋友講過, 出面有d美容院係普通美容師幫你做, 呢樣係我最concern)
初時我怕做完會好嚇人, 要立時飛的返屋企, 仲帶備埋太陽眼鏡及口罩遮面. 但原來做完後感覺唔差, 只係帶口罩都ok, 我仲係ISQUARE行一陣先再坐地鐵返屋企.
適逢尋日係佢地新名成立日, 攪左個慶祝派對, 因此我都被邀請參與. 當中每人得到兩份小禮物&二百蚊現金券換佢地既products (唔洗買滿幾多錢, 即時就咁換就用得), 另外仲有抽獎活動, 我抽到佢地500蚊現金禮券, 但要join 佢地既package先用得! (呢個就有所保留, 即係又要我幫襯佢)
依家被激光打過既雀斑明顯紅色一點點, 好深色, 過多三日開始會甩焦, 慢慢大約一星期內就可以甩晒. 我依家好期待見自己既新面目啊!!!! 諗起以後唔洗再花時間去遮瘕化粧我就覺得好開心... 哈哈哈哈哈!
大家細心等待一星期吧... 我會upload下照片看看效果會唔會令我失望先!


text:
講到 Siri 各位 wire 民都應該唔會覺得陌生,自從 iPhone 4s 開始 Siri 就已經存在喺 iOS 之中,嚟到 macOS Sierra 終於都加入 Siri 呢個語音助手,而 macOS 版嘅 Siri 同 iOS 版又有冇咩唔同?現在就等辛尼同大家一齊試玩一吓,大家日後升級 macOS Sierra 之後就能夠即時活用.
不能如 iOS 使用喂 Siri
有用開 iOS 嘅用家,都知道現時除咗可以透過長按 Home 制之外,更可以透過「喂 Siri」叫 Siri 出嚟.至於 macOS 版就暫時仲未可以用語音叫 Siri 出嚟,如果想用 Siri 就要設定鍵盤嘅熱鍵組合,不過目前廣東話就仲係得女性 Siri 可以揀,各位女 wire 民想聽男版 Siri 就只能夠選擇「中華人民共和國(男性)」,順便可以練埋普通話.
示範影片 : (請耐心等候 loading..)
比 iOS 更多的指令可用
就算喺用咗好多年 iOS Device 嘅用家,隨時都未必有用過 Siri,因為唔少人都唔知道 Siri 可以做到啲咩,又或者唔知道應該點叫 Siri 幫手.macOS Sierra 版 Siri 除咗識得聽基本嘅指令之外,為咗針對 macOS 嘅需要,亦都加入咗一啲新功能,例如大家可以叫 Siri 幫手搵電腦入面嘅檔案,控制功能開關甚至喺控制 Apps 嘅動作.
回應快 搜尋 File 更方便
電腦主要用途都喺工作為主,唔以得 iPhone 或者 iPad 咁主要用 Apps,所用得越耐,儲存嘅檔案就會越多,要搵起上嚟都幾麻煩.有咗 Siri 之後,大家只要同 Siri 講「幫我搵 XX 嘅 YY 嘅檔案」(XX 為位置,YY 則是檔案名),咁 Siri 就會顯示所有包含該關鍵字嘅檔案,試過速度都真係相當之快,就算中英夾雜都唔會有問題.
按拍攝日子/地方找尋相片
好多時用電話影完嘅相都會 Save 落電腦,一來可以多個備份,二來就方便用軟件「執執」先再放上 Facebook 或者 ig,但如果張相已經影咗一段時間,又唔記得放咗去邊嘅話,只要同 Siri 講「我想睇 X 月 Y 日影嘅相」,咁 Siri 就會喺相簿入搵出果日影嘅相,如果搵唔到嘅話,Siri 就會嘗試喺網上搵到果日嘅相片,對於平日會影好多相嘅用家一定鐘意呢個功能,唔洗再慢慢喺資料夾入面搵.不過 Siri 有時會聽唔清楚,結果佢會幫你上網搵咗先,水哥都試咗兩次先至開到.
開資料夾一樣得
如果用 mac 作為主要嘅工作機,咁一定會開咗好多唔同嘅資料夾,隨住用得越耐,電腦入面嘅資料夾數量真係多到嚇死人.如果返工果時俾老細問到某個客嘅資料,要逐個逐資料夾去搵就浪費好多時間.而家只要同 Siri 講「顯示 XX 資料夾」,咁就會打開該資料料,過程大約 2 秒左右就完成,絕對比人手搜尋快很多.
聽歌睇片又得唔得?
電腦唔單止用嚟做嘢嘅,唔少人都會聽歌或者睇片,電腦入面更可能已經儲存幾百首歌好多套片,有咗 Siri 幫手想聽歌就簡單咁講「我想聽 XXX 嘅歌」又或者「想睇 XXX 影片」,Siri 搵到電腦入面合適嘅歌或者片就會自動播放,而且就算講中文名都一樣記得到.
開 Apps 唔洗打字
要應付各種唔同嘅工作需要,都必定會安裝唔同嘅 Apps,一時之間唔記得自己有無裝過嘅話,可以嘗試叫 Siri「幫我打開 XX」(XX 為 Apps 名),例如今次本來想睇 YouTube,就可以講「我想睇 YouTube」但搵唔到,咁 Siri 就會開 App Store 同埋自動列出所有同 YouTube 有關嘅 Apps,完全一隻字都唔洗打就可以 Download.
上網搵料快 10 倍
無論學生哥做功課定返工要搵料,都離唔開要問下 Google 大神,而家有咗 Siri 幫手,只要隨口講想搵啲咩佢都一樣幫到大家(想搵 XXX 嘅相),而且速度仲非常之快.不過大家就要注意,由於 Siri 用嘅搜尋引擎唔係 Google 而係用 Bing,所以搵出嚟嘅結果可能會同用 Google 有少少唔同.但大家只要同 Siri 講「用 Google 搵 XX」,咁 Siri 都好識做咁開個 Safari 再去 Google 度幫大家搵料.
語音操控電腦
控制電腦入面嘅功能好似「藍牙」或者「Wi-Fi」咁,只要對於 Siri 講「開藍牙」,「關 Wi-Fi」就得,之不過唔喺所有操控都得,就好似「熄機」,「清空垃圾桶」呢類較敏感嘅操控到最後都要用家手動進行.
• 不想錯過新科技 ? 請 Follow unwire.hk FB 專頁 http://facebook.com/unwirehk/
The post 水哥評測:用廣東語叫最新 macOS Sierra 的 Siri 幫手 提升工作效率 150 % appeared first on UNWIRE.HK 玩生活‧樂科技.


text:
Friday, January 24, 2014
Emma BB @ 兩個月
兩個月既Emma依然係好訓得,以前睇書,記得呢個時間既BB應該大約訓15-16小時,但佢....除左食奶,換片,沖涼之外,好似大部份都係訓...我吾係要complain, 但我想佢夜晚可以訓好少少,因為佢而家訓到成10點幾先起身,到12點幾既時候就吾訓,要hea到點幾兩點先訓,訓到大約7點幾,雖然可以算係介左夜奶,但遲D要返工我就無可能陪佢到點幾啦! 真係要好好adjust 佢個schedule.
而佢食方面,吾係一個大食BB. 可能佢真係成日噴奶,所以係食方面都比較煩. 次次餵佢都好怕佢又要噴奶,所以食食下中途又要停下,跟住又要一段時間先再食埋,真係餵一次可以花成個鐘頭呀!
可能因為Hannah BB真係發我地太多時間,陪Emma BB真係好少呀! 我...都覺得好吾公平,但...我地都想要少少少少私人空間,Hannah真係令我地透不過氣呀,哈哈哈!
大家對兩個月大既BB有咩activity呢? 比下意見!thanks!
19 comments:
EMMA B又唔同咗樣,兩個月可以大咁多!ReplyDelete
噴奶,笑死我.有無VIDEO睇吓?Replies
佢地大得好快架.Delete
唔好笑啦, 如果好嚴重個d 會係胃酸倒流,要食藥好陰功架. 好彩emma 唔係算嚴重咋!
Emma今次喺相相個樣似爸爸喎!ReplyDelete
兩個月大回合---爸爸勝! :)
我都唔記仔仔兩個月大時同佢做咩,好似都係 tummy time 呀,唱歌比佢聽,比佢摸吓唔同㗎嘢咁.ReplyDelete
細佬啱啱出院個幾日又係半夜2,3點起身..玩到5點先肯訓ReplyDelete
係呢幾日先好D咋...我都真係比呢D老細玩死..HAHA
大家一齊努力啦~!!
可能妳遲D返工,會好D呢,應該會多番少少私人時間ReplyDelete
忍多一陣啦Replies
一定會多d 呀...湊佢地都好累下Delete
Mrs Wu 幾個月大的BB, 就是只會 "食, 喊, 訓".....妳想佢有什麼活動呀 ??ReplyDeleteReplies
對兩個月大既BB有咩activity>>>係屋企,又係係屋企law!ReplyDelete
有大b, 俾細b的時間會少好多, 係好正常架~~ReplyDelete
同埋chloe妹妹最初都係成日瞓, 去到2.5個月左右先至醒得多d, 另外2個月左右開始可以叭下囉
兩個月BB梗係食飽就瞓,瞓飽就食啦 XDReplyDelete
如果你想同Emma b做啲野,不如試下BB按摩,因為要響BB手無博雞之力果時先做到,唔知美國有冇依啲班呢?
湊住個B,邊有時間寫BLOG呀.有時間都陪多少少個仔!ReplyDelete
咁快就2個月啦~湊兩個時間真係仲快過!ReplyDelete
依家妹妹暫時都係食同訓,過多幾個月大d,就可以一齊同姐姐去公園玩啦~
現階段佢都未有記憶既~唔使太擔心陪佢時間少


text:
Thursday, 7 August 2014
腳仔
16 comments:
包包唔同晒喇, 大個咗好多, 睇嚟剃頭堅work, 包包啲頭髮好密好靚仔喎ReplyDeleteReplies
係呀,佢頭頂嗰part仲好厚,好似爸媽咁多頭髮!Delete
我都覺得腳仔大得特別快呀! 諵B買next鞋仔買到12-18m都係啱啱好, 穿鞋個位窄d都放唔入, 之前買左d 6-12m未著過已經唔啱喇, 好嘥呀!ReplyDeleteReplies
係呀~真係唔識買鞋,太大又怕甩,太細又好快唔啱Delete
ReplyDelete
呀妹啲靚襪仔都好多唔啱喇,好在唔係買好多!
包包對鞋仔好得意..Replies
女仔啲襪好靚,可以買多啲XDDelete
我個仔一直都係赤腳大仙~ 人地送D 鞋未著過已經著唔落...ReplyDelete
哎呀,bb 的腳真係大得好快架,巨龍有d 鞋著狙幾次已經緊緊地了......ReplyDelete
瞕瞕到而家仲著緊13cm的鞋,好似無乜點大過咁^__^ReplyDelete
我覺得所有牌子既襪仔都係偏細既!ReplyDelete
Anki都係,上次日本買果對鞋著左2個月唔岩啦!佢未識行我就買果d鞋都唔岩著,太浪費ReplyDelete


text:
由於想有得比較. 所以約左連續兩日試衫.
今日只有男友陪我去試衫, 依間係觀塘工廠大廈內, 出lift 後行左一個圈至搵到.
依度預約左, 可以任試一小時, 同可以影相tim 呀.
先由ipad 選款. 但有d 款想試. 佢地又話著出嚟會好似大肚, 問我係咪真係想試. 如果係, 要去第二層度攞. 咁你咁問得, 都知你唔想攞. 咁無所謂, 試其它囉.
依度好多顏色選擇 . 但如果想要d 簡單d , 清d 既款就較難選擇 . 大部分都超多石. 仲要係好大粒嗰d. 唔多啱我.
老闆娘 (我後嚟至佢係老闆娘,仲要係大肚中). 佢可能見我都唔係揀到好多款. 都有介紹幾款問我鍾唔鍾意. 但都好colorful 同跨張.
最後都搵左d 簡單少少既款嚟試. 其中佢地有我之前有諗過搵舖頭做既旗袍款晚裝, 即刻要試啦. 但著完出嚟, 我覺得自己似酒樓資客多d .旗袍款唔多啱我.
依度試完衫出嚟有迷李台仔, 可以俾你著住裙同鞋(佢地有鞋提供埋) 俾你試行, 感受下著住裙行路既感覺 , 依樣幾好. 因為行過之後, 至發現我著住條裙同鞋後, 會好容易"click"到. big day 時係咁多人面前仆低就失禮la.
其實晚裝唔多啱我, 我只有一件婚紗係滿意既.
但佢地d 優惠package 只有一款. 依家做緊$3,xxx/7件. 但我唔會著咁多件. 而且依家搞左差唔多成個鐘至試啱一條婚紗. 點confirm 呀??
咁問老闆娘, 有無其它package 可以選擇 . 佢係話: 咁就得意喇. 如果要其它package , 就只有$4,xxx/2件(好似係) .
佢依句"咁就得意喇" . 令我印象好深刻 .
而且佢地要求人地即場confirm , 如果唔係唔會再做你生意咁. 每人只有一次合作機會.
咁其實點解唔可以提供其它package 俾人呢?? 有d 人真係需要時間諗既. 你咪提供多 d 唔同既package 俾返轉頭既客做選擇囉.你嗰d 超抵package 咪留俾d 第一次即confirm 既客囉.
因為真係唔多啱 , 所以閃人啦 , 無謂嘥大家時間. 我地仲著緊鞋時, 佢已經好快關上門. 俾我地感覺好無禮貌 .
老實講, 佢地優惠價真係好抵. 咁抵我會介紹朋友嚟試. 我唔啱款啫.實有其它人啱. 但佢地既態度. 真係......


text:
2012年3月18日 星期日
哥哥慶生兼細佬第一次坐飛機遊曼谷 day2 18/3/2012
噚晚嗰餐食得唔太飽,所以一早就餓醒咗,梳洗完就落去食早餐.早餐比想象中豐富(之前睇過其他人嘅blog講到無啖好食),至少有專人煎蛋.食飽之後就返房換衫去泳池游水.
酒店泳池都幾大,仲有兩個jacuzzi.哥哥就最興奮,好快就同爹爹落咗水,細佬初初落水都有d驚,但適應咗就玩得好開心,仲好努力咁踢水添,我哋玩咗一陣,大家都玩到累就返房沖涼小睡.
瞓醒又開始肚餓,我哋就出發去食嘢,今曰去 Greyhound Cafe食lunch,我哋點咗單骨雞翼,帶子甜醋沙律,虎蝦湯飯,脆魷魚河粉等,d嘢好好味,但都幾貴,埋單要1仟300幾bat.
食飽就去搵studio影家庭相,之前其實已經做咗資料搜集,但d料全部都係舊嘅,所以唔抱太大期望,結果係响Siam Square兜咗個圈都搵唔到嗰間studio,最後都係放棄,轉而去Asok行Teminal 21.
Terminal 21 係新開既mall,不過唔係幾啱行,而且今日係星期日,商場安排咗對band嚟表演,好嘈,我地行咗一陣就走,去Central行街街.Central做 緊玩具展,哥哥就最開心,響d玩具之中走嚟走去,比哥哥玩咗一陣就上頂樓既food hall食晚餐,食完再去樓下既超級市場買d生果就返酒店休息啦.
(day 2 完)
張貼者: jacqueline 於 下午12:25
訂閱: 張貼留言 (Atom)


text:
黃心穎都唔會剩係點兵仔做嘢,亦有幫四眼潮男買咖啡,但兵仔當然唔會要心穎拎得耐.
真面目
養兵千日 化妝師陪睇騷做兵 黃心穎:未啱心水
女神多兵就梗㗎黃心穎上週五( 4日)喺機場博覽館欣賞 MAROON 5演唱會又有新仔陪,一名身穿白裇衫的四眼潮男喺博覽館會合心穎 BB後,一直陪伴左右,買飲品又咬耳仔,睇完演唱會,有渣車嘅心穎 BB送埋四眼潮男返黃大仙.
事後心穎 BB同《 FACE》解釋對方只係佢御用化妝師,但坦白承認有人追求:「唔係話冇……未遇到啱心水!」做兵真係命苦!
黃心穎最近 keep住拍《學是學非》第 3輯又將會開拍兩套新劇,但都有時間去睇演唱會.上週五( 4日)心穎 BB同家姐黃心美離開油塘住所後,由心穎 BB駕駛七人車先去太子還衫,然後直駛機場博覽館準備入場欣賞外國組合 MAROON 5演唱會.
兵仔招呼周到
兩姊妹泊好車步入博覽館冇耐,就會合兩個型男,一個高高瘦瘦短髮戴眼鏡穿白裇衫,一個頭髮較長穿黑色襯衫花外套;心穎 BB跟四眼潮男似乎好熟絡,不時咬耳仔傾偈, 2人喺 Starbucks買嘢飲,食飽飽先入場睇騷.
完騷後心穎 BB兩姊妹同兩型男一齊離場,心穎 BB更做埋司機送兩男返屋企,駛到去黃大仙龍翔道四眼潮男先落車,之後喺藍田放低花外套男,兩姊妹至返回油塘屋企.
週一( 7日)《 FACE》致電黃心穎,佢就解釋:「我係同我家姐去,跟住知道有啲 friend都會去睇,但係我哋唔係一齊坐嘅!我哋買咗兩張飛,佢哋(指兩男)自己買嘅,但知道一齊去睇,咪去到嗰度一齊食嘢囉!」心穎 BB說認識咗四眼潮男已幾年:「公司同事嚟,化妝師嚟!由入行識到𠵱家,有 3年.朋友囉,係我御用化妝師.」避忌唔講對方名字( Herman Ng),並解釋:「我出面接廣告同 event都係搵佢化妝,入行後至識.」問到係咪開始拍拖,心穎 BB即刻笑住答:「唔係呀!完全唔係嗰回事嚟!分開坐,我同家姐張飛係 friend幫手買,佢哋坐遠少少,佢哋都係之後先買.(咁你有冇拍拖呀?)正常生活梗係有男仔朋友女仔朋友㗎(冇人追你咩?)又唔係冇嘅!咁未遇上……未係囉!呢一刻我想工作先,冇乜想揀,要遇到啱囉,可能我未遇到啱心水囉!」唔係一齊坐又會等埋一齊走,醒目女神點都要派番啲福利俾兵仔嘅!
有米中醫世家
黃心穎係 12年港姐亞軍,出身中醫世家,爸爸行醫多年,家底唔錯,住喺油塘 Ocean One單幢式大廈,會所有泳池,健身室同空中花園.心穎 BB有 3個家姐,其中黃心美係 nowTV 101台主持,畢業於英屬哥倫比亞大學, BB真係集萬千寵愛㗎!
跟人夫有緣
心穎 BB桃花都幾旺,入行幾年嚟傳過多次緋聞,而且同人夫特別有緣,被指係婚姻破裂嘅導火線.
撰文,攝影:娛樂組


text:
昨日,有同事出街食飯,打電話返黎話去咗ABC餅屋喎,問我要唔要買野?醒得佢吖,咁就要咗兩個雞尾包同一盒鳥結糖啦.
D野一拎返黎,我就先食咗一個雞尾包,真係幾好味.我以前係唔會自願食雞尾包既,自從食過呢間既出品,先至會試下買其他老店既雞尾包黎比較一下.講到甜度,都係呢間最適中,唔會太甜,太漏,而且凍咗都好味.另外果個,諗住俾我老闆見識下既,睇怕佢咁大個仔都未食過雞尾包掛?
我習慣每日要佢係公司食一個生果既,咁下晝又俾蕉佢食,又整咗兩件潮州嫁女餅俾佢歎,睇怕都係唔好晒料啦.原本D嫁女餅係我地一人一件既,因為我知係勁甜既,我一路都冇勇氣食.我隔離位就唔老醒啦,一啖噬落去先識後悔,牙都軟埋.
咁啱咯,鬼叫我老闆做錯野呀!果頭叫我取消個拆骨Booking,話自己五點幾有事,我打完電話同人講話取消,跟住入房睇下佢五點幾去邊,點知佢本pocket diary係冇野既.再問佢究竟你約咗咩人,點解我唔知既?原來佢記錯咗,要佢去既立法會會議係星期四,唔係星期三呀!又要我再打電話俾人話去得,咪罰佢食埋我果件嫁女餅咯.佢血糖低呀,冇有怕!
唔知大家有冇見識過呢D咁「甜甜蜜蜜」既,類似花生糖加香蕉糕,外層碌咗芝麻既物體呢?甜度比我地食開既花生糖勁D,唔係嗜甜既,千奇咪制呀!
舊野冇影低添,冇相睇lu.


text:
日前在超市買咗一包肉碎, 原本講好咗翌日用來煮瑤柱肉碎粥既, 但呢只懵豬仔梗係冇件事啦, 終於咪冇煲到粥, 煲msn佢就叻!
咁不如留返黎晚餐食啦, 一於整碟冬菰蒸肉餅啦!
通過msn吩咐Bibi點整先, 叫佢浸咗冬菰先, 仲要記住影埋相喎, 但係佢淨記得影原材料, 唔記得影過程. 算啦, 得佢一個, 搞得掂都算佢醒啦.
材料: 豬肉碎, 冬菰
佢第一次做, 梗係要佢整簡易版啦. 做法如下:
1. 浸軟d冬菰, 切粒, 用少少糖撈勻, 再加少少生粉撈勻, 佢竟然問少成點呀? 咁我唯有話兩粒超甜粟咁多既糖, 小半茶匙生粉啦. 其實我想佢學下自己決定份量.
(若然大家時間傖促, 放工先話想黎蒸呢味, 又未浸得切冬菰, 可以在熱水入面放少少糖, 再放冬菰入去, 咁就會好快浸軟架啦)
2. 肉碎就要用鹽, 糖, 生抽先撈好, 再加生粉去撈. 又問我落幾多喎, 四份一茶匙鹽, 其餘既自己決定啦!
3. 跟住將d冬菰加埋入去, 撈勻佢, 係隻碟度放少少油, 搽勻佢, 放d肉餅上去, 咁就蒸得架啦!
我繼續做野, 話咁快唧, 佢已經報告搞掂咯喎, 連相都影埋添!
晚上蒸咗碟肉餅出黎, 味道普通, 都有七十分既, 唔多夠咸. 但Bibi已經覺得佢好好食啦. 佢話蒸肉餅仲易過炒飯, 而且佢都幾欣賞自己既廚藝, 咁第日俾多d機會你自己玩下啦. 拿! 莫講話第日你同男朋友仔有啖好食吖, 就算日後住宿舍, 同室友都叫做有啖好食吖麻.
當然啦, 想碟肉餅好食, 冬菰既份量要稍為多d, 依家呢碟就唔夠多啦, 要見到多d冬菰至得. 想碟野香d咩, 係肉餅入面撈少少麻油去蒸就更好, 若然有埋蝦乾呀, 大地魚粉呀, 馬蹄呀就更妙啦.
咁Bibi都係入門唧, 咪搞到咁複雜至得架, 所以我只係叫佢整簡易版, 等佢輕輕鬆鬆咁完成, 增強自信, 我再講下其他補充資料, 咁佢下次想整好味d咯喎, 都知點去搞吖麻.


text:
第七天(續)
由九寨溝坐左10個鐘車返到成都,好快係旅舍食完晚餐就要趕去睇川劇;川劇由旅舍報名每人120蚊包來回接送,原本都好期待川劇之中好出名既變瞼﹑噴火等等表演,不過今次中晒伏唔去好過去,唉......
唔知做咩既表演
手影表演
木偶表演
滾燈表演
雜耍表演
唔知咩表演
最後終於到變臉表演
唉...睇完個個都覺得好唔抵...完全係冇驚喜既演出!!呢道都係旅行團多,我諗外國人睇會覺得特別,但呢D表演係同東華籌款相差無幾,真係冇必要專程買票入場;如果想睇呢纇型川劇表演可以去錦里﹑闊窄巷子,有好多茶館都有變臉﹑滾燈﹑手影等等演出,內容基本上都係一樣,最重要既係可以一路歎茶一路欣賞,環境又好氣氛更加好,仲要平好多,有朋友試過話好正
睇完就返去hostel lu
第八天
又再次回到成都,究竟做咩好呢?同行兩個朋友今日出發去樂山大佛&峨嵋山,我都一早想去好耐啦,當年上唔到金頂今次終於可以再去啦?唉...有得去就好啦,呢D野唔好提啦.....係成都搵地方行下算;第一站去左錦里,上次已經去過呢道,見近近地搭巴士幾個站就到就再去行下,錦里係一個古式古鄉既地方,行下hea下都唔錯
Starbucks都好正
全部都係古式建築,係城市入面有個咁既地方都幾特別;不過唔好以為錦里真係古代留落黎,其實而家行緊既錦里只係一個現代新建既地方,亦都有傳說錦里曾經係歷史上蜀國其中一條最繁榮既街道,其實係點對我唔太重要,最重要就係呢道比到我一個好舒服既感覺,人都輕鬆好多
錦里有條好出名既食街,好多奇奇怪怪既四川特色小食都可以係呢道食到,但人太多啦,要搵個位都有小小難度,又想可以hea下慢慢食,所有唯有放棄左小食街
除左食街,錦里仲有好多大大小小唔同既餐廳
是但行入一間小店,舒舒服服享受一個早餐+午餐(唔好以為個米線咩都冇,其實係晒個底道)
錦里入面另一個靚既地方就係有好多流水﹑植物,有小小麗江古城感覺
秋天更為錦里送上好多唔同既色彩
好開心估唔到會有意外驚喜,見到好多靚紅葉,仲有好多銀杏樹,更有一棵好大既銀杏樹,銀杏金黃色既葉真係好靚
紅葉﹑流水,睇落都有幾分詩意
原來呢道都有我好鐘意既postcard店,不過對比起其他地方同類型鋪頭,呢間就真係差左D,地方細選擇少收費貴,都諗唔到個幫襯既理由......
成都周街都有好出名既張飛牛肉,不過有朋友話唔好食所以唔敢試
錦里唔係好大,慢慢行影下相都可以行好耐
出左錦里對面係「藏族一條街」,開頭諗住有D藏族特色野睇,原來全條街都係賣藏族用品,有好多藏族人買野賣野,見冇咩特別就走lu,坐巴士去人民公園
人民公園入面好出名既鶴嗚茶館,好多人係道歎茶
茶館好大,差唔多坐滿人
成都人生活真悠閒,大家一班人係道飲茶傾計就可以過一日;茶館仲有好多舒耳郎幫人淘耳朵(即係了耳仔),聽講了耳仔好舒服,但我就唔敢試啦
我就冇係茶館嘆茶,坐左係茶館對出湖邊,睇人划艇仔
大家好似玩得好開心咁bor
香港好似冇幾多地方可以咁樣划艇仔,係水上飄感覺好舒服,以前玩風帆經常都會開隻艇仔出海飄,冇目的就可以係海上飄一日,諗起都開心
老人家寫大字,好多地方都隱藏住大書法家
人民公園有寧靜優閒,亦有熱情奔放一面,好多舞蹈團唱歌跳舞,好熱鬧
所有人都可以加入一齊跳
繼續行去人民公園另一邊,無意中發現一個好靚既地方,就係好多銀杏樹,一片金黃好靚丫
第一次見咁多咁靚既銀杏樹,一路都係,以前冬天經過人民公園時都唔知有銀杏,原來秋天係可以咁靚
好多人影靚相
欣賞左好耐銀杏,就行過對面闊窄巷子;清朝時候闊窄巷子係官兵住既地方,而家闊窄巷子就變左一個寧靜﹑優閒既好地方,有cafe﹑茶館﹑小食店﹑西餐廳等等,一個中西結合既好地方
闊窄巷子雖然有唔少遊人,但總算少左車來車往既喧鬧,不失為城市入面一個舒適地方
舊時的闊窄巷子,同而家比有好大轉變
同錦里一樣,闊窄巷子旁邊有一條小巷有好多小食賣,有D仲係我未見過既成都傳統小食,呢道人又唔多比錦里舒服得多
我就試左呢個叫三大炮既小食,望落都幾得意
有好多好靚既餐廳,但就冇時間係道幫襯啦,如果有機會我都想慢慢係呢個靚地方享受一個豐富晚餐
之前都講過想睇川劇唔洗去D大劇院睇,係呢道就有得睇;偷偷地望過入去,表演內容大多數都係一樣,只係冇劇院既表演咁大型,但就多左份親切感,係呢道一路飲住茶一路欣賞比起坐係劇院排排坐睇感覺好得多
闊窄巷子都有好靚既銀杏樹,秋天為成都送上一份金黃色禮物
約左九寨溝巴士上認識既廣州uncle & auntie係闊窄巷子等,佢地帶住我穿過成都最地道既街市,買左好好食既燒鴨﹑生果,仲請我食晚餐,一大盤雞,好耐都未食過咁多肉啦;最後同佢地一齊坐地鑯去火車站,佢地今晚就要坐30個鐘火車返廣州,聽到都怕怕,我都未試過坐咁耐火車,真係好佩服佢地既毅力
夜晚無聊去家樂福行下,冇特別野買,只係買左D飲品,係超級市場買野比起便利店買平好多;買完就返hostel訓覺lu


text:
噚日漏夜整蛋糕, 今日放工早啲走返去煮Daddy至愛的牛扒餐, 聽日先post個生日蛋糕同晚餐.
講番噚日被大老闆點咗去一個meeting, 要去Yishun新開既Khoo Teck Puat Hospital, 山長水遠, 由公司開車去足足一個鐘先到. 個會既內容同我做既嘢係完全九唔搭八, 但俾人arrowed就唔可以say no.
好彩噚日討論既嘢都好有趣, 成個會兩個幾鐘都唔悶.
開完會之後, 個CEO仲帶我哋參觀間醫院.
呢間醫院好靚, 設計好好, 仲好綠化, 有大量植物, 每個病房的窗外都種了植物, 我諗病人見到都會精神啲. 間醫院外觀完全唔似醫院, 感覺似一間大專學府, 好舒服吓. 天台有solar panel, 用太陽能來供應部份電力需求. Basement都有花園, 還有蝴蝶, 蜻蜓等的繁殖處添.
最精彩係天台有花園和果菜園, 真的有靚蔬果呢, 見到有車厘茄, 蕹菜(空心菜, kankong), 辣椒, 茄子等等, 全部都又靚又新鮮, 真正有機種植. 個CEO對每一棵植物都非常熟悉, 如數家珍咁一樣一樣介紹, 仲即席摘了幾支蜀米給我們試, 每支都好靚. 即剝即食, 原來蜀米可以生食, 仲好甜好多汁添. 佢就係响呢幅田度摘俾我哋, 上面一片片的便是solar panels. 我偷偷影了一幅相, 唔好意思再影.
呢啲果菜園係由住喺附近的志願人士(volunteer)去負責種植的, 而且係開放俾公眾入內參觀的,有興趣去開北面可以入去睇吓, 聽講夜晚有人去嗰度天台花園拍拖添.
雖然最尾搞到成六點幾先可以離開, 但我一啲都唔介意, 個會既內容都好有意義, 參觀新醫院亦都令我大開眼界.
衰在回途中轉錯一個彎, 去咗舞雷公咁遠先可以掉番轉頭, 跟住仲要去Cold Storage買今晚的牛扒和配菜, 返到屋企成八點, 整得蛋糕嚟成十一點幾.


text:
歐陽震華年初一遇到真正嘅火警,仲要撞正一個闊佬難理同埋唔識用滅火筒嘅看更,真係激死人!next1/1pre歐陽震華最後要化身救火英雄,自己拎個滅火筒去救火,好型喎.next1/1pre咁啱得咁橋,歐陽震華呢日拍救火戲,雖然火勢望落好猛烈,但歐陽震華話唔夠佢屋企火警勁.next1/1pre歐陽震華同導演齊齊睇Playback.next1/1pre歐陽震華同萬綺雯互相恭賀交換利是.next1/1pre ...
藝人歐陽震華(Bobby)年初四在將軍澳電視城為《一屋老友記》開工拍攝救火戲,原來他在年初一寓所樓下就預演了一場「烈火雄心」,他說:「年初一出街拜年,落到樓見到個看更同菲傭指手畫腳,然後去八吓,個看更好平淡話出面花園火燭,出到去睇啲火燒到十呎八呎高,我問看更攞滅火筒,看更攞咗出嚟又話唔識開,同佢打開咗,點知佢噴到我成身都係粉,後來我索性搶咗個滅火筒自己去救火,估唔到呢個世界有人唔識用滅火筒.」Bobby救火後返上屋企沖涼換衫,他說:「返到屋企工人問我咩事,我話出面落雪,不過不幸中之大幸,啲鄰居都出晒埠,周圍冇人,好彩畀我撞到.」
談及拍攝《一屋老友記》火燭戲,Bobby笑說:「啲火仲細過我屋企嗰日喎.」講到今個農曆新年,他自嘲有「假期病」,瞓咗好多日休息充電.


text:
自從個幾月前個缸成日立立亂,魚同蝦就開始戒口.前日買既 hikari 魚糧已經證實唔掂,實在太細粒,好難控制份量.魚同蝦對呢款魚糧既反應冇第一次餵咁踴躍,結果食剩好多魚糧晌泥面,最後要用泵吸返走.星期五換水之後已經吸過兩次,實際上呢兩日換左三次水,第一次換水果時落既 5ml 液肥都應該溝淡晒
為左了解新燈既飲食習慣,呢幾日上網摷過新燈原產地既資料,主要都係參考隔離有 links 果三個網頁.野生新燈既原產地係南美洲,水質同膳食當然同宜家個缸差好遠,但我呢缸應該係人工繁殖而唔係野生魚,魚場既伙食都唔會比我個缸好得去邊
有外國網頁認為新燈難以人工繁殖,所以市面賣既都係由南美洲直接入口.晌歐美國家或者係咁,但魚街既新燈全年有售,而且有賣四蚊一條既幼魚.賣廿蚊條既成魚我覺得就係野生既,幼魚就唔係喇.晌自然環境得一年命既新燈,唔會一年四季都孵幼魚出黎等人捉去賣掛.另一個網頁就話捷克同遠東區似乎已經可以商業化咁生產新燈,應該就係講緊香港同深圳既魚場
養野生魚我就唔多支持嫁喇,照計有得人工繁殖總好過捉野生動物返黎養,但幾個外國網頁都認為要繼續支持野生魚既市場.對當地人黎講,漁業係佢地既生計.新燈呢類魚晌原產地數量多,繁殖快,捕魚對當地生態唔構成打擊.反而就係有魚捉,佢地先唔駛靠砍伐森林之類去謀生


text:
週年過後,我地緊要補償番比兩個女啦.我地本身已經約左朋友星期日來我度BBQ加玩水,好衰吾衰 hannah開始流鼻,而emma當然走避不及啦,所以都開始病,好彩未算得上好嚴重,所以朋友們都照舊來玩. 搞一個BBQ真係吾易,又要買又要整又要setup又要煮,好彩朋友們都有幫手,不過老公就辛苦D係烈日當空下煮野,辛苦哂. 當日天氣好好呀,我地早上放水,隔左一陣D水已經暖,佢地可以玩水我地又可以安安樂樂食下野傾下計,至重要係 emma訓左兩個鐘,我就可以休息兩個鐘,爽到無朋友呀,哈哈哈. 夏天好快就過啦,時間過得好快, 希望係今年既夏天再玩盡去,再同朋友仔一齊玩啦!
題外話,我地個日叫我d friends來玩, 佢細佬又無拿拿話佢都或者join一陣,又無份夾錢又無份幫手,哼, 跟住佢個女又想玩水,佢7 歲大啦,佢係咁跳落個泳池度,完全無諗過有其他小朋友係入面,有個好似emma咁既 age, 比你咁撞都跌入水啦,痴線, 跟住佢細佬又無拿拿攞條水喉射佢地,喂,大佬,你個女就話唔怕凍je, 我有其他friend係到架,可唔可以consider下其實細個既小朋友? 係諗自己,自私,哼!
9 月份係summer既最後一個長假啦, 未計劃好,都唔知點算. 其實呢邊真係好悶,唔似得hk有咁多唔同活動,就算去旅行(日本呀,韓國呀) 都方便到暈. 希望快d諗到有咩好做啦,唔想白白浪費左呢一個長假.
emma妹妹而家最愛走來走去,跌到損手爛腳啦,不過依舊咁開心
近排成日都學D大既打筋斗,真係睇見都牙煙
呢位妹妹同emma差不多大,但一D都吾怕凍,好勇敢!
三個toddlers就一齊玩水,不過都係自己玩自己多,哈哈
好難得可以一齊玩,呢幾日已經feel到涼左,真係吾想夏天咁快走呀,嗚嗚


text:
5.07.2014
出走系列 ~the Peak
趁未返工嘅weekday,去咗山頂.
對上一次已經係三年前嘅Easter同契仔契女嚟, 雖然係Easter 都唔算多人.
而家weekday都已經多人,想像唔到weekend點嚟...
我地同埋工人姐姐/婆婆嚟,工人姐姐好興奮,因為佢未嚟過.
有諗過喺金鐘搭艦車上嚟,不過又大又細又BB車,最終都係放棄,揸車上.
呢日超大霧,完全睇唔到風景.
上咗個觀景平台,對於我嚟講,呢度係新嘅,因之前未有
有個台,扮第一
新舊都好,小檬都係走嚟走去=___=
望遠鏡小檬話見到白雪雪喎...
哈哈,又啱喎.咩都睇唔到.
自從睇完望遠鏡之後,凡見到兩個圈,如兩個水抱,眼鏡招牌,都會話喺望遠鏡
扮坐電車,又真係幾似喎.
叮叮..落車喇
全家幅
你睇爸爸要咁小檬先望鏡
B be & Jelly Belly
上面果張就眼矇矇, 其實佢對眼就好大好精靈,
好在呢張呀媽補捉到
食Tea時間,小朋友至愛麥當當
試咗呢個阿華田味
臨走,去咗呢個遊樂場玩
唔知點解要有個遊樂場喺到,比遊客小朋友玩??
(點解冇相?因為IP過相時候,唔見哂啲相,
好在我有用吓相機同即時PO咗啲喺FB, 過咗氣我又冇時間PO
所以download先有返啲相睇吓)
見近表舅父屋企,之後上咗去!
B be獨霸大梳化
唔使驚哥哥騷擾,因為小檬哥哥已經冇電,喺表舅父房瞓咗!!
訂閱: 張貼留言 (Atom)


text:
小檬總算叫介日片成功喇!!!
之前喺學校反而未得,可能唔敢同老師講,
排隊去廁所時又冇去到,不過今個星期已經十拿九穩喇!
尤期係屋企,一Wee完就會叫我地去睇,
有朋友嚟更加積極去完叫人睇.
啲親戚朋友都要同佢一齊去睇過先得,唔hea得,
不過個個都咁錫佢,梗喺讚哂佢啦.
佢而家喺街有片都會同我地講要去Wee Wee.不過有時就報假案.
當然我地唔敢唔同佢去,佢肯開聲肯去已經好好.
夜晚仲未介,應該要遲啲先,
不過有晚姐姐話佢朝早好早起身落床自己入廁所仔Wee,
Wee完就上返床瞓.
唔知點解我會問佢點樣Wee Wee,我諗你問我都唔知道點答,
不過佢居然識答喎..真係笑C我呀...哈哈哈哈哈哈
介緊片嘅媽媽們,真係唔可以心急.
心得就唔講得喇,小小都可以分享吓
之前未除片,換片佢講好臭,扮比佢聞吓,
所以大個仔唔可以去落片片到.
返咗學,會容易好多.家校同步好重要,
學校會安排有有規律同佢地去,
初頭小檬都係冇去嘅,而家習慣咗就可以去到.
著住片片,之前都冇咁快諗住著底褲仔,所以冇準備,
不過老師話可以等佢著片片出面有條底褲習慣吓,
於是即刻走去買,如果大家見到啱就可以買定喇!
褲就唔可以著扣鈕款嘅,要像筋褲頭,
等佢可以自己著同除,嚟緊會買褲嘅媽咪留意喇!
我覺得個廁所仔如果有位買得過,起碼而家可以自己行入去
自從買左廁所仔之後,喺屋企不停提住Wee Wee
要去廁所/去青蛙仔到,
呢句說話我都唔知道自己講咗幾多次!!
除褲之後Wee Wee完同我地講就洗手.
有日婆婆話佢仲幫手倒Wee Wee 添,當然越幫越忙啦...
介片史重溫:


text:
食完嘢我哋就等下個班齒軌列車啦,到差不多時間就可以入去喇.我哋選擇咗搭齒軌列車去到 Eibsee 站,然後再搭Eibsee Seilbahn 上去2966尺嘅楚格峰,因為呢一個係最快嘅途徑上去楚格峰嘅!
入到去車站梗係去到影下相先啦,但係又想影下出面,又唔知佢幾時開車,攪到團友們好忙咁上上落落~~
搭呢一程齒軌列車都要差不多20先去個Eibsee站,然後就要係Eibsee到轉搭吊車上去.由架齒軌列車行去架吊車個到都要有行一段差不多5分鐘嘅路,入到去呢個吊車站又要等下先.之前講過可以由另外一個站搭上山頂應該就係呢個位Eibsee站,家下諗返其實應該可以揸車來呢到都得(有停車場),不過D班次好似唔係咁密就真~~~重有如果有時間的話,可以由呢個站到行去睇個 Eibsee 個湖都得架,不過要排隊攞籌搭車去個 Eibsee 湖...
好啦,等到我哋搭吊車啦,上去個斜度幾勁下,個個幾興奮~~哈哈,其實都有D似香港嘅昂平360咁樣.行行下又會見到個 Eibsee 湖,又幾靚喎,如果有時間真係建議去行返一個圈睇下D湖光山色~~
上到去楚格峰,又唔係想像中咁凍喎,之前叫D團友準備定D外套添~~~其實呢個山頂都唔係好大,可以好快就睇完.呢個楚格峰係橫跨咗德國同埋奧地利兩國,呢到重有吊車可以落去奧地利添架 ! 開頭重有諗住會有D冰川睇下,但係呢,楚格峰上面又唔係好多積雪喎,不過好在就係天氣幾好,雲層都唔係好厚~~~
係呢個楚格峰上面有間餐廳,我哋去到個時好多人座咗係到飲啤酒食下D腸仔咁,重有就係
楚格峰上面重有間郵局可以俾你寄D明信片~~
係呢到重有一個位,係要爬上去先睇到,不過睇落去都幾危險.我哋有位團友又想爬喎,當然係俾人阻止咗啦~~~之後行下行下就開始覺得有D凍凍哋啦,都係要著返件外套先得!我哋玩到差不多最後一班吊車先走,有團友重玩到唔知去咗邊,幾經艱苦先搵返佢哋呀~~
原先我哋諗住搭返上來嘅途徑落返去Garmisch個車站,但係原來要攞籌等個喎,嘩~~一攞籌要等成個鐘先到我哋,咁啱另外一個途徑又開車又有位喎,還掂未搭過個邊,咁我哋就由另外一邊去返Garmisch車站啦.
呢一邊就會全程座呢個齒軌列車去返Garmisch,嘩~~呢一程都座幾耐下~~網上面話要座75分鐘,我哋就唔係好知,因為大家都係車入面瞓咗覺~~~落到去Garmisch車站都差不多成七點鐘,今晚住個間酒店就係 Garmisch 區入面,應該十幾分鐘車程就會到...
齒軌列車
齒軌列車站點
其實同架普通電車無咩分別
到咗Eibsee站,要落車啦..
呢一段路仔都幾難行下,又碎石又斜斜哋
Eibsee吊車站
等車中...
Eibsee 湖
其實都幾斜下
到站啦
齒軌
呢一對鞋應該係舊時登山D人著嘅...
阿爾卑斯山峰
睇下我...著短衫架
上呢個十字架要爬一段山架
呢到好多人係到食同飲嘢架...
有好多烏鴉係到,佢哋都幾勁,可以飛到咁高
就係要爬呢一段梯啦...
餐廳同郵局
到有D冰係到架...
睇下D外國人幾嘆
呢一邊係奧地利嘅...
排隊搭車走人
都有幾個站喎,不過我瞓著咗唔知有無停過呢幾個站呢?!
返到Eibsee站啦
終於落到Garmisch站啦,要咗75分鐘
好...走人啦...拜拜,德國第一高fung


text:
05.11.2005 (星期六) 睛
第八天: 自駕旅遊
函館市內遊
住宿: ペンション夢空館PENSION YUMEKUKAN
行程簡介:
今日第一個行程就係去函館朝市到食返個早飯先,去到朝市個到已經見到好多旅遊團係個到出現o左,其實函館朝市係一個海鮮市場,不過唔知點解有會成為一個旅遊點呢?! 我哋一路行一路睇,見都有一檔有得買燒帶子嘅舖頭,
好似幾好味咁,於是乎我哋就坐低o左食喇,係佢燒嘅途中見到d長腳蟹又好似幾味咁,所以又叫o左一隻燒長腳蟹食.呀,隻燒帶子都幾好味,但係就無係小樽個到食到嘅燒帶子咁好味,唔知係咪無落牛油嘅關係呢 ? 跟住緊係食下呢個出名嘅三色丼同埋二色丼食下啦,
之前近團已經食過d海膽已經覺得好好味,今次個d重好味道,d三文魚子加埋d日本飯真係幾鬼死好味.食完又係朝市入面行下,見到好多人都食雪糕,我哋有買o左一個來食,好重奶味,正.
行完朝市,下一站就係去呢個五稜郭公園,五稜郭公園係有一段故架原來,得閒就Post出來.由函館市去五稜郭公園都係大約半個鐘到,
去到嘅時候唔知係咪因為係星期六嘅關係,都好多旅遊車同埋遊客係五稜郭公園入面,入都去又一堆一堆人,行o左個公園一陣,我哋就四圍影下相,有個好熱心嘅日本伯伯主動幫我哋影相人相喎,佢咁有熱誠就俾佢影啦,佢左度右度又叫我哋企後d,以為佢好掂添,點知原來都係一般啦~~~公園行o左一陣就走,因為太大所以行一小部份.跟住就上去個五稜郭塔高空睇下個五稜郭公園,見到佢有兩個塔,開頭以為去高個個添,點知原來係高個個係未用得要係2006年4月先開放.原來都係好多人上去個塔到睇景,之前係酒店到拎o左d優惠卷,買入場卷就有Discount喇.上到去又係人頭湧湧,基本上係睇唔晒成個公園嘅,睇o左一陣就走人,行下下面個商場,又有得試食,近住就係返返函館睇下其他嘅地方喇.見到個GPS有個公仔介紹一個叫做土方,啄木浪漫館(日本嘅浪漫觀系代表記念館),有係要俾入場費嘅,都係到此一遊吧 ! 跟住就去函館嘅湯之川喇,呢個係函館嘅溫泉區,四圍都係溫泉旅館同酒店,個GPS重Show o左個神社個標誌,咁我哋就近住去睇睇啦 ! 入去睇下日本嘅廟先,入面一個人都無架~~~睇完廟就要醫肚喇.之前係夢空館一塊板到見到一個叫做大門橫丁嘅地方,入面有十幾間嘅食肆集中嘅係個到.根據夢空館個老板話我哋知係JR函館站個邊,一個叫自由市場與中央郵局嘅地方(經過無入到去添,睇返資料個自由市場入面應該幾多嘢買同埋相信價錢會幾抵,不過無入過去睇)附近,於是乎以中央郵局為地標喇 ! 去到附近嘅時候就兜o左一排先搵到大門橫丁,個個係一達都唔係幾大嘅地方,入面有十幾間食肆集中埋一齊,款式都有唔少.開我地就諗住食拉麵嘅,有兩間都幾多人排隊等食,一間叫櫻井ラーメン店,另一間叫新函館らーめん 龍鳳.但係等下等下又去o左另外一間叫做やきとり弁当 光味亭食串燒豚肉,一來價錢唔洗咁貴,二來試下其他嘅食品,唔洗成日食拉麵(雖然好好味),個串燒豚肉飯到幾好味,尤其係個汁同埋隻半生熟嘅蛋.食飽o左就去睇其餘嘅景點外國人墓地,普普通通無咩特別,又係到此一遊.跟住就去o左個中華會館,
再睇埋個函館啤酒廠就食晚餐喇,函館啤酒廠唔知日頭係咪有其他嘢睇嘅呢,夜晚去到見到淨係一間好大間嘅餐廳同埋有一間精品店,不過夜晚嘅燈飾真係幾靚.睇完呢個函館啤酒廠之後就係食晚飯嘅時候喇,見到係西波止場美術館隔離有一間叫LuckyPierrot嘅食店,呢間嘢有包,Pizza同埋咖哩飯食,前日見都想試下架喇,今日終於可以試一試喇.
叫o左個咖哩豬扒飯同埋咖哩雞球飯,兩個飯都好出色,d咖哩又好味喎,成碟飯食晒咁濟 ! 食完個美味嘅晚餐之後,
就揸車去睇下夜晚嘅函館市舊公會堂,夜晚真係幾鬼靚嘅呢~~之後就返去夢空館休息啦.